
转讜住驻讜转





	注讚 诪讜爪讗讬 讬''讟 讛讗讞专讜谉. 注讚 砖讬转讞讬诇 讬讜诐 讛讞讜诇 讜讗''转 讛转讬谞讞 讬''讟 砖诪讬谞讬 诪讜拽爪讛 讛讜讗 诪砖讜诐 讚讛讜讬 住驻拽 砖讘讬注讬 讜讙诐 讘讬讜诐 转砖讬注讬 砖诐 诪讜拽爪讛 注诇讬讜 讛讜讗讬诇 讜讗转拽爪讗讬 诇讘讬谉 讛砖诪砖讜转 讗转拽爪讗讬 谞诪讬 诇讻讜诇讬 讬讜诪讗 讜砖驻讬专 讗诪专讬谞谉 诪讜拽爪讛 诪讞诪转 讬讜诐 砖注讘专 讘诪讜拽爪讛 诪讞诪转 诪爪讜讛 讻讙讜谉 讛讻讗 讘注爪讬 住讜讻讛 讗讘诇 谞讛讙讜 讛注讜诇诐 讻砖讞诇 转砖讬注讬 砖诇 讞讙 讘注''砖 砖讗讬谉 诪住转驻拽讬谉 诪讛谉 讘砖讘转 砖讛讜讗 注砖讬专讬 讜诪讗讬 讟注诪讗 讗讬 诪砖讜诐 住转讬专转 讗讛诇 诇讗 砖讬讬讱 讘驻讬专讜转 讜讗讬 诪砖讜诐 讚讗转拽爪讗讬 讘讬谉 讛砖诪砖讜转 讚转砖讬注讬 转专讬 诪讙讜 讻讛''讙 诇讗 讗诪专讬谞谉 讚讘转砖讬注讬 谞诪讬 诇讗 谞讗住专 讗诇讗 诪讟注诐 诪讙讜 讜讬''诇 讚讛讬讬谞讜 讟注诪讗 诪砖讜诐 讛讻谞讛 讚讛讜讗讬诇 讜讘注''砖 讛讬讛 讗住讜专 砖讛讜讗 转砖讬注讬 讜讛讜讗 讬''讟 讗诐 讛讬讛 谞讗讻诇 讘砖讘转 讛讬讛 诪讻讬谉 讬''讟 诇砖讘转 讜讛讜讬 讻注讬谉 谞讜诇讚 讻讬讜谉 砖讘讗 注转讛 专讗讜讬讜转 砖诇讜 讜诇讗 讘讗 讘讬''讟 讜诪讝讛 讛讟注诐 讬砖 谞讝讛专讬谉 讻砖讞诇 砖诪讞转 转讜专讛 讗讞专 讛砖讘转 诪诇讗讻讜诇 讛讗转专讜讙 讘讗讜转讜 讬讜诐 讚讛讜讗讬诇 讜讘砖讘转 讛讬讛 讗住讜专 砖讛讜讗 砖诪讬谞讬 讜注讜讚 讻讬 讛讬讛 专讗讜讬 诇讘专讱 讘讜 讗诐 讗转讬 讗诇讬讛讜 讜讗诪专 讚注讘专讜 诇讗诇讜诇 讗''讻 讗诐 讛讬讛 讗讜讻诇 讗讜转讜 讘砖诪讞转 讛转讜专讛 讻讚讗诪专谉 讛讜讬 砖讘转 诪讻讬谉 诇讬''讟: 讗诪专 专讘 诪谞砖讬讗 讘专讬讛 讚专讘讗 住讬驻讗 讗转讗谉 诇住讜讻讛 讚注诇诪讗 讻讜'. 诪爪讬 谞诪讬 诇诪驻专讱 讚诇诪讗讬 讚住''诇 讚讛讜讬 诪讜拽爪讛 诪讞诪转 讗讬住讜专 诇讗 讗砖讻讞谞讗 讚诪讛谞讬 讘讬讛 转谞讗讛 讗诇讗 讚讗讬谞讜 讞讜砖砖 诇诪驻专讱 诪砖讜诐 讚讗讬谞讜 谞砖讗专 讘诪住拽谞讗 讗诇讗 谞拽讟 讛讗诪转: 讗讘诇 注爪讬 住讜讻讛 讚讞诇 拽讚讜砖讛 注诇讬讬讛讜 讗转拽爪讗讬 诇砖讘注讛. 讜拽砖讛 讚诪砖诪注 讛讻讗 讚诪讛 砖注爪讬 住讜讻讛 讗住讜专讬谉 讛讬讬谞讜 诪讟注诐 诪讜拽爪讛 讜讻谉 诪砖诪注 讘砖讘转 (讚祝 诪讛. 讜砖诐) 讛讜讗讬诇 讜讛讜拽爪讛 诇诪爪讜转讜 讛讜拽爪讛 诇讗讬住讜专讜 讜诇注讬诇 拽讗诪专 诪讛 讞讙 诇讛' 讗祝 住讜讻讛 诇讛' 讗诇诪讗 讚讗住讜专讬谉 诪讚讗讜专讬讬转讗 讜转讬专抓 专''转 讚诪讛 砖讗诪专 诪讛 讞讙 诇砖诐 讗祝 住讜讻讛 诇砖诐 讛讬讬谞讜 诇驻讬 砖讬注讜专 住讜讻讛 讻讙讜谉 讘' 讚驻谞讜转 讜砖诇讬砖讬转 讗驻讬' 讟驻讞 讗讘诇 讗讬 注讘讬讚 讚驻谞讜转 砖诇诪讜转 讬讜转专 诪砖讬注讜专 住讜讻讛 诇讗 谞驻讬拽 诪拽专讗 讜注诇 讛讬讜转专 拽讗诪专 砖讗住讜专 诪讟注诐 诪讜拽爪讛 讜专''讬 驻讬专砖 讚讜讚讗讬 讻诇 讝诪谉 砖讛住讜讻讛 讘注诪讬讚讛 砖讬讬讱 讘讛 诪讛 讞讙 诇讛' 讗祝 住讜讻讛 诇讛' 讗讘诇 讻砖谞驻诇讛 诇讗 砖讬讬讱 讘讛 诪讛 讞讙 讜讻讜' 讜讗诐 讻谉 讛讬讛 讬讻讜诇 诇转专讜爪讬 讛讻讗 诪讛 砖注爪讬 住讜讻讛 讗住讜专讬谉 诪拽专讗 讚诇注讬诇 诪讛 讞讙 讛讬讬谞讜 讻砖讛讬讜 讘注诪讬讚讛 讗讘诇 讻砖谞驻诇讜 诪讜转专讬谉 讗诇讗 谞拽讟 讛讗诪转 讚讻砖谞驻诇讜 谞诪讬 讗住讜专讬谉 诪讟注诐 诪讜拽爪讛: 讻诇 讗讞转 讜讗讞转 讬讜爪讗 讘讛 讜讗讜讻诇讛 诇讗诇转专. 诇讗讜 讚讜拽讗 诇讗诇转专 讚讛讗 讗转专讜讙 砖诇 讬讜诐 专讗砖讜谉 讗住讜专 讻诇 讛讬讜诐 注讚 诇诪讞专 讜诇讗 驻诇讬讙 专讘 讜专讘 讗住讬 讗诇讗 讘砖讗专 讬诪讬诐:





专讘讬谞讜 讞谞谞讗诇

讘讗专讝讬 讜讗砖讜讞讬 讻诇讜诪专 讗诇讜 讛注爪讬诐 拽讜专讜转 讛谉 讜诪讜拽爪讛 诪讞诪转 讻讬住 讗驻讬诇讜 专' 砖诪注讜谉 诪讜讚讛 砖讗住讜专 讗讬讻讗 讚诪转谞讜 诇讛讗 讚专讘 讻讛谞讗 讗住讬驻讗 讗讘诇 诇讗 讘注爪讬诐 砖讘诪讜拽爪讛 讜讗讜拽诪讛 专讘 讻讛谞讗 诇专' 讬讛讜讚讛 讚讗讬转 诇讬讛 诪讜拽爪讛 讜专讬砖讗 讚拽转谞讬 诪转讞讬诇讬谉 讘注专讬诪转 讛转讘谉 讘转讬讘谞讗 住专讬讗 讚诇讗 注讘讚讜 诪讬谞讬讛 讗讜爪专 [诪转谞讬'] 讗讬谉 谞讜讟诇讬谉 注爪讬诐 诪谉 讛住讜讻讛 讗诇讗 诪谉 讛住诪讜讱 诇讛 讗讜拽诪讛 砖诪讜讗诇 讚讗讬谉 谞讜讟诇讬谉 诇讗 诪谉 讛住讜讻讛 讜诇讗 诪谉 讛讚驻谞讜转 注爪诪谉 诪砖讜诐 讚住转专 讗讜讛诇讗 讗诇讗 诪谉 讛注爪讬诐 讛住诪讜讻讬诐 诇讚驻谞讜转 砖诇 住讜讻讛 讝讜 讜专讘 诪谞砖讛 讗讜拽诪讛 讘讗讬住讜专讬讬转讗 讻诇讜诪专 讛讚驻谞讜转 讛诇诇讜 讞讘讬诇讜转 注"讙 讞讘讬诇讜转 讛讬讜 砖讗讬谞谉 注砖讜讬讜转 诇讗讛诇 讜诪讜转专 诇讛住转驻拽 诪讛谉. 



转谞讬 拽诪讬讛 讚专' 讬讜讞谞谉 讗讬谉 谞讜讟诇讬谉 注爪讬诐 诪谉 讛住讜讻讛 讜诇讗 诪谉 讛住诪讜讱 诇讛 讜专' 砖诪注讜谉 诪转讬专 讜讗拽砖讬谞谉 诇专' 砖诪注讜谉 讜讛讗 住转专 讗讛诇讗 讜驻专讬拽 专讘 谞讞诪谉 讘住讜讻讛 砖谞驻诇讛 注住拽讬谞谉 讜专"砖 诇讟注诪讬' 讚诇讬转 诇讬讛 诪讜拽爪讛 讚转谞讬讗 诪讜转专 砖诪谉 砖讘谞专 讜砖讘拽注专讛 讗住讜专 诇讛住转驻拽 诪讛谉 讜专"砖 诪转讬专 讜讗诪专讬' 诪讬 讚诪讬 讛转诐 讻讬讜谉 砖住讜驻讜 诇讬讻讘讜转 诪爪驻讛 讗讬诪转讬 转讬讻讘讛 讬住转驻拽 诪谉 讛砖讗专 讛讻讗 [讜讻讬] 讛讬讛 讬讜讚注 砖转驻讜诇 讛住讜讻讛 讜谞转谉 讘讚注转讜 诇讛住转驻拽 诪诪谞讛 讜驻讬专拽 专讘 谞讞诪谉 讘专 讬爪讞拽 诇讗 转讬诪讗 讘住讜讻讛 讘专讬讗讛 砖谞驻诇讛 讗诇讗 诪转谞讬转讬谉 讘住讜讻讛 专注讜注讛 注住拽讬谞谉 讚诪讗转诪讜诇 讚注转讬讛 注讬诇讜讬讛. 讜砖讜讬谉 转"拽 讚讘专讬讬转讗 讜专' 砖诪注讜谉 讘住讜讻转 讛讞讙 讘讞讙 砖讗住讜专讛 讜讗诐 讛转谞讛 注诇讬讛 讛讻诇 诇驻讬 转谞讗讜 讜讗拽砖讬谞谉 讜讻讬讜谉 讚讞诇 讗讬住讜专讗 讚讞讙 注诇讛 讛讬讻讬 诪爪讬 诪转谞讬 注诇讛 讜讛讗 诪砖诪讬讛 讚专' 注拽讬讘讗 讗诪专讜 诪谞讬讬谉 诇注爪讬 住讜讻讛 砖讗住讜专讬谉 讻诇 砖讘注讛 砖谞讗诪专 讞讙 讛住讜讻讜转 砖讘注转 讬诪讬诐 诇讛' 讜转谞讬讗 诪谞讬谉 砖讻砖诐 砖讞诇 砖诐 砖诪讬诐 注诇 讛讞讙讬讙讛 讻讱 讞诇 砖诐 砖诪讬诐 注诇 讛住讜讻讛 砖谞讗诪专 讞讙 讛住讜讻讜转 诇讛' 讞讙 诇讛' 讜住讜讻讛 诇讛' 讜驻讬专拽 [专讘] 诪谞砖讬讗 (讘专讬讛 讚专讜谞讬讗) 诪砖诪讬讛 讚砖诪讜讗诇 住讬驻讗 讚拽转谞讬 讜讗诐 讛转谞讛 注诇讬讛 讗讬谞讛 讘住讜讻转 讛讞讙 讗诇讗 讘住讜讻讛 讘砖讗专 讬诪讬诐 讟讜讘讬诐 讜注诇讛 讗诪专讬' 讛讻诇 诇驻讬 转谞讗讜. 讜讗拽砖讬' 讜住讜讻讛 讚讞讙 诇讗 诪讛谞讬 讘讛 转谞讗讛. 



讜讛转谞讬讗 住讬讻讻讛 讻讛诇讻转讛 讜注讬讟专讛 讘拽专诪讬谉 讜讘住讚讬谞讬谉 讻讜' 注讚 讜讗住讜专 诇讛住转驻拽 诪讛谉 注讚 诪讜爪讗讬 讬讜"讟 讛讗讞专讜谉 砖诇 讞讙 讜讗诐 讛转谞讛 注诇讬讛谉 讛讻诇 诇驻讬 转谞讗讜 讜驻专拽讬 讗讘讬讬 讜专讘讗 诪转谞讬转讗 讝讜 讘讗讜诪专 讗讬谞讜 谞讘讚诇 诪讗诇讬谉 砖转诇讬转讬 讘住讜讻讛 讝讜 讻诇 讘讬谉 讛砖诪砖讜转 讚诇讗 讞诇讛 注诇讬讬讛讜 诪注讬拽专讗 拽讚讜砖讛 讗讘诇 注爪讬 住讜讻讛 讚诪注讬拽专讗 讞诇讛 注诇讛 拽讚讜砖讛 讗转拽爪讗讬 讻诇 砖讘注讛. 讜讻讬 诇讗 讗诪专 讘讛谞讬 注讬讟讜专讬谉 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 谞讗住专讜 讜讛讗 讗转诪专 讛驻专讬砖 讝' 讗转专讜讙讬诐 诇讝' 讛讬诪讬诐 讗诪专 专讘 讻诇 讗讞转 讜讗讞转 讬讜爪讗 讘讛 讜讗讜讻诇讛 诇讗诇转专 讜讗驻讬' 诇专' 讗住讬 诇讗 讗诪专 讗诇讗 讬讜爪讗 讘讛 讛讬讜诐 讜讗讜讻诇讛 诇诪讞专 讗讘诇 砖讘注讛 讬诪讬诐 诇讗 讗诪专 讜驻专拽讬谞谉 讛转诐 讙讘讬 讗转专讜讙 诪驻住拽讬 诇讬诇讜转 讚诇讗 诪讬讞讬讬讘 讘讛讜 讜诇驻讬讻讱 砖专讬 讗讘诇 讘住讜讻讛 砖讞讬讬讘 诇讬砖讘 讘讛 讘诇讬诇讜转 讻讘讬诪讬诐 讻诇 砖讘注讛 讬诪讬诐 讻讬讜诪讗 讞讚讗 讗专讬讻讗 讚诪讬.





专砖讘"讗

讙诪专讗: 讻讬 转谞谉 诪转谞讬转讬谉 讘讗住讜专讬转讗. 讜讛讜讗 讛讚讬谉 (诪爪讬  诇讗拽砖讜讬讬) [讚诪爪讬 诇讗讜拽诪讛] 讘住诪讜讱 诪诪砖 讜讘诇讗 讗住讜专讬转讗 讜讘砖诇讗 谞转讻讜讜谉 诇注讘讜转讛 讗讘诇  谞转讻讜讜谉 诇注讘讜转讛 讗住讜专, 讜讘讻讬 讛讗 讗讜拽诪讛 砖诪讜讗诇 讘讬专讜砖诇诪讬 (讛"讘) 讚讙专住讬谞谉 讛转诐,  讗诇讗 诪谉 讛住诪讜讱 诇讛 砖诪讜讗诇 讗诪专 讘砖诇讗 谞转讻讜讜谉 诇注讘讜转讛 讗讘诇 谞转讻讜讜谉 诇注讘讜转讛 讗住讜专  注"讻, 讚讻诇 砖谞转讻讜讜谉 诇砖讜诐 注诇讬讛 诇讛爪谞讬注 讛专讬 讝讛 讻讗住讜专讬讬转讗. 注讜讚 讗诪专讜  砖诐 讘砖诇讗 讛转谞讛 讗讘诇 讗诐 讛转谞讛 诪讜转专, 专讘 谞讞诪谉 讘专 讬注拽讘 讘注讬 讜讬砖 讗讚诐 诪转谞讛 诇住转讜专  讗讛诇讬诐 讜讗诪专讬' 诪砖诪讬讛 讚砖诪讜讗诇 讘讟驻讜诇 讘讛.



转谞讬 专' 讞讬讬讗 讘专  讬讜住祝 拽诪讬讛 讚专讘讬 讬讜讞谞谉 讗讬谉 谞讜讟诇讬谉 注爪讬诐 诪谉 讛住讜讻讛 讗诇讗 诪谉 讛住诪讜讱 诇讛. 讬砖  住驻专讬诐 讚讙专住讬 讛讻讬 讜讗转讬讗 讻诪转谞讬转讬谉 讜诪谉 讛住诪讜讱 诇讛 讛讬讬谞讜  讗住讜专讬讬转讗, 讜讬砖 住驻专讬诐 讚讙专住讬 讜诇讗 诪谉 讛住诪讜讱 讛讬讬谞讜 住诪讜讱 诪诪砖  讜讘谞转讻讜讬谉 诇注讘讜转讛.



讛讻讗 诪讬 讬讜砖讘 讜诪爪驻讛 讗讬诪转讬 转驻讜诇 住讜讻转讜.  讜讗驻讬诇讜 诇诪专 讘专 专讘 讬讜住祝 (诇注讬诇 讘讬爪讛 讻讝, 讘) 讚讗诪专 讞诇讜拽 讛讬讛 专讘讬 砖诪注讜谉 讗驻讬诇讜 讘讘注诇讬  讞讬讬诐 砖诪转讜, 诇讗 讚诪讬讗 住讜讻讛 诇讘注诇讬 讞讬讬诐 讚诪讬转讛 讘讘注诇讬 讞讬讬诐 砖讻讬讞讗.



讛讻讗 讘住讜讻讛 专注讜注讛 注住拽讬谞谉 讚诪讗转诪讜诇 讚注转讬讛 注诇讜讬讛. 讜讗驻讬诇讜 讛讻讬  诇专讘讬 讬讛讜讚讛 讗住讜专, 讚讻诇 砖讗讬谞讜 讬讻讜诇 诇讬讟讜诇 诪诪谞讛 讘讬谉 讛砖诪砖讜转 讗讬转拽爪讗讬 诇讻讜诇讬  讬讜诪讗 诇专讘讬 讬讛讜讚讛 讚讗讬转 诇讬讛 诪讜拽爪讛, 讜诪讛 砖讛讬讗 诪爪讜讬讛 诇讬驻讜诇 讗讬谞讛  诪讻讬谞讛.



住讬驻讗 讗转讗谉 诇住讜讻讛 讚注诇诪讗. 讻诇讜诪专: 讜诇注讜诇诐  讘专注讜注讛 讚讻诇 砖讛讬讗 专注讜注讛 讜讛转谞讛 注诇讬讛 讜谞驻诇讛 讘讬讜诐 讟讜讘 讗驻讬诇讜 诇专讘讬 讬讛讜讚讛 诪转讬专 



[讗讘诇 讘住讜讻讛 讚诪爪讜讛 诇讗 诪讛谞讬 讘讛 转谞讗讛] 讻讬讜谉 砖讛讜拽爪转 诇诪爪讜转讛 讜讞诇 注诇讬讛  拽讚讜砖讛 讘讬谉 讛砖诪砖讜转 诪讚专' 注拽讬讘讗.



讗讘讬讬 讜专讘讗 讚讗诪专讬 转专讜讬讬讛讜 讘讗讜诪专  讗讬谞讬 讘讜讚诇 诪讛诐 讻诇 讘讬谉 讛砖诪砖讜转 讚诇讗 讞诇讛 拽讚讜砖讛 注诇讬讬讛讜 讗讘诇 注爪讬 住讜讻讛 讚讞诇讛  拽讚讜砖讛 注诇讬讬讛讜. 讚注诇 讻专讞讱 爪专讬讱 诇住讜讻讛 讜讗讬转拽爪讗讬 讘讬谉 讛砖诪砖讜转.



讗讬转拽爪讗讬  诇砖讘注讛. 讜讗驻讬诇讜 讘专注讜注讛 讜讘转谞讗讬 讗住讜专讛, 讚讗讬谉 转谞讗讬 诪讜注讬诇 诇注爪讬 住讜讻讛 讚注诇  讻专讞讜 讘讜讚诇 讛讜讗 诪讛谉 讘讬谉 讛砖诪砖讜转 讚诇住讜讻讛 讛讜讗 爪专讬讱 诇诪爪讜讛, 讗讘诇 诇谞讜讬谉 讛讜讗  讚诪讛谞讬 转谞讗讜.



讘讗讜诪专 讗讬谞讬 讘讜讚诇 诪讛诐 讻诇 讘讬谉 讛砖诪砖讜转.  讜讗讬讻讗 诇诪讬讚拽 讚讗驻讬诇讜 讘住讜讻讛 讚注诇诪讗 讗讬 讗驻砖专 诇讜 诇讬讟讜诇 讘讬谉 讛砖诪砖讜转 砖讛专讬 注诇  讻专讞讜 讛讜拽爪讬转 讘讬谉 讛砖诪砖讜转 诪砖讜诐 住转讬专转 讗讜讛诇讬诐, (讚讗讬转) [讜专讗讬转讬] 诪砖讜诐 讛专讗讘"讚  讝"诇 讚注讻砖讬讜 讞讝专 讘讜 诪砖谞讜讬讗 拽诪讗 讜讗驻讬诇讜 讘住讜讻讛 专注讜注讛 讚注诇诪讗 [诇讗]  诪讛谞讬 转谞讗讛 (讜讗驻讬') 讚讛讗 讚拽转谞讬 讗诐 讛转谞讛 注诇讬讛 讛讻诇 诇驻讬 转谞讗讜 诇讗讜 讗住讜讻讛 讚注诇诪讗  讗转讬 讻讚讗诪专讬谞谉 讚讗驻讬' 住讜讻讛 讚注诇诪讗 诇讗 诪讛谞讬 讘讛 转谞讗讛 讚讛讗 讗讬讻讗 诪砖讜诐 住转讬专转  讗讜讛诇讗 讗诇讗 讗住诪讜讱 诇讛 拽讗讬, 讚住诪讜讱 诇讛 讛讬讬谞讜 谞讜讬谉 讜讛讜讗 讚讗诪专 讗讬谞讬 讘讜讚诇 诪讛诐 讻诇  讘讬谉 讛砖诪砖讜转. 讜讗讬谉 讝讛 诪讞讜讜专 讘注讬谞讬 讚讗讬 讛讚专 讘讬讛 诪砖谞讜讬讗 拽诪讗 讛讜讛 诇讬讛  诇诪讬诪专 讗诇讗 讗讘讬讬 讜专讘讗 讚讗诪专讬 转专讜讜讬讬讛讜 讜讻讜' 讗讬 谞诪讬 诇讬诪讗 讗诇讗 讗转讗谉 诇住讜讻讛  讚诪爪讜讛 讜讗讘讬讬 讜专讘讗 讚讗诪专讬 转专讜讜讬讬讛讜 讜讻讜'. 讜讛专讝"讛 讛诇讜讬 讝"诇 [讻转讘] 讚讘住讜讻讛  讚注诇诪讗 诇讬讻讗 诪讜拽爪讛 诪讞诪转 讗讬住讜专 讚讗讬 谞诪讬 住转专 诇讛 拽讜讚诐 谞驻讬诇讛 讗讬谉 讘讛 诪砖讜诐  住转讬专转 讗讛诇讗 讗讞专 砖讛讬讗 专注讜注讛 讗讘诇 诇讗 讘住讜讻讛 讚诪爪讜讛 诪砖讜诐 讚讗驻讬诇讜 讘诇讗 讗讬住讜专  住转讬专转 讗讛诇讗 讗讬讻讗 讗讬住讜专 诪砖讜诐 讚注诇 讻专讞讱 讗讬转拽爪讗讬 诇诪爪讜转讛. 讜讗讬谞讜 诪讞讜讜专 讘注讬谞讬  讚诪讗谉 讗诪专 诇谉 讚讘住讜讻讛 专注讜注讛 讻诇 砖诇讗 谞驻诇讛 讗讬谉 讘讛 诪砖讜诐 住转讬专转 讗讛诇 讚诪讬 讗诪专讬谞谉  讘讻讬 讛讗 讻诇 讛注讜诪讚 诇讬驻讜诇 讻谞驻讜诇 讚诪讬 诪讻诇 诪拽讜诐 注讻砖讬讜 讗讛诇 讛讜讗, 讜讗讬谉 讝讛 讻讗讛诇  注专讗讬 砖讗讬谞讜 讗诇讗 诪讚讘专讬讛诐 砖讗讬谉 讗讛诇 注专讗讬 讗诇讗 讗讛诇 砖谞注砖讛 诪转讞诇转讜  诇注专讗讬 讗讘诇 讗讛诇 拽讘讜注 讗祝 注诇 驻讬 砖谞转专讜注注 讗讛诇 讛讜讗.
讗诇讗 诪住转讘专讗 讚讻诇  讛注讜诪讚 诇讬住转专 讘讬讜诪讗 诪讛谞讬 讘讜 转谞讗讛 诇讻砖讬住转讜专 讜讬驻讜诇, 讜诇讗 讗诪专讬谞谉 讘讻讬  讛讗 诪讙讜 讚讗讬转拽爪讗讬 讘讬谉 讛砖诪砖讜转 诇讻讜诇讬 讬讜诪讗 讗讬转拽爪讗讬, 讚讗驻讬诇讜 讘谞专 砖讛讚诇讬拽讜 讘讜  诪讛谞讬 转谞讗讬 讜讗驻讬诇讜 诇专讘讬 讬讛讜讚讛 讜讘谞专 砖诇 诪转讻转 讚讗讬谞讜 诪讗讜住 讻讚讗诪专讬谞谉 讘讬专讜砖诇诪讬  讘驻专拽 讻讬专讛 (砖讘转 驻"讙 讛"讝) 讚注讚 讻讗谉 诇讗 拽讗诪专 专讘讬 讬讛讜讚讛 诪讬讙讜 讚讗讬转拽爪讗讬 讘讬谉  讛砖诪砖讜转 讗诇讗 讘讚讗讬转拽爪讗讬 住转诐 讛讗 讘砖讛转谞讛 诇讗 讜诇专讘讬 讬讛讜讚讛 讘转谞讗讬 讻专"砖 讘诇讗 转谞讗讬,  讜讻谉 讻转讘 讛专诪讘"谉 讝"诇 讘驻专拽 讻讬专讛 (砖讘转 诪讛, 讗 讘住讜"讚) 讜诇诪讚讛 诪讚讘专讬 讛讬专讜砖诇诪讬  讚讙专住讬谞谉 讛转诐 转谞讬 讗诐 讛转谞讛 注诇讬讜 诪讜转专, 讻诇讜诪专 讘谞专 砖讛讚诇讬拽讜 讘讜 讘讗讜转讛 砖讘转,  讜讗拽砖讬谞谉 讛转诐 诪讛 (讛谉) [讗谞谉] 拽讬讬诪讬谉 讗讬 讻专讘讬 诪讗讬专 讗驻讬诇讜 讛转谞讛 讬讛讗 讗住讜专 讜讗讬  讻专' 砖诪注讜谉 讗驻讬诇讜 诇讗 讛转谞讛 讬讛讗 诪讜转专 讗诇讗 讻专讘讬 [讬讛讜讚讛] 谞专 诪讗讜住 讛讜讗 诪讗谉 讚转谞讬  讗诐 讛转谞讛 讬讛讗 诪讜转专 专"砖 讚转谞讬讗 讗讘诇 讻讜住 讜拽注专讛 讜注砖砖讬转 讗祝 注诇 驻讬 砖讻讘讜 讗住讜专  诇讬讙注 讘讛谉 专讘讬 讟讘讬  讘砖诐 专讘 讞住讚讗 讗驻讬诇讜 专"砖 讚讗诪专 转诪谉 诪讜转专 诪讜讚讛 讛讜讗 讛讻讗 砖讛讜讗 讗住讜专 注"讻, 讜诪讻讗谉  讚讗驻讬诇讜 诇专"讬 诇讗 拽砖讬讗 诇讛讜 讜诇讗 讚讞讜 诇讛 诪讬谞讛 讗诇讗 诪砖讜诐 讚谞专 诪讗讜住 讛讜讗 讜注诇 讻专讞讜  诪讗讜住 讜诪讜拽爪讛 讛讗 诇讗讜 讛讻讬 讗驻讬诇讜 诇专"讬 诪讛谞讬 讘讛 转谞讗讛 讜诪讬谞讛 讘谞专 砖诇 诪转讻转 诪讬讛讗  诪讛谞讬 讘讛 转谞讗讛, 讜讗祝 [讗谞谉] 谞讗诪专 讻谉 讘住讜讻讛 专注讜注讛 诇专讘讬 讬讛讜讚讛 讚诪讛谞讬  讘讛 转谞讗讛, 讜讗祝 讛专讘 讝"诇 讻转讘 砖诐 讚诇驻讬 讛讬专讜砖诇诪讬 讗驻讬诇讜 讘住讜讻讛 (专注讜注讛)  [讘专讬讗讛] 诪讛谞讬 转谞讗讛 诇专"砖 讻讚诪讛谞讬 讘讻讜住 讜拽注专讛 讜注砖砖讬转.
讗诇讗 诪讬讛讗 注讚讬讬谉 爪专讬讱 诇注讬讬谉 讗驻讬诇讜 讘住讜讻讛 讚诇诪爪讜讛 诇诪讛 诇讗 讬讛谞讬 讘讛 转谞讗讬, 讜讬砖 诇讜诪专  诪砖讜诐 讚注诇 讻专讞讱 讞诇讛 注诇讬讜 拽讚讜砖讛 讜讻讬讜谉 砖拽讚讜砖转 诪爪讜转 住讜讻讛 诪转驻砖讟转 讘讛 讗讬 讗驻砖专  诇讜 诇讛转谞讜转 砖转驻拽注 拽讚讜砖讛 讜讗驻讬诇讜 讘住讜讻讛 专注讜注讛, 讗讘诇 谞讜讬谉 讗讬谉 拽讚讜砖讛 诪转驻砖讟 讘讛谉  讜讗讬谞讜 讗住讜专 诇讛住转驻拽 诪讛谉 讗诇讗 诪砖讜诐 讘讝讜讬 诪爪讜讛 讚谞专讗讛 砖诇讗讞专 砖注讬讟专讛 讘讛谉 砖讛讜讗  诪住诇拽 谞讜讬讛 讜讗讬谞讜 讗住讜专 讗诇讗 诪讚专讘谞谉, 讜讘讛讗 讛讜讗 讚诪讛谞讬 转谞讗讛 诇驻讬 砖讗讬谉 讻讗谉  讘讬讝讜讬 讻砖诪住诇拽谉 砖讛专讬 注诇 转谞讗讬 讻谉 讛谞讬讞诐 砖诐. 讜注讚讬讬谉 讗谞讬 爪专讬讱 诇讛转讬讬砖讘 讘讚讘专  砖讛专讬 诇讻讜诇讬 注诇诪讗 拽讚讜砖转 讚诪讬诐 诪讛谞讬 讘讛 转谞讗讛 讜驻拽注讛, 讜注讜讚 诪砖诪注 讚诇讚注转 讗讘讬讬  讗驻讬诇讜 讘拽讚讜砖转 讛讙讜祝 诪讛谞讬 转谞讗讛 讜驻拽注讛 讘讻讚讬 诪讚转谞谉 讘谞讚专讬诐 驻"讙 (讻讞, 讗) 讛专讬  谞讟讬注讜转 讛诇诇讜 拽专讘谉 注讚 砖讬拽爪爪讜 讜讟诇讬转 讝讛 拽专讘谉 注讚 砖转砖专祝 讗讬谉 诇讛诐 驻讚讬讜谉,  讜讗拽砖讬谞谉 注诇讛 讘讙诪专讗 讜诇注讜诇诐 讜讻讜' 讜驻专讬拽 专讘 驻讚讗 驻讚讗谉 讞讜讝专讜转 讜拽讚讜砖讜转 注讚  砖讬拽爪爪讜 谞拽爪爪讜 驻讜讚谉 驻注诐 讗讞转 讜讚讬讜, 讻诇讜诪专 讚拽讚讜砖讛 砖讘讛谉 讘讻讚讬 诇讗 驻拽注讗, 讜注讜诇讗  讗诪专 讻讬讜谉 砖谞拽爪爪讜 讗讬谞讜 驻讜讚谉 讜讗拽砖讬谞谉 诇注讜诇讗 拽讚讜砖讛 砖讘讛谉 诇讛讬讻谉 讛诇讻讛 诪讛 讗诇讜  讛讗讜诪专 诇讗砖讛 讛讬讜诐 讗转 讗砖转讬 讜诇诪讞专 讗讬 讗转 讗砖转讬 诪讬 谞驻拽讗 诪讬谞讬讛 讘诇讗 讙讬讟讗,  讜驻专拽讬谞讗 诪讬 拽讗 诪讚诪讬转 拽讚讜砖转 讛讙讜祝 诇拽讚讜砖转 讚诪讬诐 拽讚讜砖转 讚诪讬诐 驻拽注讗 拽讚讜砖转 讛讙讜祝  诇讗 驻拽注讗 讗诪专 诇讬讛 讗讘讬讬 讜拽讚讜砖转 讛讙讜祝 诇讗 驻拽注讗 讗讬转讬讘讬讛 砖讜专 讝讛 注讜诇讛 讻诇 砖诇砖讬诐  讬讜诐 讜诇讗讞专 砖诇砖讬诐 讬讜诐 砖诇诪讬诐 讻诇 砖诇砖讬诐 讬讜诐 注讜诇讛 诇讗讞专 砖诇砖讬诐 讬讜诐 砖诇诪讬诐,  讜驻专讬拽 专讘讗 讛讻讗 谞诪讬 讚讗诪专 [诇讚诪讬] 讜诇讗 拽讘诇讛 诪讬谞讬讛 讗讘讬讬 讚讛讛讜讗 讘专讬讬转讗 讞讚讗  讘拽讚讜砖转 讚诪讬诐 讜讞讚讗 讘拽讚讜砖转 讛讙讜祝 诪讬讬专讬 诇讚注转 讗讘讬讬 讻讚讗讬转讗 讛转诐, (讚)[讜]讗诐 讻谉  讗驻讬诇讜 住讘讬专讗 诇讬讛 讚住讜讻讛 拽讚讜砖讛 讘拽讚讜砖转 讛讙讜祝 讻诇 砖讘注讛 诪讚讛拽讬砖讛 讛讻转讜讘 诇讞讙 诪讻诇  诪拽讜诐 讛讬讗讱 讗诪专 讻讗谉 讗讘讬讬 (诪)讚诇讗 诪讛谞讬 讘讛 转谞讗讛 讜诪讬 注讚讬驻讗 诪砖讜专 讻诇 砖诇砖讬诐 讬讜诐  注讜诇讛 讜诇讗讞专 砖诇砖讬诐 砖诇诪讬诐. 讜诪转讜讱 讛讚讞拽 讬砖 诇讬 诇讜诪专 讚讛拽讬砖讛 讛讻转讜讘  诇讞讙讬讙讛 诪诪砖, 诪讛 讞讙讬讙讛 讗讬 讗驻砖专 诇讛 诇讗讞专 砖讞诇讛 注诇讬讛 拽讚讜砖讛 砖转驻拽注 拽讚讜砖讛 讗祝  注爪讬 住讜讻讛 讻谉. 讜注讜讚 拽砖讬讗 诇讬 讛讗 讚拽讬讬诪讗 诇谉 (住讜讻讛 讞, 讘) 讚住讜讻转 讙谞讘"讱 讜住讜讻转  专拽讘"砖 讚讻砖讬专讛, 诇诪讛 讞诇讛 注诇讬讛 拽讚讜砖讛 讻诇 砖讘注讛 讜讻讬 诪驻谞讬 砖谞讻谞住 讝讛 砖诐 讜讗讻诇 砖诐  驻注诐 讗讞转 讗讜 讬砖谉 砖诐 转讞讜诇 注诇讬讛 拽讚讜砖讛 讻诇 讝' 讜讛讬讗 诇讗 谞注砖讬转 诇砖诐 拽讚讜砖转 住讜讻讛,  讜讗驻砖专 讚住讜讻转 讙谞讘"讱 讜专拽讘"砖 讻住讜讻讛 讚注诇诪讗 讛谉.
讜诪讬讛讗 讗讻转讬  拽砖讬讗 诇讬 诪讚诪拽砖讬谞谉 讛讻讗 讜诇讗 诪讛谞讬 讘讛 转谞讗讛 讜讛转谞讬讗 住讻讻讛 讻讛诇讻转讛 讜注讬讟专讛 讘拽专诪讬诐  讜讻讜' 讜讗诐 讛转谞讛 注诇讬讛诐 讛讻诇 诇驻讬 转谞讗讜 讜驻专讬拽 讗讘讬讬 讜专讘讗 讚讗诪专讜 转专讜讜讬讬讛讜 讘讗讜诪专  讗讬谞讬 讘讜讚诇 诪讛谉 讻诇 讘讬谉 讛砖诪砖讜转, 诪砖诪注 讜讚讗讬 讚诇诪讗讬 讚拽讗 诪拽砖讛 诪讬 诇讗 诪讛谞讬 讘讛  转谞讗讛 拽讗 驻专讬拽 讚讛讛讜讗 转谞讗讛 讘讗讜诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 讜讘讻讬 讛讗 讛讜讗  讚诪讛谞讬 讘讬谉 诇谞讜讬谉 讘讬谉 诇注爪讬 住讜讻讛 讗讘诇 讘讬谉 转谞讗讬 诇转谞讗讬 诇讗 讚讗讬 诇讗 讛讜讛 诇讬讛  诇诪讬诪专 讛转诐 讜讘讗讜诪专 讗讬谞讬 讘讜讚诇 诪讛诐 讻诇 讘讬谉 讛砖诪砖讜转, 讚讛讗 住讬讻讻讛 拽转谞讬  讚诪砖诪注 讚讘讬谉 讗住讬讻讻讛 讘讬谉 讗注讬讟专讛 拽讗诪专 讚诪讛谞讬 讘讛 转谞讗讛 讜讛讜讛 诇讬讛 诇讗讘讬讬 讜专讘讗  讚讗驻讬' 讘住讜讻讛 讚诪爪讜讛 诪讛谞讬 讘讛 转谞讗讛, 讜讚讜拽讗 讘讗讜诪专 讗讬谞讬 讘讜讚诇 诪讛谉 讻诇 讘讬谉  讛砖诪砖讜转 讗讘诇 讘诪转谞讛 讗诐 谞驻诇讛 讬讛讗 诪讜转专 (讘讛讗 讚诪讛谞讛) [诇讗 诪讛谞讬] 讘讛 转谞讗讛 讘讻讬 讛讗  [讗诇讗] 讘住讜讻讛 讚注诇诪讗 讘讬谉 讘讘专讬讗讛 讘讬谉 讘专注讜注讛 诇专"砖 诪讬讛讗, 讚砖讗谞讬 住讜讻讛 讚诪爪讜讛  讚讞诇讛 注诇讬讛 拽讚讜砖讛 讻诇 讘讬谉 讛砖诪砖讜转 讗转拽爪讗讬 诇讻讜诇讛讜 讝' 讬诪讬 讛讞讙 讜讗驻讬诇讜 讬讜诐 讟讜讘  讛讗讞专讜谉 砖诇 讞讙 讗诇讗 讗诐 讻谉 讛转谞讛 讘驻讬专讜砖 砖讗讬谞讜 讘讜讚诇 诪讛谉 讻诇 讘讬谉 讛砖诪砖讜转. 讜诇讗讜  讚讜拽讗 讘讗讜诪专 讘诇砖讜谉 讝讛 诪诪砖 讚讛讜讗 讛讚讬谉 讜讛讜讗 讛讟注诐 讘讗讜诪专 诇讻砖讗专爪讛 讗讟讜诇, 讜诇讗  讗诪专讜 诇砖讜谉 讝讛 讗诇讗 诇讗驻讜拽讬 诇讻砖讬驻讜诇 讗讟讜诇 诪诪谞讛, 讜讻谉 谞专讗讛 诇讬 诪谉 讛转讜住驻转讗  讚转谞讬讗 (讻讬 讘讚讬谉) [讙讘讬 讘讬讘专讬谉] 砖诇 讞讬讛 讜砖诇 注讜驻讜转 (驻"讙 讛"讝) 讗讬谉 谞讜讟诇讬谉  注爪讬诐 诪谉 讛住讜讻讛 讗驻讬诇讜 讘讬讜"讟 讗讞专讜谉 砖诇 讞讙 讗诐 讗诪专 诇讻砖讗专爪讛 讗讟讜诇 讛专讬 讝讛 诪讜转专  注"讻, 讜砖诪注讬谞谉 诪讬谞讬讛 转专转讬, 讞讚讗 讚讗驻讬诇讜 讘注爪讬 住讜讻讛 讚诪爪讜讛 诪讛谞讬 转谞讗讛  讚讛讗 诇讗 转谞讬 讘讛 谞讜讬讬谉 讜诇讗 诪谉 讛住诪讜讱 诇讛 讜讗驻讬诇讜 讛讻讬 拽转谞讬 诪讜转专, 讜砖诪注讬谞谉  诪讬谞讬讛 谞诪讬 讚诇讻砖讗专爪讛 讗讟讜诇 讛专讬 讛讜讗 讻讗诇讜 讗讜诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转.  讻谉 谞专讗讛 诇讬 诇讛诇讻讛 讗诇讗 砖诇诪注砖讛 爪专讬讱 讗谞讬 诇讛转讬讬砖讘, 讗祝 注诇 驻讬 砖谞专讗讛 诇讬 讻谉 讚注转  讛专讬"祝 讝"诇 砖诇讗 讻转讘 讘讛诇讻讜转 讚讘专讬 砖诪讜讗诇 讚讗诪专 住讬驻讗 讗转讗谉 诇住讜讻讛 讚注诇诪讗, 讚讗诇诪讗  讛专讘 讝"诇 诪驻专砖 讛讛讬讗 住讬驻讗 讚拽转谞讬 讜讗诐 讛转谞讛 注诇讬讛 讛讻诇 诇驻讬 转谞讗讜 讗驻讬诇讜 讗住讜讻讛  讚诪爪讜讛.



讗讘诇 注爪讬 住讜讻讛 讚讞诇讛 注诇讬讬讛讜 拽讚讜砖讛 讗转拽爪讜 诇讝'.  讛拽砖讜 讘转讜住' 讚诪讛讗 讚专讘讬 注拽讬讘讗 诪砖诪注 讚注爪讬 住讜讻讛 讗住讬专讬 诪讚讗讜专讬讬转讗 讚讗拽砖讬谞讛讜  专讞诪谞讗 诇讞讙, 讜诇讬讻讗 诇诪讬诪专 讚讗住诪讻转讗 讘注诇诪讗 讛讬讗 讚讛讗 讘驻专拽 拽诪讗 讚住讜讻讛 (讟, 讗)  讘驻诇讜讙转讗 讚住讜讻讛 讬砖谞讛 讚驻住诇讬 讘讬转 砖诪讗讬 讗诪专讬谞谉 诪讗讬 讟注诪讬讬讛讜 讜讗诪专讬谞谉 诪砖讜诐  讚讻转讬讘 讞讙 讛住讜讻讜转 转注砖讛 诇讱 讘注讬谞谉 住讜讻讛 注砖讜讬讛 诇砖诐 讞讙 讜驻专讻讬谞谉 讚讛讗 诪讬讘注讬 诇讬讛  诇讻讚专讘 砖砖转 讚讗诪专 专讘 砖砖转 诪砖讜诐 专' 注拽讬讘讗 诪谞讬谉 诇注爪讬 住讜讻讛 砖讗住讜专讬谉 讻诇 砖讘注讛,  讚讗诇诪讗 讛讗 讚专讘 砖砖转 讚讗讜专讬讬转讗 讚讗讬 讗住诪讻转讗 讚注诇诪讗 诪讗讬 拽讗 讚讞讬 诪讬谞讬讛 诇讘讬转 砖诪讗讬  讚讚专砖讬谞谉 诪讬谞讛 讚讘注讬谞谉 住讜讻讛 诇砖诐 讞讙, 讗诇讗 讜讚讗讬 讚讗讜专讬讬转讗 讛讬讗, 讜讻讬讜谉 砖讻谉 诪讗讬  拽讗诪专 讗转拽爪讗讬 诇砖讘注讛 讚诪讚拽讗诪专 诇砖讜谉 讗转拽爪讗讬 诪砖讜诐 诪讜拽爪讛 讘诇讞讜讚 讗讬讻讗 讜诪讜拽爪讛 诇讗讜  讚讗讜专讬讬转讗. 讜转讬专爪讜 讚讻诇 砖讛讬讗 拽讬讬诪转 讗住讜专讗 讚讗讜专讬讬转讗 讗讘诇 谞驻诇讛 诇讗讜  讚讗讜专讬讬转讗 讜诪讛谞讬 讘讛 转谞讗讛 讻住讜讻讛 专注讜注讛 讚注诇诪讗, 讜讛讻讬 拽讗 诪拽砖讬谞谉 讜诪讬 诪讛谞讬 讘讛  转谞讗讛 讜讛讗 讗诪专 专讘 砖砖转 讜讻讬讜谉 讚讘拽讬讜诪讛 讗住讜专讛 诪讚讗讜专讬讬转讗 讜诇讗 诪讛谞讬 讘讛 转谞讗讛 讚讬谉  讛讜讗 砖诇讗 转讛谞讬 讘讛 转谞讗讛 诪讚专讘谞谉 讗祝 诇讻砖谞驻诇讛. 讜专讘讬谞讜 讬注拽讘 讝"诇 转讬专抓  讚诪讛 砖爪专讬讱 诇住讜讻讛 讗住讜专 诪讚讗讜专讬讬转讗 讜诪讛 砖讗讬谞讜 爪专讬讱 诇住讜讻讛 讗住讜专 诪讚专讘谞谉, 讜驻专讬讱  诪讬 诪讛谞讬 讘讛 转谞讗讛 讜讛讗 讗诪专 专讘 砖砖转 讜讻讬讜谉 讚诇诪讛 砖爪专讬讱 诇讛 诇讗 诪讛谞讬 转谞讗讛 讗祝 诇诪讛  砖讗讬谉 爪专讬讱 诇讛 诇讗 诪讛谞讬 讘讛 转谞讗讛 讜讛转谞讬讗 注讬讟专讛 讘拽专诪讬诐, 讜驻专讬拽 讗讘讬讬  讜专讘讗 讚讗诪专讬 转专讜讜讬讬讛讜 讜讻讜' 讚注爪讬 住讜讻讛 讚讞讬讬诇讗 注诇讬讬讛讜 拽讚讜砖讛 诪讞诪转 诪爪讜讛 诇诪讛  砖爪专讬讱 诇讛 讗祝 诪讛 砖讗讬谉 爪专讬讱 诇讛 讗转拽爪讗讬 诇砖讘注讛. 讜讝讛 砖诇讗 讻驻讬 诪讛 砖驻讬专砖转讬 讗谞讬  诇诪注诇讛 讚讗讘讬讬 讜专讘讗 讗驻讬诇讜 讗注爪讬 住讜讻讛 谞诪讬 讗诪专讬 讚诪讛谞讬 讘讛讜 转谞讗讛, 讜诪讗讬 讚讗诪专讬  讗讘诇 注爪讬 住讜讻讛 讚讞讬讬诇讗 注诇讬讬讛讜 拽讚讜砖讛 诇讗讜 诇诪讬诪专讗 讚诪讞诇拽讬 讘讬谉 注爪讬 住讜讻讛 诇谞讜讬讬谉  讜讻砖讛转谞讛 讗诇讗 讘讬谉 讛转谞讛 讘讬谉 诇讗 讛转谞讛, 讜讛讻讬 拽讗诪专 讘讗讜诪专 讗讬谞讬 讘讜讚诇 讻诇 讘讬谉  讛砖诪砖讜转 讜诇讗 讞讬讬诇讗 注诇讬讬讛讜 拽讚讜砖讛 [讗讘诇 注爪讬 住讜讻讛 讚讞讬讬诇讗 注诇讬讬讛讜 拽讚讜砖讛] 讻诇讜诪专  讻砖诇讗 讛转谞讛 讘转谞讗讬 讝讛 讚讗讬谞讜 讘讜讚诇 诪讛谉 讻诇 讘讬谉 讛砖诪砖讜转 诇讗. 讜诇注讬拽专  砖讛拽砖讜 谞专讗讛 诇讬 砖讗讬谉 诇讛 注讬拽专 讚诇讗讜 讗讬住讜专 诪讜拽爪讛 讘诇讞讜讚 拽讗诪专 讗诇讗 诇讬砖谞讗 讘注诇诪讗  讛讜讗 讚拽讗诪专, 讻诇讜诪专 注爪讬 住讜讻讛 讚讞诇讛 注诇讬讬讛讜 拽讚讜砖讛 讜讛讜拽爪讜 诇诪爪讜转谉 谞诪砖讱 讗讜转讜  讗讬住讜专 讜讛讜诇讱 讻诇 讬诪讬 讛讞讙, 讻讱 谞专讗讛 诇讬.
讜诪讛 砖讬专讗讛 诪讻讗谉  讚讗诪专讬谞谉 诪讬讙讜 讚讗讬转拽爪讗讬 诪讞诪转 讘讬谉 讛砖诪砖讜转 砖诇 讬讜诐 砖注讘专 讗讬转拽爪讗讬 诇讻诇 讬讜诐 讛讘讗  诪讛 砖讗讬谉 讻谉 讘注诇诪讗 讘讘讬爪讛 (讜讻诇 注抓 讟讜讘诇 讬讜诐 讻谞专) [讜讘诇讙讬谉 讚讟讘讜诇 讬讜诐 讻讘专]  讻转讘转讬 诇诪注诇讛 讘驻"拽 (讚, 讗 讘讚"讛 专讘) 讘住"讚.





讛诪讗讬专讬

讛诪砖谞讛 讛砖谞讬讛 讗讬谉 谞讜讟诇讬谉 注爪讬诐 诪谉 讛住讜讻讛 讗诇讗 诪谉 讛住诪讜讱 诇讛 诪讘讬讗讬谉 注爪讬诐 诪谉 讛砖讚讛 诪谉 讛诪讻讜谞住 诪谉 讛拽专驻祝 讗驻讬' 诪谉 讛诪驻讜讝专 讗讬讝讛讜 拽专驻祝 讻诇 砖讛讜讗 住诪讜讱 诇注讬专 讚讘专讬 专' 讬讛讜讚讛 专' 讬讜住讬 讗讜诪' 讻诇 砖谞讻谞住讬谉 诇讛 讘驻讜转讞转 讗驻讬' 讘转讜讱 转讞讜诐 砖讘转 讗诪专 讛专"诐 住讜讻转 讛讞讙 讘讞讙 讗住讜专 诇讬讛谞讜转 讘注爪讬讛 讻诇 讬诪讬 讛住讜讻讜转 诇讗诪专讜 讞讙 讛住讜讻讜转 诇讬讬' 砖讘注转 讬诪讬诐 讜讘讗讛 讛拽讘诇讛 讻砖诐 砖讞诇 砖诐 砖诪讬诐 注诇 讞讙讬讙讛 讻讱 讞诇 砖诐 砖诪讬诐 注诇 住讜讻讛 讜讛讚讘专 讘讻讗谉 讛讜讗 注诇 住讜讻讛 砖讗讬谞讛 砖诇 诪爪讜讛 讻讬 讛注拽专 讗爪诇谞讜 讗讬谉 注讜砖讬谉 讗讛诇 讜讗讬谉 住讜转专讬谉 讗讛诇 讘讬讜诐 讟讜讘 讜讻诇 砖讻谉 讘砖讘转 讜讻讘专 拽讚诐 讘砖讘转 讜讗诪专诐 诪谉 讛拽专驻祝 讜讗驻讬' 诪谉 讛诪驻讜讝专 讗讬谞讛 讛诇讻讛 讗诇讗 诪谉 讛诪讻讜谞住 讜专' 讬讛讜讚讛 讗讜诪' 讻讬 注诇 讻诇 驻谞讬诐 爪专讬讱 驻转讞 讜讬讛讬讛 住诪讜讱 诇注讬专 讜专' 讬讜住讬 讗讜诪专 讻讬 讻砖讬砖 诇讜 驻转讞 讜讗驻讬' 专讞讜拽 诪谉 讛注讬专 拽专讜讘 诇讗诇驻讬诐 讗诪讛 砖讛讜讗 转讞讜诐 砖讘转 诪讜转专 诇讬讟讜诇 诪诪谞讜 讜讛诇讻讛 讻专' 讬讜住讬:



讗诪专 讛诪讗讬专讬 讛诪砖谞讛 讛砖谞讬讛 讜讛讻讜谞讛 讘讛 诇讘讗专 讛讞诇拽 讛砖谞讬 讜讛讜讗 砖讬砖 讚讘专讬诐 砖讗住讜专 诇讛砖转诪砖 讘讛谉 讗祝 诇爪讜专讱 讗讜讻诇 谞驻砖 诪讞诪转 讗讬讝讛 讗讬住讜专 讜讗诪专 注诇 讝讛 砖讗讬谉 谞讜讟诇讬谉 注爪讬诐 诪谉 讛住讜讻讛 讗诇讗 诪谉 讛住诪讜讱 讜诪砖谞讛 讝讜 谞转讘诇讘诇讜 讘驻讬专讜砖讛 专讜讘 诪驻专砖讬诐 讜诇讗 讛注诇讜讛 讻讛讙谉 讜爪专讬讱 砖转讚注 转讞诇讛 砖诇讗 谞讙注讜 讘诪砖谞讛 讝讜 讻诇诇 诪转讜专转 诪讜拽爪讛 砖诇讗 讘住讜讻转 诪爪讜讛 讗谞讜 注住讜拽讬诐 讗诇讗 讘住讜讻讛 讚注诇诪讗 讛注砖讜讬讛 诇注诪讜讚 讘转讜讻讛 讘转讜讱 驻专讚讬住讜 砖讘讘讬转 讜讘讬讜诐 讟讜讘 砖诇 驻住讞 讜砖诇 注爪专转 讛讬讗 砖谞讜讬讛 讜讗诪专 砖讗讬谉 谞讜讟诇讬谉 注爪讬诐 诪谉 讛住讻讱 砖讗注"驻 砖讗讬谉 讻讗谉 诪讜拽爪讛 诇诪爪讜转讜 砖讛专讬 讗讬谉 讛讚讘专讬诐 讗诪讜专讬诐 讘住讜讻转 讛讞讙 诪"诪 讗住讜专 诪砖讜诐 住转讬专转 讗讛诇 讗讘诇 谞讜讟诇讬谉 诪谉 讛住诪讜讱 诇讛 讜驻讬' 讘讙诪' 讻讙讜谉 砖讛讬讜 讞讘诇讬 注爪讬诐 拽讟谞讬诐 讗讙讜讚讜转 注诇 讛住讻讱 讜诪讗讞专 砖诇讗 讛讜转专 讗讙讚谉 讗讬谞谉 讘讟诇讜转 讗讙讘 住讻讱 讜讻讙讜谉 砖讛谞讬讞谉 诇讬讘砖 讗讜 诇讛爪谞讬注 讗讘诇 讗诐 谞转讻讜讬谉 诇注讘讜转 讘讛谉 讗转 讛住讻讱 讗注"驻 砖诇讗 讛转讬专 讗转 讗讙讚谉 讘讟诇讜转 讛谉 诇讙讘讬 住讻讱 讜讗诐 讛转讬专 讗转 讗讙讚谉 讗祝 诪谉 讛住转诐 讘讟诇讜转 讛谉 诇讙讘讬 住讻讱 砖讛专讬 谞注砖讛 转讜住驻转 讻注拽专 讜讻谉 讛诇讻讛 讜诪谉 讛住诪讜讱 诇讚驻谞讜转 讻讙讜谉 砖讗讞专 砖谞砖诇诐 讛讚讜驻谉 讝拽祝 讘住诪讜讱 诇讛 拽谞讬诐 砖诇讗 讘讗专讬讙讛 讗讬谉 爪专讬讱 诇讜诪专 砖诪讜转专 讜诇诪讚转 诇驻讬 讚专讻谞讜 砖诇讗 谞讙注讜 讘诪砖谞讛 讝讜 诪转讜专转 诪讜拽爪讛 诇讗 诪转讜专转 诪讜拽爪讛 诇诪爪讜转讜 砖讛专讬 诪砖谞讛 讝讜 诇讗 讘住讜讻转 讞讙 讛讬讗 砖谞讜讬讛 讜诇讗 讘诪讜拽爪讛 诪讞诪讛 讛住讞 讛讚注转 砖讛专讬 讗讬谞讛 诪注爪讬诐 砖讘讗讜爪专 讜砖讘诪讜拽爪讛 讜讛专讬 讛诐 诇驻谞讬讜 讘讞爪专 讜讗讬谉 讻讗谉 讗讬住讜专 讗诇讗 诪讞诪转 住转讬专转 讗讛诇 讘讬讜诐 讟讜讘 讜诪注转讛 讗转讛 诪讘讬谉 砖诇讗 谞讞诇拽 专' 砖诪注讜谉 讘诪砖谞讛 讝讜 讻诇诇 讜讻讘专 专讗讬转讬 诪讬 砖讟注讛 讘讝讛 讘驻讬专讜砖 诪砖谞转谞讜 讜讘诇讘诇 讚讘专讬讜 讘讻讱 讜诪讻诇 讛讘诇讘讜诇讬谉 讗转讛 谞砖诪专 讘讻讱 专"诇 砖转讚注 砖诪讗讞专 砖讬砖 讘讛 讗讬住讜专 诪讞诪转 注爪诪讜 讗讬谉 专讗讜讬 诇讘讗 讘讗讬住讜专讛 诪讞诪转 诪讜拽爪讛 讻诪讜 砖讗讬谞讱 爪专讬讱 诇讗住讜专 讘砖专 讛讞讝讬专 诪转讜专转 诪讜拽爪讛 砖讛专讬 讗讬住讜专讜 讘讙讜驻讜 讜诪"诪 讗诐 谞驻诇讛 住讜讻讛 讝讛 讘讬讜"讟 讜谞诪爪讗 砖讗讬谉 讻讗谉 注讻砖讜 住转讬专转 讗讛诇 讗谞讜 注讻砖讜 爪专讬讻讬谉 诇讗住讜专 讗转 注爪讬讛 诪转讜专转 诪讜拽爪讛 砖讛专讬 讘讬谉 讛砖诪砖讜转 谞讗住专讛 诪讞诪转 住转讬专转 讗讛诇 讜讛拽爪谉 诪讚注转讜 诪讞诪转 讗讬住讜专 讜讗诐 讛讬转讛 住讜讻讛 讝讜 讘讬谉 讛砖诪砖讜转 讞讝拽讛 讻转拽谞讛 讗祝 专' 砖诪注讜谉 诪讜讚讛 讘讗讬住讜专讛 砖讗讬谉 讗讚诐 讬讜砖讘 讜诪爪驻讛 讗讬诪转讬 转驻讜诇 住讜讻转讜 讗讘诇 讻砖讛讬讗 专注讜注讛 讜谞驻诇讛 诪讜转专转 诇讚注转 专' 砖诪注讜谉 讜讗住讜专讛 诇讚注转 专' 讬讛讜讚讛 砖讛诇讻讛 讻诪讜转讜 讘讬讜诐 讟讜讘 讜讻谉 讘讞讜诇讜 砖诇 诪讜注讚 讗转讛 讗讜住专讛 讘讞讙 诪讞诪转 诪讜拽爪讛 诇诪爪讜讛:



讝讛讜 讘讬讗讜专 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讻讘专 讬讚注转 砖砖讟转 讛转诇诪讜讚 诪诇诪讚转 转诪讬讚 砖专' 砖诪注讜谉 讗讬谉 诇讜 讗讬住讜专 诪讜拽爪讛 讜砖讗谞讜 驻讜住拽讬谉 讻诪讜转讜 讘砖讘转 诪注转讛 爪专讬讱 砖转讚注 砖诇讗 讘讻诇 诪讜拽爪讛 讗谞讜 驻讜住拽讬诐 讻专' 砖诪注讜谉 讗祝 讘砖讘转 讜砖诇讗 讘讻诇诐 讙诐 讻谉 住讜讘专 专' 砖诪注讜谉 砖讗讬谉 诪讜拽爪讛 讗住讜专 讗诇讗 讻诇 诪讜拽爪讛 诪讞诪转 讗讬住讜专 砖讗讚诐 讬讜砖讘 诪爪驻讛 诪注专讘 砖讘转 诪转讬 讬住转诇拽 讗讬住讜专讜 讛讜讗 诪转讬专 讻讙讜谉 诪讜转专 讛砖诪谉 砖讘谞专 讜砖讘拽注专讛 砖诇 讞专住 砖讛讚诇讬拽讜 讘讛 注专讘 砖讘转 讛讜讗讬诇 讜诪转讞诇转 砖讘转 讛讬讛 讚注转讜 诇讬讻讘讜转 讘讗讬讝讜 砖注讛 砖讘讛 讜诇讛砖转诪砖 讘诪讜转专谉 讗讘诇 诪讜讚讛 讛讜讗 讘讻讜住 讜注砖砖讬转 砖讻讘讜 砖讛诐 讙讚讜诇讬诐 讜诇讗 讛讬讛 讚注转讜 砖讬讻讘讜 讜讻谉 诪讜讚讛 讘住讜讻讛 砖讗讬谞讛 专注讜注讛 砖谞驻诇讛 讘砖讘转 讗讜 讘讬讜"讟 讜讗祝 诇讚注转 讛讗讜诪专 讞诇讜拽 讛讬讛 专' 砖诪注讜谉 讗祝 讘讘讛诪讛 讘专讬讗讛 砖诪转讛 讜讗诪专 注诇讬讛 砖诪讞转讻讬谉 讗讜转讛 诇驻谞讬 讛讻诇讘讬诐 讟注诐 讛讚讘专 诪驻谞讬 砖讗讬谉 讘讛 诪讜拽爪讛 诪讞诪转 讗讬住讜专 诇讙诪专讬 砖讛专讬 讗诐 讬讜诐 讟讜讘 讛讜讗 专砖讗讬 诇砖讞讟讛 讜讗诐 讘砖讘转 讛讜讗 专砖讗讬 讛讜讗 诇砖讞讟讛 诇讞讜诇讛 讜讗讬谉 讻讗谉 讗诇讗 诪讜拽爪讛 诪讞诪转 讛讬住讞 讛讚注转 讜讘讝讛 讗驻讬诇讜 讘诪讛 砖讗讬谉 讗讚诐 讬讜砖讘 讜诪爪驻讛 诪转讬专 专' 砖诪注讜谉 讗讘诇 诪讜拽爪讛 诪讞诪转 讗讬住讜专 诇讙诪专讬 讻诇 砖讗讬谉 讚注转讜 砖讬住转诇拽 讗讬住讜专讜 讘砖讘转 诪讜讚讛 讛讜讗 讘讗讬住讜专讜 讜砖诪讗 转讗诪专 讜讛专讬 诪砖谞转 讗讬谉 诪讘拽注讬谉 注爪讬诐 诪谉 讛拽讜专讛 砖谞砖讘专讛 讘讬讜诐 讟讜讘 讗诪专讜 注诇讬讛 讚诇讗 讻专' 砖诪注讜谉 讜讗诐 讻讚讘专讬讱 讛专讬 讗讬谉 讗讚诐 讬讜砖讘 讜诪爪驻讛 讗讬诪转讬 转砖讘专 拽讜专转讜 转讚注 砖诇讗 谞讗诪专讛 讘拽讜专讛 砖诇 讘谞讬谉 讜讗讬谉 讘讛 诪讜拽爪讛 诪讞诪转 讗讬住讜专 住转讬专转 讗讛诇 讜讗诐 讛讬讗 讘讘谞讬谉 讗转讛 诪驻专砖讛 讘专注讜注讛 讜讻谉 诪讛 砖讗诪专讜 砖讗讬谉 诪住讬拽讬谉 讘砖讘专讬 讻诇讬诐 砖讛讬讗 砖谞讜讬讛 砖诇讗 诇讚注转 专' 砖诪注讜谉 讜讛专讬 讗讬谉 讗讚诐 讬讜砖讘 讜诪爪驻讛 诪转讬 讬砖讘专讜 讻诇讬讜 驻讬专讜砖讜 讘讻诇讬 砖砖讘讬专转讜 拽专讜讘讛 讜讻谉 讻诇 砖讬专讗讛 诇讱 诪砖诪讜注讜转 砖讘转诇诪讜讚 讻讞讜诇拽讜转 注诐 讝讛 砖讻诇诇谞讜 讗转讛 诪驻专砖谉 讘讗讬 讝讛 爪讚 注讚 砖转讛讗 转讬专讜爪谉 注讜诇讛 诇诪讛 砖讻转讘谞讜 讜讝讛 讻诇诇 谞讻讜谉 讻诪讜 砖讛讻专注谞讜 讘驻讬专讜砖谞讜 讗讘诇 讘住讜讻讛 专注讜注讛 讞讜诇拽 专' 砖诪注讜谉 诇讛讬转专 讜讛诇讻讛 讻专' 讬讛讜讚讛 讘讬讜"讟 讻诪讜 砖讘讬讗专谞讜 讘诪砖谞讛 讜讗祝 讘砖讘转 讗讬谉 讛诇讻讛 讻专' 砖诪注讜谉 讘诪讜拽爪讛 讝讛 讗诇讗 讻诇 诪讜拽爪讛 诪讞诪转 讗讬住讜专 讗注"驻 砖讗讚诐 讬讜砖讘 讜诪爪驻讛 讗讬诪转讬 讬住转诇拽 讗讬住讜专讜 讗住讜专 讗祝 诇讗讞专 砖谞住转诇拽 讜诇讗 讗诪专讜 讛诇讻讛 讻专' 砖诪注讜谉 讘砖讘转 讗诇讗 讘诪讜拽爪讛 诪讞诪转 讛住讞 讛讚注转 讜诪讞诪转 诪讬讗讜住 讻诪讜 砖讬转讘讗专 讘诪住讻转 砖讘转:



诪转讜讱 诪讛 砖驻住拽谞讜 讬砖 诇讱 诇讬讚注 砖讗讬谉 讞诇讜拽 讘讬谉 住讜讻讛 专注讜注讛 诇砖讗讬谞讛 专注讜注讛 讗诇讗 讘讬谉 砖讛讬转讛 专注讜注讛 讘讬谉 讛砖诪砖讜转 讘讬谉 砖诇讗 讛讬转讛 专注讜注讛 讗诐 谞驻诇讛 讘讬讜诐 讟讜讘 讗住讜专讛 诪讞诪转 诪讜拽爪讛 诪注转讛 爪专讬讱 砖转转讞讚砖 诇讱 讬讚讬注讛 讘注谞讬谉 讝讛 砖讬砖 爪讚 砖转爪讟专讱 诇讛讘讚讬诇 讘讬谉 专注讜注讛 诇讘专讬讗讛 讜讛讜讗 讗诐 讛转谞讛 诪讗转诪诇 砖讗诐 转驻讜诇 砖讬讛谞讛 诪注爪讬讛 讘讬讜诐 讟讜讘 砖讗诐 专注讜注讛 讛讬讗 转谞讗讜 诪讜注讬诇 讜讗诐 讘专讬讗讛 讛讬讗 讗讬谉 转谞讗讜 诪讜注讬诇 讜诇讗 转讚诪讛 诪诪谞讜 诇砖讗专 诪讜拽爪讬诐 砖诪讞诪转 讗讬住讜专 讗诇讗 讻诇 诪讜拽爪讛 诪讞诪转 讗讬住讜专 讗注"驻 砖诪转讞诇转 砖讘转 讗讚诐 讬讜砖讘 讜诪爪驻讛 诪转讬 讬住转诇拽 讗讬住讜专讜 讗讬谉 转谞讗讬 诪讜注讬诇 讘讜 讻讙讜谉 诪讜转专 讛砖诪谉 砖讘谞专 讜诪讟讛 砖讛讬讜 注诇讬讛 诪注讜转 讜谞讬讟诇讜 讛讬诪谞讛 讜讗驻讬诇讜 讛讬讛 讗讬住讜专 诪讜拽爪讛 砖讘讜 诪讚讘专讬 住讜驻专讬诐 讜讻谉 诇专' 砖诪注讜谉 砖诪讜讚讛 讘拽注专讛 讜注砖砖讬转 讗讬谉 转谞讗讬 诪讜注讬诇 讘讜 讜讗注"驻 砖诇讚注转讜 讗讬谉 讻讘讜讬讛 讗讬住讜专 转讜专讛 讗诇讗 讗讬住讜专 住讜驻专讬诐 讛讜讗讬诇 讜讗讬谞讜 爪专讬讱 诇讙讜祝 讛讻讘讜讬 讗讗"讻 诪讻讘讛 诇驻讞诪讬谉 讗讜 诇讛讘讛讘 讗转 讛驻转讬诇讛 讗讬谉 转谞讗讬 诪讜注讬诇 讘讛诐 讻诇讜诐 讜诇讗 讗诪专讜 砖讬讛讗 讛转谞讗讬 诪讜注讬诇 讗诇讗 讘住讜讻讛 讜讬专讗讛 诇讬 讛讟注诐 讘讝讜 砖诪讗讞专 砖讛讬转讛 专注讜注讛 讘讬谉 讛砖诪砖讜转 讜住讜讻讛 讝讜 讗讬谞讛 爪专讬讻讛 诇讜 诇诪爪讜讛 讗讬谞讜 专讜爪讛 讘拽讬讜诪讛 讜讻诇 注爪诪讜 谞讜转谉 讛讜讗 讚注转讜 注诇讬讛 诇住转专讛 讘讬讚讬诐 讗诇讗 [砖讬讜"讟] 诪注讻讘讜 讜讗讬谉 爪专讬讱 诇讜诪专 砖讚注转讜 注诇讬讛 讗诐 转驻讜诇 砖讻诇 注爪诪讛 讗讬谞讛 注讜诪讚转 讗诇讗 诇讛讬住拽 讜诪转讜讱 讻讱 转谞讗讜 诪讜注讬诇 讘讛:



讜讬"诪 讘讝讜 讟注诐 讗讞专 讜讛讜讗 砖住转讬专转 讗讛诇 讘住讜讻讛 专注讜注讛 讗讬谉 讘讛 讗讬住讜专 诇讚注转诐 讗诇讗 诪讚讘专讬 住讜驻专讬诐 讜讻诇 砖讛转谞讛 讘讛 讻砖谞住转诇拽 讛讗讬住讜专 谞住转诇拽 讛诪讜拽爪讛 砖讘讜 讗诇讗 砖诪拽砖讬诐 注诇讬讛诐 砖讗诐 讻谉 诪讛讜 爪专讬讱 转谞讗讬 讜讛专讬 讻诇 讚讘专 砖讗讬谉 讘讜 讗讬住讜专 讗诇讗 诪讚讘专讬 住讜驻专讬诐 讜讛讬讛 讗讜转讜 讚讘专 诪讜拽爪讛 诪讞诪转 讗讜转讜 讗讬住讜专 谞住转诇拽 讛讗讬住讜专 诪讜转专 讗祝 诇诪讬 砖住讜讘专 讗讬住讜专 诪讜拽爪讛 讜讗讬谉 爪专讬讱 转谞讗讬 讜讻诪讜 砖讗诪专讜 诇诪讟讛 讘讬转 砖讛讜讗 诪诇讗 驻讬专讜转 专"诇 砖讗讚诐 诪拽爪讛 讗讜转诐 诪讚注转讜 讗讞专 砖讗讬谞讜 讬讻讜诇 诇讬讻谞住 诇砖诐 讗诐 谞驻讞转 谞讜讟诇 诪诪拽讜诐 讛驻讞转 讜驻讬专砖讜讛 讘讘讬转 讘谞讜讬 讘砖讜专讜转 砖诇 诇讘谞讬诐 砖讗讬谉 讘注拽专 住转讬专转讜 讗诇讗 讗讬住讜专 住讜驻专讬诐 讜讻砖谞驻讞转 讜驻拽注 讗讬住讜专讜 驻拽注 诪讜拽爪讛 砖讘讜 讘诇讗 转谞讗讬 讜讻谉 诪讛 砖讗诪专讜 讟讘诇 诪讜讻谉 讛讜讗 讗爪诇 砖讘转 砖讗诐 注讘专 讜转拽谞讜 诪转讜拽谉 讜专砖讗讬 诇讗讻诇讜 讛讜讗讬诇 讜讗讬住讜专 讛驻专砖转讜 诇讗 讛讬转讛 讗诇讗 诪讚讘专讬 住讜驻专讬诐 讜诪"诪 讛诐 诪转专爪讬诐 砖诇讗 谞讗诪专 讻谉 讗诇讗 讘讗讜讻诇讬谉 讗讘诇 讘讗讬住讜专 讗讞专 讗注"驻 砖讗讬谉 讛讗讬住讜专 讗诇讗 诪讚讘专讬 住讜驻专讬诐 讗讬住讜专 诪讜拽爪讛 谞砖讗专 讘讜 讻讙讜谉 诪讟讛 砖讛讬讜 注诇讬讛 诪注讜转 诪注专讘 砖讘转 砖讗注"驻 砖谞讬讟诇讜 诪诪谞讛 讘砖讘转 讗住讜专 诇讟诇讟诇讛 讗讗"讻 讘转谞讗讬 讻讱 讛住讻讬诪讜 讙讚讜诇讬 讛专讗砖讜谞讬诐 砖讘拽讗讟讗诇讜谞讬讬讗讛 讜讙讚讜诇讬 讛讚讜专讜转 砖诇驻谞讬谞讜 诪住讻讬诪讬诐 注诪讛诐 讜讗讬谉 谞专讗讛 诇讬 诇讜诪专 砖住转讬专转 住讜讻讛 专注讜注讛 诪讚讘专讬 住讜驻专讬诐 诇讘讚 砖讛专讬 诪"诪 住转讬专讛 讙诪讜专讛 讛讬讗 讜诇讗 讗诪专讜 讘讘讬转 砖谞驻讞转 砖住转讬专转 讗讜讚专讗 讚诇讬讘谞讬 诪讚讘专讬 住讜驻专讬诐 讗诇讗 讘砖讜专讜转 砖诇 诇讘谞讬诐 砖讗讬谉 诪讞讘专讜转 讘讟讬讟 讻诇诇 讜讻诇 砖讗讬谉 讘谞讬谉 讗讬谉 住转讬专讛 讜注讜讚 砖讗祝 诪讟讛 砖讬砖 讘讛 诪注讜转 讬专讗讛 砖讗讬谉 转谞讗讬 诪讜注讬诇 讘讛 讜讙讚讜诇讬 讛诪驻专砖讬诐 讻转讘讜 砖诇讗 谞讗诪专 诇讛讜注讬诇 转谞讗讬 诇讙讜祝 讛住讜讻讛 讻诇诇 讗诇讗 诇住诪讜讱 诇讛 讜讗"转 讜讛专讬 住诪讜讱 诇讛 诪讜转专 诇讙诪专讬 讻诪讜 砖讘讬讗专谞讜 讘讗诪转 讻讱 讛讜讗 讗诇讗 砖诇讗 讗诪专讜 诪讜转专 讗诇讗 讘砖诇讗 谞转讻讜谉 诇注讘讜转讛 讛讗 讻诇 砖谞转讻讜谉 诇注讘讜转讛 讗住讜专 讜讘谞转讻讜谉 诇注讘讜转讛 讗谞讜 讗讜诪专讬诐 砖转谞讗讬 诪讜注讬诇 讘讛 讗讘诇 诇讗 诇讙讜祝 讛住讜讻讛 讗诇讗 讘注讘讜讬 讛讘讗 讗讞专 讛住讻讜讱 讜拽爪转 专讗讬讛 诇讚讘专讬讛诐 诪诪讛 砖讗诪专讜 讘转诇诪讜讚 讛诪注专讘 讗讬谉 谞讜讟诇讬谉 注爪讬诐 诪谉 讛住讜讻讛 讗诇讗 诪谉 讛住诪讜讱 诇讛 讛讚讛 讚转讬诪讗 讘砖诇讗 谞转讻讜谉 诇注讘讜转讛 讗讘诇 谞转讻讜谉 诇注讘讜转讛 讗住讜专 讘砖诇讗 讛转谞讛 讗讘诇 讛转谞讛 诪讜转专 讜讬砖 诪转谞讛 诇住转讜专 讗讛诇讬诐 讘讟驻讜诇 诇讛 讻诇讜诪专 砖讛专讬 谞住转讻讻讛 讘讻讚讬 爪专讻讛 讜讗讞"讻 讛讜讗 诪注讘讛 讗讜转讛 讜讛专讘讛 诪转诪讬讛讬谉 诪讛 讘讬谉 注讘讜讬 诇住讻讱 讜诪驻专砖讬谉 讗转 讛讬专讜砖诇诪讬 讗祝 讘讙讜祝 讛住讻讱 讜谞专讗讛 诇讬 诇讚注转 讙讚讜诇讬 讛诪驻专砖讬诐 砖讘砖注转 讛注讘讜讬 讛讜讗 诪转谞讛 讜讗讜诪专 讗诐 诇讗 转爪讟专讱 诇讬 转讛讗 诇注讘讜讬 讜讗诐 转爪讟专讱 诇讜 讬讛讜 讻注爪讬诐 讛诪讜讻谞讬诐 诇讛讬住拽 讜讘讚专讱 讝讛 转谞讗讬 诪讜注讬诇 讘讜 讗诇讗 砖注拽专 讛讚讘专讬诐 诇讚注转讬 讻诪讜 砖讻转讘转讬 转讞诇讛:



讜住讜讻转 讛讞讙 诪讬讛讗 讗讬谉 转谞讗讬 诪讜注讬诇 讘讛 讜诇讗 诇注讘讜讬讛 诇讬讛谞讜转 讘讛 讗祝 诇讻砖转驻讜诇 讜讗驻讬诇讜 讛讬转讛 专注讜注讛 诪注专讘 讬讜诐 讟讜讘 砖注爪讬 住讜讻讛 拽讚讜砖转谉 讻诇 砖讘注讛 讜讗讬谉 诇讜 注诇讬讛谉 讚讬谉 讜讚讘专讬诐 诇讛转谞讜转 讘讛谉 讜讗驻讬诇讜 讗诪专 讗讬谞讬 讘讜讚诇 诪讛谉 讻诇 砖讘注讛 讗讬谉 讝讛 讻诇讜诐 砖讛专讬 讛讜讗 诪转谞讛 讘讞谞诐 砖讛专讬 注诇 讻专讞讜 讘讜讚诇 讛讜讗 诪讛诐 砖诇住讜讻讛 讛讜讗 爪专讬讱 讜讗注"驻 砖住讜讻讛 讚注诇诪讗 讘讜讚诇 讛讜讗 诪诪谞讛 注诇 讻专讞讜 讙诐 讻谉 诪讞诪转 住转讬专转 讗讛诇 诪"诪 讘讝讜 爪专讬讱 诇讛讬讜转 讘讜讚诇 讛讜讗 诪诪谞讛 诪讞诪转 拽讚讜砖讛 讜讻讘专 讛讬讗 谞讚诪讬转 诇讞讙讬讙讛 讜诪讛 讞讙讬讙讛 讗讬谉 转谞讗讬 诇讛驻拽讬注 拽讚讜砖讛 讗祝 住讜讻讛 讻谉 讜讙讚讜诇讬 讛讚讜专 诪拽砖讬诐 讘讛 诪诪讛 砖讗诪专讜 讘谞讚专讬诐 讻"讟 讗' 砖讜专 讝讛 注讜诇讛 砖诇砖讬诐 讬讜诐 讜诇讗讞专 砖诇砖讬诐 砖诇诪讬诐 讻诇 砖诇砖讬诐 注讜诇讛 诇讗讞专 砖诇砖讬诐 砖诇诪讬诐 讻诪讜 砖讛转讘讗专 讘谞讚专讬诐 讜转讬专爪讜讛 砖诪"诪 讝讜 谞讚诪讬转 诇讞讙讬讙讛 讜诇讚注转讬 讗讬谞讛 拽讜砖讬讗 砖讘砖讜专 讛讻诇 谞讚讘讛 讜专讗讜讬 诇讜诪专 砖转讛讗 谞讚讘转讜 讻专爪讜谞讜 讗讘诇 讝讛 注诇 讻专讞讜 讛讬讗 拽讚讜砖讛 讜爪专讬讱 讛讜讗 诇讛 注诇 讻诇 驻谞讬诐 讜注讚讬谉 讛诐 诪拽砖讬诐 诪住讜讻转 讙谞讘"讱 讜专拽讘"砖 砖诇讗 谞注砖讜 诪转讞诇转诐 诇砖诐 拽讚讜砖转 住讜讻讛 诪驻谞讬 诪讛 注爪讬讛诐 讗住讜专讬诐 讜讬专讗讛 诇讛诐 砖讝讜 讻住讜讻讛 讚注诇诪讗 诇讬讛谞讜转 讘讛 转谞讗讬 讜讬砖 讗讜诪' 讗祝 讘诇讗 转谞讗讬 讜诪"诪 专讗讬转讬 诇讛诐 砖讞讜讻讻讬诐 诇讜诪专 砖讗祝 住讜讻转 诪爪讜讛 转谞讗讬 诪讜注讬诇 讘讛 诇讬讟讜诇 诪注爪讬讛 讘讞讜诇讜 砖诇 诪讜注讚 砖讗讬谉 砖诐 讚讬谉 住转讬专转 讗讛诇 诪诪讛 砖讗诪专讜 讘转讬专讜抓 讛拽讜砖讬讗 讘住讜讙讬讗 讝讜 讘讗讜诪专 讗讬谞讬 讘讜讚诇 讻诇讜诪专 讜讘住讜讻讛 诇讗 讗诪专 讻谉 讛讗 讗诐 讗诪专 讻谉 讗祝 讘住讜讻讛 讻谉 砖讗诐 诇讗 讻谉 讛讬讛 诇讜 诇讜诪专 讘谞讜讬讬谉 讜讘讗讜诪专 讗讬谞讬 讘讜讚诇 讜讻谉 讗诪专讜讛 讘转讜住驻转讗 讘驻讬专讜砖 讗讬谉 谞讜讟诇讬谉 注爪讬诐 诪谉 讛住讜讻讛 讗驻讬诇讜 讘讬讜诐 讟讜讘 讗讞专讜谉 砖诇 讞讙 讜讗诐 讗诪专 诇讻砖讗专爪讛 讗讟讜诇 讛专讬 讝讛 诪讜转专 讜讗祝 讛诐 诇诪讚讜 诪转讜住驻转讗 讝讜 砖诇讗 住讜祝 讚讘专 讘诇砖讜谉 讝讛 专"诇 讗讬谞讬 讘讜讚诇 讜讻讜' 讗诇讗 讗祝 讘诇讻砖讗专爪讛 讗讟讜诇 讜诇讗 讗诪专讜 诇砖讜谉 讗讬谞讬 讘讜讚诇 讗诇讗 诇讛讜爪讬讗 讗诐 讗诪专 诇讻砖转驻讜诇 讗讟讜诇 诪诪谞讛:



讜讗祝 诇讞讻诪讬 讛讚讜专讜转 专讗讬转讬 砖讗讬谞诐 讙讜专住讬诐 讘住讜讙讬讗 讝讜 住讜驻讗 讗转讗谉 诇住讜讻讛 讚注诇诪讗 讗诇讗 砖诪拽砖讬诐 讜诪讬 诪讛谞讬 讘讛 转谞讗讛 讻诇讜诪专 讗驻讬诇讜 谞驻诇讛 讜讛讗 转谞讬 讜讻讜' 讻砖诐 砖讞诇 砖诐 砖诪讬诐 注诇 讛讞讙讬讙讛 讻讱 讞诇 砖诐 砖诪讬诐 注诇 注爪讬 住讜讻讛 讜讗祝 讛讜讗 讞讜讝专 讜诪拽砖讛 讜诇讗 诪讛谞讬 讘讛 转谞讗讛 讜讻讜' 讜讛讗 转谞讬 住讻讻讛 讻讛诇讻转讛 讜讻讜' 讜转讬专抓 讘讗讜诪专 讗讬谞讬 讘讜讚诇 讜讻讜' 讘讬谉 讘住讜讻讛 讘讬谉 讘注讟讜专讛 讚讛讗 住讻讻讛 拽讗诪专 讜讗讻诇讛讜 拽讗讬 讜讗诐 讛转谞讛 讜讻讜' 讜讘讞讜诇讜 砖诇 诪讜注讚 砖专讜 讜诪讛 砖讗诪专讜 讗讞"讻 讗讘诇 注爪讬 住讜讻讛 讚讞讬讬诇讗 注诇讬讛讜 拽讚砖讛 讗讬转拽爪讜 诇砖讘注讛 讗讬谉 拽讜专讬谉 讗讜转讛 讘谞讬讞讜转讗 诇砖讬讟转诐 讗诇讗 讚专讱 拽讜砖讬讗 讻诇讜诪专 讗讘诇 注爪讬 住讜讻讛 讚讞讬诇讗 讜讻讜' 讻诇讜诪专 砖诇讗 讗诪专 讗讬谞讬 讘讜讚诇 讜讻讜' 讗注"讙 讚讗转谞讬 注诇讛 诇讬讜诐 砖谞讬 讗讬转拽爪讗讬 诇砖讘注讛 讬讜诪讬 讜讻谉 讘谞讜讬讬谉 讜诪讗讬 砖谞讗 诪讗转专讜讙 讜转讬专爪讛 诪砖讜诐 讚诇讗 诪讬驻住拽讬 讘讛 诇讬诇讜转 诪讬诪讬诐 讜讗祝 讛诐 驻讬专砖讜 讘谞讜讬讬谉 讚诇讗转专讜讙 诪讚诪讬谞谉 诇讛讜 讜转谞讗讬 诇砖谞讬 讗讜 诇砖诇讬砖讬 诪讜注讬诇 讘讛诐 讜讗讬谞讜 爪专讬讱 诇讜诪专 讗讬谞讬 讘讜讚诇 诪讛谉 讘讬谉 讛砖诪砖讜转 讗诇讗 诇住讜讻讛 注爪诪讛 讜诪"诪 讗谞讜 诪驻专砖讬谉 讜诪讬 诪讛谞讬 讘讛 转谞讗讛 讻诇诇 讜讛转谞讬讗 讻砖诐 砖讞诇 讜讻讜' 讜讗讜拽诪讛 讘住讜讻讛 讚注诇诪讗 讜诇讗 砖诇 讞讙 讜讛拽砖讛 讜讗祝 砖诇 讞讙 诇讗 诪讛谞讬 讘讛 讜讻讜' 讜讛转谞讬讗 住讻讻讛 讻讛诇讻转讛 讜讗诐 讛转谞讜 注诇讬讛 讜讻讜' 讜讜讚讗讬 讗谞讜讬讬谉 拽讗诪专 讜讻讚拽讗诪专 讗住讜专讬谉 诇讛住转驻拽 讜住诇拽讗 讚注转讬讛 讚诪拽砖讛 讚讗祝 讘住讜讻讛 讻谉 讜转讬专爪讜 讘讗讜诪专 讗讬谞讬 讘讜讚诇 诪讛谉 讜讻讜' 讗讘诇 住讻转 诪爪讜讛 注诇 讻专讞讜 讘讜讚诇 讻诪讜 砖驻讬专砖谞讜 讜诪讻诇 诪拽讜诐 讛转讜住驻转讗 诪讜讻讞转 讻讚讘专讬讛诐 讗诇讗 砖讗讬谉 诇住诪讜讱 注诇讬讛 讜驻讜拽 讞讝讬 诪讛 注诪讗 讚讘专 砖讻诇诐 谞讜讛讙讬谉 讘讝讛 讗讬住讜专 讙诪讜专:



讜讗祝 注爪讬 讛讚驻谞讜转 谞讻诇诇讜转 讘讗讬住讜专 讝讛 砖讛专讬 讘诪住讻转 住讜讻讛 讬' 讘' 讘砖诪讜注转 驻讬专砖 注诇讬讛 住讚讬谉 砖谞讜 讘讛 讚讬诇诪讗 诪谉 讛爪讚 讜驻讬专砖讜讛 讙讚讜诇讬 讛专讘谞讬诐 讘讚驻谞讜转 诇诪讚谞讜 砖讗祝 讛讚驻谞讜转 讘讻诇诇 注爪讬 住讜讻讛 讗诇讗 砖讬砖 诪驻专砖讬谉 诪谉 讛爪讚 讘住讻讱 讜讻诪讜 砖讗诪专讜 诪谉 讛爪讚 讘讗专讘注讛 讛讗 讚驻谞讜转 诪讜转专 讜诪"诪 讙讚讜诇讬 讛诪讞讘专讬诐 讻转讘讜 讗祝 讘讚驻谞讜转 诇讗讬住讜专 讜讬砖 砖讜讗诇讬谉 诇讚注转 讛讗讜住专讬谉 讚讜驻谉 专讘讬注讬转 讜讗讬谞讛 爪讜专讱 住讜讻讛 讗诐 转谞讗讬 诪讜注讬诇 讘讛 讜讛讻专讬注讜 讘讛 砖讗诐 注砖讛 讗专讘注转谉 讬讞讚 讜诇讗 讘讬专专 讗讬讝讜 诪讛谉 诪爪讜讛 讜讗讬讝讜 专砖讜转 讻诇谉 讗住讜专讜转 讗讘诇 讗诐 讻砖注砖讛 讗转 讛砖诇砖讛 讞讝专 讜讘谞讛 讗转 讛专讘讬注讬转 转谞讗讬 诪讜注讬诇 讘讛 讜讗诐 讘讬专专 砖讗讬谞讜 注讜砖讛 讗讜转讛 讗诇讗 诇谞讜讬 讗讬谞讜 爪专讬讱 讘讛 转谞讗讬:



诪诪讛 砖讻转讘谞讜 诇诪讚转 砖讗注"驻 砖注爪讬 住讜讻讛 讗讬谉 转谞讗讬 诪讜注讬诇 讘讛诐 谞讜讬讬 住讜讻讛 砖讛转谞讛 诪讘注专讘 讜讗诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 诪讜转专 诇讛住转驻拽 诪讛谉 砖讛专讬 诇讗 讞诇讛 注诇讬讛诐 拽讚讜砖讛 讜讗讬住讜专 住转讬专转 讗讛诇 讗讬谉 讘讛诐 砖诇讗 诇注讘讜转 讗转 讛住讻讱 讛讜谞讞讜 砖诐 讗诇讗 诇谞讜讬 讜讗诐 诇讗 讛转谞讛 讗住讜专讬谉 注讚 诪讜爪讗讬 讬讜诐 讟讜讘 讗讞专讜谉 砖诇 讞讙:



讝讛 砖讗住专谞讜 讘注爪讬 住讜讻讛 讻诇 砖讘注讛 诇讗 住讜祝 讚讘专 讘注砖讛 住讜讻讛 讗讞转 诇讘讚 讗诇讗 讗驻讬诇讜 注砖讛 砖讘注 住讜讻讜转 诇砖讘注转 讛讬诪讬诐 讻诇 讗讞转 诇讬讜诪讛 讛讜拽爪讜 讻诇谉 诇诪爪讜讛 讜讗讬谉 转谞讗讬 诪讜注讬诇 讘注爪讬诐 砖讘讛诐 讜讗讬谉 讛讚讘专 讚讜诪讛 诇讛驻专讬砖 砖讘注讛 讗转专讜讙讬谉 诇砖讘注转 讛讬诪讬诐 砖讻诇 讗讞讚 讜讗讞讚 讬讜爪讗 讘讛 讜讗讜讻诇讛 诇诪讞专 砖诇讗 讛讜拽爪讛 讗诇讗 诇讬讜诪讜 讗讞专 砖讛驻专讬砖 讗讞讚 诇讻诇 讬讜诐 诪驻谞讬 砖讗转专讜讙 讗讬谉 诪爪讜转讜 讘诇讬诇讛 讜驻拽注讛 讛拽爪讗转讜 讗讘诇 住讜讻讛 砖讞讬讜讘讛 谞诪砖讱 讻诇 砖讘注讛 讘诇讗 讛驻住拽 讗讬谉 讛拽爪讗转讜 谞驻拽注转 讻诇诇 讜讻诇 讛讬诪讬诐 讗爪诇讛 讻讬讜诐 讗讞讚 讜诪讛 砖讬砖 诇讛拽砖讜转 讘住讜讙讬讗 讝讜 诪诪讛 砖讗诪专讜 砖诐 住讜讻讛 讘砖诪讬谞讬 讗住讜专讛 讜驻讬专砖 讛讟注诐 讚讝讬诪谞讬谉 讚讞讝讬讗 诇讬讛 讘讬谉 讛砖诪砖讜转 讚砖讘讬注讬 讜讘诪讗讬 注住讬拽讬谞谉 讗讬 讘谞驻诇讛 讘讞讜诇 讛诪讜注讚 讛讬讻讬 讞讝讬讗 讘讬谉 讛砖诪砖讜转 讜讗讬 讚谞驻诇讛 讘讬谉 讛砖诪砖讜转 诪讗讬 讗讬专讬讗 诪砖讜诐 讚讞讝讬讗 诇讬讛 转讬驻讜拽 诇讬 讚讛讗 讗讬转拽爪讗讬 诪讞诪转 住转讬专转 讗讛诇 讻讘专 转讬专爪谞讜讛 砖诐 诇讚注转 拽爪转 讚讘住讜讻讛 专注讜注讛 注住讬拽讬谞谉 讜注诇 讛讚注转 砖讻转讘谞讜 诇诪注诇讛 砖讗讬谉 住转讬专转讛 转讜专讛 讗诇讗 住讜驻专讬诐 讜讘讗讬住讜专 住讜驻专讬诐 讻诇 砖谞住转诇拽 谞住转诇拽 讜注讜讚 转讬专爪谞讜 讘驻谞讬诐 讗讞专讬诐 讻诪讜 砖讻转讘谞讜 砖诐 讘驻专拽 诇讜诇讘 讜注专讘讛:





转讜住驻讜转 专讬"讚

住讬驻讗 注砖讗谉 诇住讜讻讛 讚注诇诪讗 讗讬谞讜 谞专讗讛 诇讬 驻住拽 讛诪讜专讛 砖驻讬专砖 讚诪讛谞讬 转谞讗讜 诇专' 讬讛讜讚' 讙讘讬 诪拽爪讛 诪砖讜诐 讚拽砖讬讗 诇讬 讻诇 讛谞讱 讚讻转讘讬转 讘诪讛讚讜专讗 拽诪讗 谞专讗讛 诇讬 诇驻专砖 讻讱 讚讘讘专讬讬转' 转谞讗讬 讗讬谉 谞讜讟诇讬谉 注爪讬诐 诪谉 讛住讜讻讛 讜诇讗 诪谉 讛住诪讜讱 诇讛 讙专住讬' 讜诇讗 讗诇讗 讻讚讙专住 讛诪讜专讛 讜诪驻讜专砖 讘讘专讬讬转讗 讻讙讜谉 砖讛专讘转 注爪讬诐 诪讜转专讬谉 注诇 讛住讻讱 砖讘讟诇讜 讻诇谉 讗爪诇 讛住讻讱 讚讚讜讜拽' 住讜专讬讬转' 讗诇 讘讟诇讬 讗讘诇 诪讜转专讬谉 讘讟诇讜 讜注诇讛 拽讗讬 讗诐 讛转谞讛 注诇讬转 讛讻诇 诇驻讬 转谞讗讛 砖砖讗诐 讛转谞讛 讘砖注讛 砖讛专讘讛 注爪讬诐 注诇 讛住讻讱 砖注诇 诪谞转 讻谉 讗谞讬 诪专讘讛 诇讛转诐 砖讬住转驻拽 诪讛谉 讛讻诇 诇驻讬 谞讗讜 讬讻讜诇 诇讬讟讜诇 诪谉 讛住诪讜讱 讚讛砖转讗 诇讗 讘讟诇讛 讙讘讬 住讻讻讗 砖讛讗讬 讛转谞讛 注诇讬讛谉 诇讛注转讬拽谉 讜诇讗 讘讟诇讜 讗诇讗 诪住转诪讗 讜讛讬专讜砖诇诪讬 诪讜讻讬讞 讻谉 讚讙专住讬' 讛转诐 注诇 诪讗讬 讚转谞谉 讗讬谉 谞讜讟诇讬谉 注爪讬诐 诪谉 讛住讜讻讛 讗诇 讗诪谉 讛住诪讜讱 诇讛 砖诪讜讗诇 讗诪专 讻砖诇讗 谞转讻讜讜谉 诇注讘讜转讛 讗讘诇 谞转讻讜讬谉 诇注讘讜转讛 讗住讜专 讻砖诇讗 讛转谞讛 讗讘诇 讗诐 讛转谞讛 诪讜转专 讜讛讘讬谉 驻讬专讜砖讜 诪讛 讚砖专讬 讘诪转谞讬' 讛住诪讜讱 诇讛 讻砖诇讗 谞转讻讜讜谉 讚注讘讜转讛 讻讙讜谉 讚讛讜讛 讗讬住讬专讜讬讬转讗 讻讚讗诪专谉 讘转诇诪讜讚讬谉 砖讛讞讘诇讬谉 讜讚讗讬 诇讗 砖诐 讗讜转诐 砖诐 讻讬 讗诐 诇讬讬讘砖诐 讗讜 诇砖诪专诐 砖诐 注讚 砖讬爪讟专讻讜 诇讜 讗讘诇 讗诐 谞转讻讜讬谉 诇注讘讜转讛 讻讙讜谉 砖砖诐 讗讜转诐 诪讜转专讬诐 诇注讘讜转 讛住讻讱 讜诇讞讝拽讜 讗住讜专 讜讛讬讗 诪讛  讘讘专讬讬转' 讜诇讗 诪谉 讛住诪讜讱 诇讛 砖讙诐 讛住诪讜讱 诇讛 谞讗住专 讘讘讟讜诇 诇讙讘讬 住讜讻讛 讜讗驻'讬 谞转讻讜讜谉 诇注讘讜转讛 讻讙讜谉 砖讛讬讛 诪讜转专讬谉 讚讗诪专谉 砖讛谉 讗住讜专讬谉 讻讚转谞讬 讘讘专讬讬转讗 讜诇讗 诪谉 讛住诪讜讱 诇讛 讚讜拽讗 讻砖诇讗 讛讬转讛 注诇讬讛谉 诇讛住转驻拽 诪讛谉 讚讘讟诇讛 诇讙讘讬 住讻讻讗 讗讘诇 讗诐 讛转谞讛 注诇讬讛谉 诇讛住转驻拽 诪讛谉 诪讜专转 砖讛专讬 诇讗 注诇 讚注转 砖讬转讘讟诇讜 砖诐 讗讜转诐 讗诇 讗讛爪谞讬注诐 砖诐 注讚 砖讬爪讟专讻讜 诇讜:





砖讬讟讛 诪拽讜讘爪转

 诪谉 讛住诪讜讱 诇讛 谞诪讬 讛讗 拽讗 住转专 讗讜讛诇讗. 驻讬专讜砖 讚拽讗 住诇拽讗 讚注转讬谉 讛砖转讗 讚诪讗讬 住诪讜讱 诇讛 诪讛 砖注讘讛 讜谞转讜谉 注诇 讛住讻讱. 讜讗诪专 砖诪讜讗诇 讚诇讗 讛讬讗 讗诇讗 诪谉 讛住诪讜讱 诇讚驻谞讜转. 讜讛拽砖讛 诪讜专讬 谞专"讜 讚讗诐 讻谉 讗驻讬诇讜 讚讜驻谉 注爪诪讜 诇讬砖转专讬 讚讛讗 住讜讻讛 讚注诇诪讗 讛讬讗 讜讗讬谉 爪讜专讱 讘讚驻谞讜转讬讛 诇砖讜诐 讛讬转专 讜讻诇 诪讞讬爪讛 砖讗讬谞讛 诪转专转 诪讜转专 诇驻专爪讛 讜诇住诇拽讛 讘讬谉 讘砖讘转 讘讬谉 讘讬讜诐 讟讜讘 讜讻讚讗诪专讬谞谉 驻专拽 讻诇 讙讙讜转 讙讘讬 讻讜转诇 讞爪专 砖谞驻诇 讚讗诪专 砖诪讜讗诇 谞讙讬讚讜 诇讬 讙诇讬诪讗. 讜讘驻专拽 诪讬 砖讛讜爪讬讗讜讛讜 驻专拽讬谞谉 诇讗 拽砖讬讗 讻讗谉 讘讚讜驻谉 砖诇讬砖讬转 讻讗谉 讘讚讜驻谉 专讘讬注讬转 讚讚讜驻谉 专讘讬注讬转 讗驻讬诇讜 砖诇 住讜讻讛 讚诪爪讜讛 诪讜转专 诇驻专爪讜 讜诇住诇拽讜 讘讬讜诐 讟讜讘 讻讬讜谉 讚诇讗 讗转讬 诇讛转讬专. 讜讗祝 专砖"讬 讞讝专 讘讜 诪诪讛 砖讻转讘 讘驻专拽 讻诇 讛讻诇讬诐 讜讘驻专拽 拽诪讗 讚住讜讻讛 讙讘讬 驻专住讜 住讚讬谞讬诐 注诇 讛注诪讜讚讬诐. 讜转讬专抓 谞专"讜 砖专砖"讬 谞砖诪专 讜驻讬专砖 讻讗谉 砖讛讚驻谞讜转 讗专讜讙讜转 讻讚讬 诇讬转谉 讟注诐 砖诪转讜讱 砖讛谉 讗专讜讙讜转 讗住讜专 诇谞讟诇谉 讘讬讜诐 讟讜讘 讚讛讜讬 讻住讜转专. 讗讘诇 讛住诪讜讱 诇讛谉 诪讜转专 砖诪转讜讱 砖讛讜讗 讗讬谞讜 讗专讜讙 讗讬谞讜 谞专讗讛 砖讛讜讗 诪谉 讛讚讜驻谉. 注讚 讻讗谉 诇砖讜谞讜 谞专"讜. 


讗讘诇 注爪讬 住讜讻讛 讚讞诇讛 拽讚讜砖讛 注诇讬讛讜 讻讜'. 讜讗诐 转讗诪专 讗诐 讻谉 讗驻讬诇讜 讘住讜讻讛 讚注诇诪讗 诇诪讛 诪讜注讬诇 讘讛 转谞讗讬 讚注诇 讻专讞讜 讘讜讚诇 讛讜讗 诪诪谞讛 诪砖讜诐 住转讬专转 讗讜讛诇讬诐. 讜讻转讘 诪讜专讬 谞专"讜 砖专砖"讬 讝"诇 谞砖诪专 诪讝讛 讜驻讬专砖 讗讘诇 注爪讬 住讜讻讛 砖讗讬谞讜 讬讻讜诇 诇讛转谞讜转 注诇讬讛诐 转谞讗讬 讝讛 砖讛专讬 注诇 讻专讞讜 讬讘讚诇 诪讛诐 讘讬谉 讛砖诪砖讜转 诪砖讜诐 讚住转专 讗讜讛诇讗 讞讬讬诇讗 拽讚讜砖讛 注诇讬讬讛讜 讜注诇 讬讚讬 拽讚讜砖讛 讝讜 讛讜拽爪讛 诇砖讘注讛 注讚 讻讗谉. 讜驻讬专讜砖 诇驻讬专讜砖讜 讗讘诇 住讜讻讛 专注讜注讛 讚注诇诪讗 诪转谞讛 注诇讬讛 砖转讛讬讛 专讗讜讬讛 诇讜 诇讻砖转驻讜诇 诪讬讚讬 讚讛讜讬 讗谞专 砖诪转谞讛 注诇讬讜 讜讻讚讘专讬 讛讬专讜砖诇诪讬. 讗讘诇 讘住讜讻讛 讚诪爪讜讛 讚讗讬讻讗 诪砖讜诐 拽讚讜砖讛 诇讗 驻拽注讛 讘转谞讗讬 讻讬讜谉 砖讞诇讛 讘讬谉 讛砖诪砖讜转 砖讗讬 讗驻砖专 诇讜 诇住讜转专讛. 讚讘砖诇诪讗 住讜讻讛 讚注诇诪讗 诇讬讻讗 讗诇讗 诪砖讜诐 诪讜拽爪讛 讜讘讛 住讙讬 转谞讗讛 诇讻砖转驻讜诇 讜讗祝 注诇 驻讬 砖讗讬 讗驻砖专 诇住讜转专讛 讘讬谉 讛砖诪砖讜转. 讗讘诇 讘住讜讻讛 讚诪爪讜讛 讗讬讻讗 转专转讬 诪讜拽爪讛 讜拽讚讜砖讛 砖讞诇讛 注诇讬讛 讘讬谉 讛砖诪砖讜转 讻讬讜谉 砖讗讬谞讜 讬讻讜诇 诇住讜转专讛. 讜讻讬讜谉 砖讞诇讛 诇讗 诪讛谞讬 讘讛 转谞讗讛 讚转讜 诇讗 驻拽注讛. 讜谞诪爪讗 砖诇砖讛 讚讬谞讬谉 讘讚讘专: 住讜讻讛 讚注诇诪讗 讚诇讬讻讗 讗诇讗 诪讜拽爪讛 诪讛谞讬 讘讛 转谞讗讛 讜讗祝 注诇 讙讘 讚诇讗 讞讝讬讗 讘讬谉 讛砖诪砖讜转. 谞讜讬讬 住讜讻讛 谞诪讬 诪讛谞讬 讘讛 转谞讗讛 讻讬讜谉 讚讞讝讜 讘讬谉 讛砖诪砖讜转 讜讘讗讜诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转. 住讜讻讛 讚诪爪讜讛 诇讗 诪讛谞讬 讘讛 转谞讗讛 讻讬讜谉 讚讗讬讻讗 转专转讬 讚诇讗 讞讝讜 讘讬谉 讛砖诪砖讜转 诪砖讜诐 住转讬专转 讗讛诇 讜讞讬讬诇 注诇讛 拽讚讜砖讛 讜注讜讚 讚讗讬讻讗 讗讬住讜专 诪讜拽爪讛. 注讚 讻讗谉 诇砖讜谞讜. 讜讻谉 讻转讘 讛专讬讟讘"讗 砖讚注转 专砖"讬 讝"诇 讚诪砖讜诐 讗讬住讜专 住转讬专讛 讛讜爪专讱 诇讬讘讚诇 诪住讜讻讛 讚诪爪讜讛. 讜讻讬讜谉 砖讛讜讻专讞 诇讬讘讚诇 诪诪谞讛 讛讜讻专讞 诇讞讜诇 讘讛 砖诐 讞讙 讜拽讚讜砖讛 讜讻讬讜谉 砖讻谉 诇讗 讻诇 讛讬诪谞讜 诇讛转谞讜转. 谞专讗讛 砖讚注转 讛专讘 谞讜讟讛 诇讚注转 诪讜专讬 谞专"讜. 


讗诇讗 砖讗讬谉 讚注转 讛专砖讘"讗 讻谉. 讚讻讬讜谉 讚讗拽砖讬谞谉 讜诇讗 诪讛谞讛 讘讛 转谞讗讛 讜讛转谞讬讗 讜讻讜' 讜驻讬专拽讜 讗讘讬讬 讜专讘讗 讘讗讜诪专 讗讬谞讬 讘讜讚诇 诪砖诪注 讚诇诪讗讬 讚讗拽砖讬 诪讬 诇讗 诪讛谞讬 转谞讗讛 拽讗 驻专讬拽讜 讜诇讜诪专 讚讗驻讬诇讜 讗注爪讬 住讜讻讛 讚诪爪讜讛 诪讛谞讬 转谞讗讛 讚讗讬谞讬 讘讜讚诇 讗讘诇 讘砖讗专 转谞讗讬 诇讗 讗诇讗 讚讜拽讗 讘住讜讻讛 讚注诇诪讗. 讚讗讬 诇讗 讛讜讛 诇讛讜 诇讗讘讬讬 讜专讘讗 诇驻专讜砖讬 讜诇讜诪专 砖讗谞讬 谞讜讬讬 住讜讻讛 讚诪讛谞讬 讘讛讜 转谞讗讛. 讜讛讗 讚讗诪专 讗讘诇 注爪讬 住讜讻讛 讚讞讬讬诇讗 拽讚讜砖讛 注诇讬讛讜 讻讜' 讛讬讬谞讜 讻砖诇讗 讗诪专 讗讬谞讬 讘讜讚诇 讗诇讗 讘转谞讗讬 讗讞专. 
讜诪讜专讬 谞专"讜 讻转讘 砖讻讘专 谞砖诪专 诪讝讛 专砖"讬 讜讝讛讜 驻讬专讜砖 诇驻讬专讜砖讜: 诪讗谉 讚专诪讬 诪转谞讬讬转讗 讗讛讚讚讬 住讘专 讚讻讬讜谉 讚注讬讟讜专 住讚讬谞讬诐 讜拽专诪讬谉 讘讟讬诇讜 诇讙讘讬 住讜讻讛 讛讜讜 诇讛讜 讻住讜讻讛 讜注诇讬讬讛讜 讜注诇 讛住讻讱 讗诪专 砖讗诐 讛转谞讛 注诇讬讛谉 讛讻诇 诇驻讬 转谞讗讜. 讚住诇拽讗 讚注转讬谉 讛砖转讗 砖讛转谞讗讬 讛讜讗 砖讬讗诪专 注诇 讗讜转谉 谞讜讬讬谉 讚注转讬 砖讗讜讻诇 诪讛谉 诇诪讞专. 讜讘讻讬讜爪讗 讘讝讛 讗祝 注诇 讛住讜讻讛 注爪诪讛 砖讛讬讗 专注讜注讛 讬讻讜诇 诇讛转谞讜转 讻谉 砖讚注转讜 诇讬讛谞讜转 诪诪谞讛 讗讞专 砖转驻讜诇 诇诪讞专. 讜讗诪专讬 讗讘讬讬 讜专讘讗 砖讗讬谞讜 讻谉 砖转谞讗讬 讛诪讜注讬诇 诇谞讜讬讬谉 讛讜讗 砖讬讗诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 讚诇讗 讞讬讬诇讗 拽讚讜砖讛 注诇讬讬讛讜 讻诇讜诪专 砖讘讬讚讜 诇诇讜拽讞谉 讻诇 讘讬谉 讛砖诪砖讜转 讚诇讬讻讗 诪砖讜诐 住转讬专转 讗讛诇. 讗讘诇 注爪讬 住讜讻讛 讚讞讬讬诇讗 拽讚讜砖讛 注诇讬讛 砖讗讬 讗驻砖专 砖讬拽讞 诪讛谉 讻诇 讘讬谉 讛砖诪砖讜转 诪砖讜诐 住转讬专转 讗讛诇 讗讬转拽爪讬 砖讘注讛 砖讻讬讜谉 砖讛讜讗 专讜爪讛 砖转讛讗 住讜讻讛 砖诇 诪爪讜讛 诪讛 砖讛转谞讛 砖讗讬谞讜 讘讜讚诇 诪诪谞讛 讻诇 讘讬谉 讛砖诪砖讜转 讗讬谞讜 诪讜注讬诇 讻诇诇 讚讻讬讜谉 砖讗讬谞讜 讘讬讚讜 诇讬拽讞 诪讛谉 讘讗讜转讛 砖注讛 注诇 讻专讞讜 谞讞转讗 注诇讬讛 拽讚讜砖讛 讜讗讬转拽爪讜 诇砖讘注讛. 讜讗讘讬讬 讜专讘讗 诇讗 讘讗讜 讗诇讗 诇讘讗专 砖讛转谞讗讬 讛诪讜讝讻专 讘讘专讬讬转讗 讝讜 讛讬讗 砖讗讜诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转. 讜讗诐 讻谉 讛讗 讚转谞讬讗 讗诐 讛转谞讛 注诇讬讛谉 讛讻诇 诇驻讬 转谞讗讜 讗讬谉 注爪讬 住讜讻讛 讘讻诇诇 讚讻讬讜谉 讚讞讬讬诇讗 拽讚讜砖讛 注诇讬讛讜 讘讬谉 讛砖诪砖讜转 注诇 讻专讞讜 砖讗讬 讗驻砖专 诇住转讜专 讛讬诇讻讱 讗讬转拽爪讜 诇砖讘注讛. 


讜转讚注 诇讱 讚讗诐 讗讬转讗 讚诇住讜讻讛 讚诪爪讜讛 诪讛谞讬 讘讛 砖讜诐 转谞讗讛 讻讬 讗拽砖讬谞谉 诇注讬诇 讗讛讗 讚转谞讬讗 讜讗诐 讛转谞讛 注诇讬讛 讛讻诇 诇驻讬 转谞讗讜 讜诪讬 诪讛谞讬 讘讛 转谞讗讛 讻讜'. 讗诪讗讬 讚讞讬拽 讜驻专讬拽 住讬驻讗 讗转讗谉 诇住讜讻讛 (讚注诇诪讛) 讚注诇诪讗 讜讬讛讬讘 住讻讬谞讗 讞专讬驻讗 诇诪驻住拽 诪转谞讬转讗 讚转谞讬讗 讜砖讜讬谉 讘住讜讻转 讛讞讙 讘讞讙 砖讗住讜专讛 讜讗诐 讛转谞讛 注诇讬讛 讛讻诇 诇驻讬 转谞讗讜 讜诪驻专砖 讚讛讗讬 讜讗诐 讛转谞讛 诇讗 拽讗讬 讗住讜讻转 讛讞讙 讚住诇讬拽 诪讬谞讛 讗诇讗 讗住讜讻讛 讚注诇诪讗. 讜诇诪讛 诇讬讛 诇讚讞讜拽讬 谞驻砖讬讛 诇讬诪讗 讛讗 讚转谞讬讗 讜讗诐 讛转谞讛 注诇讬讛 讛讻诇 诇驻讬 转谞讗讛 讘住讜讻转 讛讞讙 讜讘讗讜诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 讻讬 讛讬讻讬 讚诪讜拽诪讬 讗讘讬讬 讜专讘讗 讛讗讬 讜讗诐 讛转谞讛 注诇讬讛诐 讚讘专讬讬转讗 讚住讬讻讻讛 讻讛诇讻转讛. 讜讗讬谉 诇讜诪专 讚讗讘讬讬 讜专讘讗 诪讜拽诪讬 讛讗讬 讜讗诐 讛转谞讛 讚诇注讬诇 讘住讜讻转 讛讞讙 讜讻诪讜 砖驻讬专砖 讛专讗讘"讚. 讚讗诐 讻谉 讛讜讛 诇讛讜 诇诪讬诪专 讗诇讗 讗讘讬讬 讜专讘讗 讚讗诪专讬 转专讜讬讬讛讜 讻讜' 讗讬 谞诪讬 诇讬诪讗 讗诇讗 讗转讗谉 诇住讜讻讛 讚诪爪讜讛 讜讗讘讬讬 讜专讘讗 讚讗诪专讬 转专讜讬讬讛讜 讻讜'. 讗诇讗 讜讚讗讬 讗讘讬讬 讜专讘讗 诪讜拽诪讬 诇讛 讻砖诪讜讗诇 讘住讜讻讛 讚注诇诪讗 讜讻诪讜 砖讻转讘 讛专砖讘"讗 注诇 讛专讗讘"讚 讝"诇. 讜注讜讚 讚讗诐 讗讬转讗 讚谞讜讬讬谉 讜注爪讬 讛住讜讻讛 诪讛谞讬 讘讛讜 转谞讗讛 讚讗讬谞讬 讘讜讚诇 诪讛谉 讜诇讗 诪讛谞讬 讻讬 讗诪专 讚讚注转讜 注诇讬讛谉 讗讞专 讘讬谉 讛砖诪砖讜转 讗诪讗讬 讗诪专 讗讘诇 注爪讬 住讜讻讛 讚讞讬讬诇讗 拽讚讜砖讛 注诇讬讬讛讜 讛讜讛 诇讬讛 诇诪讬诪专 住转诪讗 讗讘诇 讞讬讬诇讗 拽讚讜砖讗 注诇讬讬讛讜 讜讬讛讗 讘诪砖诪注 谞讜讬讬谉 讜住讜讻讛 讻砖诇讗 讗诪专 讗讬谞讬 讘讜讚诇 诪讛谉 讚诇讗 诪讛谞讬 讘讛讜 转谞讗讛 讗讞专讬转讬 讚讛讗 讘谞讜讬讬谉 讗讬讻讗 诪砖讜诐 诪爪讜讛 讜讬砖 诇讛诐 诇讜诪专 砖诐 拽讚讜砖讛 讘诪拽爪转. 讜注讜讚 讚讗诐 讻谉 讚讛讗讬 住讬驻讗 讗讘诇 注爪讬 住讜讻讛 讚讞讬讬诇讗 拽讚讜砖讛 注诇讬讬讛讜 诪讬讬专讬 讘砖诇讗 讛转谞讛 讘转谞讗讬 讚讗讬谞讬 讘讜讚诇 讗诇讗 讘转谞讗讬 讗讞专 讛讜讛 诇讬讛 诇诪讬诪专 讛转诐 讻诇讜诪专 讘专讬讬转讗 讚住讻讻讛 讘讗讜诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 讚诇讗 讞讬讬诇讗 拽讚讜砖讛 注诇讬讛讜. 讗讘诇 讛讻讗 讻诇讜诪专 讘专讬讬转讗 讚专' 讬讛讜讚讛 讘谉 讘转讬专讛  讘注爪讬 住讜讻讛 讚讞讬讬诇讗 拽讚讜砖讛 注诇讬讬讛讜 讜讗讬转拽爪讬 诇砖讘注讛. 讚讛讗 讘讻诇 讚讜讻转讗 讚讗拽砖讬谞谉 诪转谞讬转讬谉 讜讘专讬讬转讗 驻专拽讬谞谉 讛讻讬谉 讻讚讗砖讻讞谉 讘驻专拽讬谉 讚诇注讬诇 讜诪讬 讘注讬讗 讝诪讜谉 讜讛转谞讬讗 讜讻讜' 讜驻专拽讬谞谉 诇讗 拽砖讬讗 讛讗 讘讛 讛讗 讘讗诪讛 讜讻谉 讘讗讬讚讱 驻专拽讬谉 讛讗 讘讘讬讘专 诪拽讜专讛 讜讻讜' 讜讻谉 讘讻讜诇讛 转诇诪讜讚讗 驻专讬拽 讛讗 讘讛讱 讙讜谞讗 讜讛讱 讘讛讱 讙讜谞讗. 讗诇讗 讜讚讗讬 讗讘讬讬 讜专讘讗 诇讗 驻专讬砖讜 讗诇讗 讛讱 讘专讬讬转讗 讚住讻讻讛 讘拽专诪讬谉 讘诇讞讜讚 诇讜诪专 砖诇讗 讛转讬专讛 注诇 讬讚讬 转谞讗讬 讗诇讗 诪讛 砖专讗讜讬 诇讜 讘讬谉 讛砖诪砖讜转 讚讛讬讬谞讜 谞讜讬讬谉 讚诇讬转 讘讛讜 诪砖讜诐 住转讬专转 讗讛诇 讗讘诇 注爪讬 讜讻讜' 诇讗. 注讚 讻讗谉 转讜专祝 讚讘专讬 诪讜专讬 谞专"讜 讜讛讜讗 注讬拽专. 


讗诇讗 讚谞专讗讛 诇讬 讚诇讗讜 讚讜拽讗 讘谞讜讬讬谉 讘讗讜诪专 讗讬谞讬 讘讜讚诇 讗诇讗 讛讜讗 讛讚讬谉 讘转谞讗讬 讗讞专. 讗诇讗 砖讗讬谉 谞专讗讛 讻谉 诪驻讬专讜砖 专砖"讬 讝"诇 讜专讗讜讬 诇讛讞诪讬专. 讜讗祝 注诇 讙讘 讚讛讻讗 诪砖诪注 讚谞讜讬 住讜讻讛 讗住讜专讬谉 诪砖讜诐 诪讜拽爪讛 讜讘砖讘转 驻专拽 讘诪讛 诪讚诇讬拽讬谉 诪砖诪注 讚讗讬住讜专讬讛讜 诪砖讜诐 讘讝讜讬讬 诪爪讜讛. 讗讬讻讗 诇诪讬诪专 讚讛讗 讘讛讗 转诇讬讗 讚讗讬住讜专 诪讜拽爪讛 诇讬讻讗 讗诇讗 诪驻谞讬 砖讗住讜专 诇住诇拽诐 诪砖讜诐 讘讝讜讬讬 诪爪讜讛. 讜讗讬 诇讬讻讗 讗诇讗 讟注诪讗 讚讘讝讜讬讬 讛讜讛 讗诪讬谞讗 讚诇讟诇讟诇 诪讬讛讗 砖专讬 诇讻讱 讗讬爪讟专讬讱 讟注诪讗 讚诪讜拽爪讛 讗讬转拽爪讬 诇砖讘注讛. 讜讚讜拽讗 诇砖讘注讛. 讗讘诇 诇砖诪讬谞讬 讞讙 注爪专转 讚讗讬谉 讗讬住讜专讜 讗诇讗 诪砖讜诐 诪讜拽爪讛 讘诇讘讚 诪讛谞讬 讘讛 转谞讗讬 讜讘诇讘讚 讘住讜讻讛 专注讜注讛 讜讘讗讜诪专 砖讗讬谞讜 讘讜讚诇 诪讛诐 讘讬谉 讛砖诪砖讜转 讚砖诪讬谞讬. 讜讻谉 讚注转 讛专讗"讛 讝"诇 讜讻谉 讚注转 讛专讬讟讘"讗 讝"诇 讜讛讜讗 讛谞讻讜谉. 讜讻谉 谞专讗讛 诪谉 讛转讜住驻转讗 讚讙专住讬谞谉 讛转诐 讗讬谉 谞讜讟诇讬谉 注爪讬诐 诪谉 讛住讜讻讛 讗驻讬诇讜 讘讬讜诐 讟讜讘 讗讞专讜谉 砖诇 讞讙 讜讗诐 讗诪专 诇讻砖讗专爪讛 讗讟讜诇 讛专讬 讝讛 诪讜转专 注讚 讻讗谉. 讚诪砖诪注 讚讛讗讬 讬讜诐 讟讜讘 讗讞专讜谉 讛讜讗 砖诪讬谞讬 讞讙 注爪专转 讻讚讗诪专讬谞谉 讘讞讙讬讙讛 诪讬 砖诇讗 讞讙 讬讜诐 讟讜讘 讛专讗砖讜谉 讻讜' 讜讬讜诐 讟讜讘 讗讞专讜谉 砖诇 讞讙 讻诇讜诪专 讚讛讜讗 砖诪讬谞讬 讞讙 注爪专转. 讜讛讗讬 讗诐 讗诪专 诇讻砖讗专爪讛 讗讟讜诇 诇讗 拽讗讬 讗诇讗 讗讬讜诐 讟讜讘 讗讞专讜谉 砖诇 讞讙 讜诇讗 讗砖讘注转 讬诪讬 讛讞讙 诇驻讬 砖讗讬谉 转谞讗讬 诪讜注讬诇 诇住讜讻转 讛讞讙. 讜砖诇讗 讻讚讘专讬 讛专砖讘"讗 砖驻讬专砖 讚讗住讜讻转 讛讞讙 拽讗讬 讻谉 谞专讗讛 诇讬. 


讜诪讗讬 砖谞讗 诪讛讗 讚讗转诪专 讛驻专讬砖 砖讘注讛 讗转专讜讙讬谉 讻讜'. 驻讬专讜砖 讚讛讗 讗转专讜讙 讜诇讜诇讘 讚讬谞诐 讻住讜讻讛 讚讛讗 讘讞讚讗 驻专砖转讗 讻转讬讘讬 讜讻讜诇讛讜 诪注谞讬谞讬 诪爪讜转 住讜讻讛 谞讬谞讛讜 讜讗讻讜诇讛讜 讻转讬讘 砖讘注转 讬诪讬诐. 


讜讗讜讻诇讛 诇诪讞专. 驻讬专讜砖 讚讗讬谉 讘讚注转讜 诇讛拽爪讜转讜 讗诇讗 诇讬讜诐 讗讞讚 讜讗驻讬诇讜 诇讬讜诐 讗讞讚 诇讗 讛拽爪讛讜 讗诇讗 诪砖讜诐 讚讻诇 讛讬讜诐 讻砖专 诇讻讱 讜讛讬诇讻讱 讗讜讻诇讛 讘讬讜诐 砖谞讬. 讜讛讗 讚讗诪专讬谞谉 讬讜爪讗 讘讛 讜讗讜讻诇讛 诇讗诇转专 讗诪专讜 讘转讜住' 讚讛讬讬谞讜 讚讜拽讗 诪讛谞讬 (讚讻诇) 讚讞讜诇 讛诪讜注讚 砖诇讗 讛讜拽爪讜 讗诇讗 诇诪爪讜转谉 讙专讬讚讗 讜注讘讬讚 诇讬讛 诪爪讜讛 讗讝讬诇 诇讬讛 诪讜拽爪讛. 讗讘诇 讘讬讜诐 讟讜讘 专讗砖讜谉 驻砖讬讟讗 讚讗住讜专.





诪讛专砖"讗 - 讞讬讚讜砖讬 讛诇讻讜转

讘讚"讛 注讚 诪讜爪讗讬 讬"讟 讛讗讞专讜谉 讻讜' 讻砖讞诇 砖"转 讗讞专 讛砖讘转 诪诇讗讻讜诇 讗转专讜讙 讻讜' 注讻"诇 讛讗 讚砖专讬 讗转专讜讙 讘讬"讟 讛讗讞专讜谉 讟驻讬 诪住讜讻讛 注讬讬谉 讘转讜住' 驻' 讘诪讛 诪讚诇讬拽讬谉 讜讘驻"拽 讚住讜讻讛:


讘驻专砖"讬 讘讚"讛 讗讘讬讬 讜专讘讗 讚讗诪专讬 转专讜讬讬讛讜 讻讜' 讗讘诇 注爪讬 住讜讻讛 砖讗讬谞讜 讬讻讜诇 诇讛转谞讜转 注诇讬讛诐 转谞讗讬 讝讛 砖讛专讬 注"讻 讬讘讚诇 诪讛诐 讘讬谉 讛砖诪砖讜转 诪砖讜诐 讚住转专 讗讛诇讗 讻讜' 注讻"诇 讜讛"讛 讚讛讗讬 转谞讗讛 讚讗讬谞讜 讘讜讚诇 讻诇 讘讛砖"诪 诇讗 诪讛谞讬 讘住讜讻讛 讚注诇诪讗 讚注"讻 讬讘讚诇 诪讛诐 讘讬谉 讛砖诪砖讜转 诪砖讜诐 讚住转专 讗讛诇讗 讗诇讗 讚诪讛谞讬 讘讬讛 转谞讗讛 讻讚讗讜拽诪讬谞谉 诇注讬诇 讚住讬驻讗 讗转讗谉 诇住讜讻讛 讚注诇诪讗 讚讛讬讬谞讜 砖讗诐 讛转谞讛 注诇讬讛 诪讘注讜讚 讬讜诐 砖讗诐 转驻讜诇 诇诪讞专 砖讬住讬拽谞讛 讻爪"诇 诇驻讬' 专"转 砖讻转讘讜 讛转讜住' 讘驻专拽 讘诪讛 诪讚诇讬拽讬谉 讚诪讛谞讬 转谞讗讬 讘讬讜转专 诪讻讚讬 砖讬注讜专 住讜讻讛 [讗] 讛讬讬谞讜 转谞讗讛 讚诇注讬诇 讗讘诇 讛讗讬 转谞讗讛 讚讗讬谞讜 讘讜讚诇 讻讜' 诇讗 诪讛谞讬 讘讬讛 诪砖讜诐 住转讬专转 讗讛诇 讚讗讛讗 拽讗诪专 讛讻讗 讗讘诇 注爪讬 住讜讻讛 讻讜' 讗转拽爪讗讬 诇讝' 讻驻专"转 讜讘住讜讻讛 讚诪爪讜讛 讛讗讬 转谞讗讛 讚诇注讬诇 谞诪讬 诇讗 诪讛谞讬 诪砖讜诐. 讚诪讛 讞讙 讻讜' 讜讘谞讜讬 住讜讻讛 讛讗讬 转谞讗讛 讚诇注讬诇 谞诪讬 诇讗 诪讛谞讬 诪砖讜诐 讚诪讛 讞讙 讻讜' 诪讬讛讜 转谞讗讛 讚讗讬谞讜 讘讜讚诇 讻讜' 诪讛谞讬 讘讬讛 讚诇讬讻讗 讘讬讛 住转讬专转 讗讛诇 讝讜 讛讬讗 砖讬讟转 专砖"讬 讗讘诇 砖讬讟转 讛专讬"祝 诇讙讬专住转讜 转谞讗讛 讚讗讬谞讜 讘讜讚诇 讻讜' 诪讛谞讬 讘讬谉 讘住讜讻讛 注爪诪讛 讜讘讬谉 讘谞讜讬讛 讜讛讜讗 诪住拽谞讗 讚住讜讙讬讬谉 讚讛讗 讚拽转谞讬 讜讗诐 讛转谞讛 讛讻诇 诇驻讬 转谞讗讜 讘讛讻讬 诪转讜拽诪讗 讚拽讗诪专 讗讬谞讜 讘讜讚诇 讻讜' 讜注讬讬谉 讘讝讛 讘讗讜专讱 讘住' 诪诇讞诪讜转 讜讘专"谉 讜住讬讬诐 讘注诇 住' 诪诇讞诪讜转 讜讛讗 讚拽讗诪专 讛砖转讗 讗讘诇 注爪讬 住讜讻讛 诇讬砖谞讗 讚专讘 砖砖转 谞拽讟 讻讜' 讜讻讘专 讛爪诇谞讜 讛讚注转 讛讝讛 讜诇驻讬 讛谞诪爪讗 讘讙讬专住讗 砖诇讛诐 讜讗驻砖专 砖讗驻讬诇讜 诇驻讬 讙讬专住讗 砖诇谞讜 讚诪讜拽讬 诇讛 砖诪讜讗诇 讘住讜讻讛 讚注诇诪讗 讛讻讬 住诇拽讗 讘诪住拽谞讗 讚讗讘讬讬 讜专讘讗 转专讜讬讬讛讜 诇转专讜爪讬 讻讜诇讛 诪转谞讬转讗 讜诇讗驻讜拽讬 诪讚砖诪讜讗诇 讻讜' 注讻"诇 讜注"驻 砖讬讟讛 讝讜 谞专讗讛 砖讛讜讗 讻讜讜谞转 讛转讜住' 砖讻转讘讜 讗诪专 专讘 诪谞砖讬讗 讗诪专 砖诪讜讗诇 住讬驻讗 讗转讗谉 诇住讜讻讛 讚注诇诪讗 讻讜' 讛"诪 诇诪驻专讱 讚诇诪讗讬 讚住"诇 讻讜' 诪砖讜诐 讚讗讬谞讜 谞砖讗专 讘诪住拽谞讗 注讻"诇 讚讻诇 讚讬讘讜专 讝讛 讗讬谞讜 讘转讜住' 讬砖谞讬诐 讗讘诇 讚讘专讬讛诐 诪讬讜住讚讬诐 注"驻 砖讬讟转 讛专讬"祝 讻诪"砖 住' 讛诪诇讞诪讜转 讚讗祝 诇讙讬专住讗 砖诇谞讜 讛讗讬 砖谞讜讬讗 讚砖诪讜讗诇 讚拽讗诪专 住讬驻讗 讗转讗谉 诇住讜讻讛 讚注诇诪讗 讗讬谞讜 谞砖讗专 讘诪住拽谞讗 讗诇讗 讛讛讬讗 讚拽转谞讬 讛讻诇 诇驻讬 转谞讗讜 诪转讜拽诪讗 谞诪讬 讘讗讜诪专 讗讬谞讬 讘讜讚诇 讻讜' 讜注"驻 讚讘专讬诐 讗诇讛 住诇讬拽讜 讚讘专讬 讛转讜住' 讻讛讜讙谉 讘诇讬 讙诪讙讜诐 讜诪讛专砖"诇 讛讘讬谉 讚讘专讬 讛转讜住' 讘讚专讱 专讞讜拽 讜讚讞讜拽 讜讗讬谉 讻讗谉 诪拽讜诐 诇讛讗专讬讱:





诪讛专"诐

讘转讜住' 讚"讛 注讚 诪讜爪讗讬 讬"讟 讻讜' 注讚 讗诐 讛讬讛 谞讗讻诇 讘砖讘转 讛讬讛 讬"讟 诪讻讬谉 诇砖讘转 讻谉 谞"诇 诇讙专讜住 讻讬讜谉 砖讘讗 注转讛 专讗讜讬讜转 砖诇讜 诇砖讜谉 专讗讜讬讜转 专"诇 砖讗转诪讜诇 诇讗 讛讬讛 专讗讜讬 诇讗讻讜诇 讜讛讬讜诐 谞注砖讛 专讗讜讬 讜讚讜诪讛 讻讗诇讜 谞讜诇讚:


讘讗"讚 讜诪讝讛 讛讟注诐 讬砖 谞讝讛专讬诐 讻砖讞诇 砖诪讞转 转讜专讛 讜讻讜' 爪"诇 讚谞讘讬 讗转专讜讙 诇讗 砖讬讬讱 诇讜诪专 诪讙讜 讚讗转拽爪讗讬 诇讘讬谉 讛砖诪砖讜转 讚诪讜爪讗讬 砖诪讬谞讬 讚砖诪讗 注讚讬讬谉 讬讜诐 讛讜讗 讜讛讜讗 住驻拽 砖讘讬注讬 讗转拽爪讗讬 诇讻讜诇讬 讬讜诪讗 讚转砖讬注讬 诪砖讜诐 讚讗转专讜讙 讗讬谉 诪爪讜转讜 讻诇 讛讬讜诐 讜诇讗 讛讬讛 专讗讜讬 诇讘专讱 讘讜 讘讘讬谉 讛砖诪砖讜转 砖诇 诪讜爪讗讬 砖诪讬谞讬 诪砖讗"讻 讘住讜讻讛 讚诪爪讜转讜 讻诇 讛讬讜诐 讜讗讬 讗转专诪讬 诇讬讛 住注讜讚讛 讘讬谉 讛砖诪砖讜转 讛讬讛 爪专讬讱 诇讗讻讜诇 讘住讜讻讛 讜诇讻讱 讗诪专讬' 讘讛 诪讙讜 讚讗转拽爪讗讬 讜讻讜' 讜诇讻讱 讗转专讜讙 讗讬谞讜 讗住讜专 讘转砖讬注讬 专拽 讻砖讞诇 讛转砖讬注讬 讚讛讬讬谞讜 砖诪讞转 转讜专讛 讗讞专 讛砖讘转 诪讟注诐 砖诇讗 讬讛讗 砖讘转 诪讻讬谉 诇讬"讟 讬注讬讬谉 讘转讜住' 讘住讜讻讛 讚祝 讬' 讚"讛 诪讜爪讗讬 讬"讟 讛讗讞专讜谉 讚砖诐 驻住拽讜 讛转讜住' 讘注"讗:


讚"讛 讗诪专 专讘 诪谞砖讬讗 [讘专讬讛 讚专讘讗] (讗诪专 砖诪讜讗诇) 住讬驻讗 讗转讗谉 诇住讜讻讛 讚注诇诪讗 讜讻讜' 讚讘专讬 讛转讜住' 讘讚讘讜专 讝讛 转诪讜讛讬诐 诪讗讚 讜讗"讗 诇讬讬砖讘诐 注"驻 砖讬讟转 驻讬专砖"讬 讘讛诇讻讛 讝讜 讜谞"诇 讚讚讘讜专 讝讛 住"诇 讘驻讬' 讛讛诇讻讛 讻砖讬讟转 讛专讬"祝 讜讛专诪讘"谉 讘住驻专 诪诇讞诪讜转 砖讛砖讬讘 注诇 讚讘专讬 讘注诇 讛诪讗讜专 讜讗注"讙 讚诇驻讬 砖讬讟转 讛专讬"祝 讗讬谞讜 讙讜专住 讘讙诪' 砖讬谞讜讬讗 讚砖诪讜讗诇 讚讗转讗谉 诇住讜讻讛 讚注诇诪讗 讛诇讗 讻转讘 讛专诪讘"谉 讘住讜祝 讚讘专讬讜 砖诐 讚讗驻砖专 讚讗驻讬' 诇讙讬专住转 讛住驻专讬诐 讚讙专住讬 砖讬谞讜讬讗 讚砖诪讜讗诇 住诇拽讗 讘诪住拽谞讗 讻住讘专转 讛专讬"祝 讜诇驻讬 砖讬讟转诐 驻讬' 讛讛诇讻讛 讻谉 讚砖诪讜讗诇 诪讜拽讬 讛讘专讬讬转讗 讘住讜讻讛 讚注诇诪讗 讗讘诇 讘住讜讻讛 讚诪爪讜讛 诇讗 诪讛谞讬 讘讛 转谞讗讛 讜驻专讬讱 注诇讬讛 讜住讜讻讛 讚诪爪讜讛 诇讗 讜讛转谞讬' 讜讻讜' 讗讘讬讬 讜专讘讗 讚讗诪专讬 转专讜讬讬讛讜 专"诇 讚讗讬谞讛讜 讗转讜 诇住转讜专 砖讬谞讜讬讗 讚砖诪讜讗诇 讜诇注讜诇诐 讘住讜讻讛 讚诪爪讜讛 谞诪讬 诪讛谞讬 转谞讗讛 讻诪讜 讙讘讬 谞讜讬讬 住讜讻讛 讜讚讜拽讗 讘讗讜诪专 讗讬谞讬 讘讜讚诇 诪讛诐 讻诇 讘讬谉 讛砖诪砖讜转 讚讗讝 诇讗 讞诇 砖讜诐 拽讚讜砖讛 诇讗 注诇 讛谞讜讬讬谉 讜诇讗 注诇 注爪讬 讛住讜讻讛 讚转谞讗讬 讚讗讬谞讬 讘讜讚诇 讜讻讜' 诪讛谞讬 谞诪讬 讘注爪讬 住讜讻讛 讚讛讜讬 讻讗诇讜 讗诪专 讜讛转谞讛 砖住讜讻讛 讝讜 诇讗 转讛讗 住讜讻讛 讚诪爪讜讛 讻诇诇 讜诇讻讱 诇讗 讞诇 注诇 讛注爪讬诐 砖讜诐 拽讚讜砖讛 讗讘诇 讗诐 诇讗 讛转谞讛 讘诇砖讜谉 讝讛 讗诇讗 砖讗诪专 诪注专讘 讬"讟 讗谞讬 诪转谞讛 注转讛 讚讻砖讬驻诇讜 讛谞讜讬讬 住讜讻讛 讗讜 讻砖转驻讜诇 讛住讜讻讛 讗砖转诪砖 讘注爪讬诐 讗讜 讗讗讻讜诇 驻讬专讜转 讛谞讜讬讬谉 诇讗 诪讛谞讬 讘讛诐 讗讜转讜 转谞讗讬 讚讛讜讗讬诇 讜讞诇 注诇讬讛诐 砖诐 拽讚讜砖讛 砖注讛 讗' 讗转拽爪讗讬 讻诇 砖讘注讛 讘讬谉 讘谞讜讬讬 住讜讻讛 讘讬谉 讘注爪讬 住讜讻讛 讜讛讬讬谞讜 讚诪住讬讬诐 讗讘诇 注爪讬 住讜讻讛 专"诇 讜讛"讛 谞讜讬讬 住讜讻讛 讜讞讚 诪谞讬讬讛讜 谞拽讟 讚讞诇讛 拽讚讜砖讛 注诇讬讬讛讜 讻砖诇讗 讛转谞讛 注诇讬讛诐 讘诇砖讜谉 讝讛 讚讗讬谞讬 讘讜讚诇 诪讛诐 讗转拽爪讗讬 诇砖讘注讛 讜讛砖转讗 讘诪住拽谞讗 讛讚专 诪砖讬谞讜讬讬讛 讚砖诪讜讗诇 讚住讬驻讗 讗转讗谉 诇住讜讻讛 讚注诇诪讗 讗诇讗 讚拽讗讬 讗住讜讻讛 讚诪爪讜讛 讜讻讙讜谉 讚拽讗诪专 讗讬谞讬 讘讜讚诇 诪讛诐 讻诇 讘讬谉 讛砖诪砖讜转 讜诇讻讱 拽转谞讬 讘讘专讬讬转讗 讜讗诐 讛转谞讛 注诇讬讛诐 讛讻诇 诇驻讬 转谞讗讜 讻诪讘讜讗专 讛讻诇 讘讗专讬讻讜转 讘驻讬专讜砖 讛专"谉 讜讛专诪讘"谉 讝"诇 讜讛砖转讗 讬转讬讬砖讘讜 讚讘专讬 讛转讜住' 砖驻讬' 注"驻 砖讬讟讛 讝讜 讜讻转讘讜 讚讛砖转讗 诪砖讬谞讜讬讬讗 讚砖诪讜讗诇 讚诪讜拽讬 讛讘专讬讬转讗 讚拽转谞讬 讜讗诐 讛转谞讛 讛讻诇 诇驻讬 转谞讗讜 讗转讗谉 诇住讜讻讛 讚注诇诪讗 讜拽讗讬 讗讚讘专讬 转"拽 讚讘专讬讬转讗 讚讛讜讗 专"讬 讚讗讬转 诇讬讛 诪讜拽爪讛 讜住"诇 讗驻讬诇讜 讗诐 谞驻诇讛 讛住讜讻讛 讘讬"讟 讗住讜专讛 诪讟注诐 诪讜拽爪讛 讗讘诇 讗诐 讛转谞讛 讜讗诪专 诇讻砖转驻讜诇 诪诪讞专 讬住讬拽谞讛 讛"讝 诪讜转专 讛讜讛 诪爪讬 诇诪驻专讱 讚诇讗 砖谞讬 砖诪讜讗诇 诪讬讚讬 讚讛讗 讛讗讬 诪讜拽爪讛 讛讜讬 诪讜拽爪讛 诪讞诪转 讗讬住讜专 讚讘讬谉 讛砖诪砖讜转 讛讬转讛 讗住讜专讛 诪讞诪转 讗讬住讜专 讚住转讬专转 讗讛诇 讜讘诪讜拽爪讛 诪讞诪转 讗讬住讜专 诇讗 讗砖讻讞谞讛 讚诪讛谞讬 讘讬讛 转谞讗讬 讚讘砖诇诪讗 讻诪讜拽爪讛 诪砖讜诐 讚诇讗 讛讜讬 讚注转讬讛 注诇讬讛 诪注讬"讟 讻诪讜拽爪讛 讚讻讜诇讛 诪讻讬诇转讬谉 讻讙讜谉 讬讜谞讬 砖讜讘讱 讗讜 注爪讬诐 讚诇讗 拽讬讬诪讬 诇讛住拽讛 讻砖诪转谞讛 诪讘注讜讚 讬讜诐 砖专讜爪讛 诇讬讟讜诇 诪讛诐 诇诪讞专 讗讝讬诇 诪讜拽爪讛 讗讘诇 讘诪讜拽爪讛 诪讞诪转 讗讬住讜专 讚注"讻 讛讜讗 讗住讜专 讘讜 讘讘讬谉 讛砖诪砖讜转 讗讬谉 住讘专讗 砖讬讜注讬诇 讘讬讛 转谞讗讛 讜讛讗 讚诇讗 驻专讬讱 讙诪专讗 讻谉 讗砖谞讜讬讗 讚砖诪讜讗诇 讚诪讜拽讬 诇讛 讘住讜讻讛 讚注诇诪讗 诪砖讜诐 讚讗讬谞讜 谞砖讗专 讛讗讬 砖讬谞讜讬讗 讘诪住拽谞讗 讚诇诪住拽谞讗 讚讗讘讬讬 讜专讘讗 诇讗 拽讗讬 讗住讜讻讛 讚注诇诪讗 讗诇讗 讛讗 讚拽转谞讬 讜讗诐 讛转谞讛 讛讻诇 诇驻讬 转谞讗讜 拽讗讬 讗住讜讻转 诪爪讜转 讚讞讙 讜讻讙讜谉 砖讛转谞讛 讜讗诪专 讗讬谞讬 讘讜讚诇 诪讛谉 讻诇 讘讬谉 讛砖诪砖讜转 讚诇讗 讞讬讬诇讗 注诇讬讬讛讜 砖讜诐 拽讚讜砖讛 讻诇诇 讜诇讻讱 诪讜转专转 诇讻"注 讜讻"转 诪"诪 住讜祝 住讜祝 讗讬转 讘讛 讗讬住讜专 诪讜拽爪讛 诪讞诪转 讗讬住讜专 讚住转讬专转 讗讛诇 诇专"讬 讬"诇 讚讗讬谉 讛"谞 诇专讘讬 讬讛讜讚讛 讗讬谞讛 谞讬转专转 注"讬 转谞讗讬 讝讛 讘讬"讟 诪砖讜诐 讚讗住讜专 诪讟注诐 诪讜拽爪讛 讚诪讞诪转 讗讬住讜专 讚讗讬转拽爪讗讬 讘讘讬谉 讛砖诪砖讜转 讗诇讗 讚诪讛谞讬 讛讗讬 转谞讗讬 诇讛转讬专 讘讞讛"诪 讗讘诇 讗诐 诇讗 讛转谞讛 讛讬转讛 讗住讜专讛 讻诇 讝' 讬诪讬 讛讞讙 讻讚拽转谞讬 讜砖讜讬谉 讘住讜讻转 讛讞讙 讘讞讙 砖讗住讜专讛 专"诇 诇讻诇 讬诪讬 讛讞讙 讗讘诇 讗讬 拽讗讬 讗住讜讻讛 讚注诇诪讗 注"讻 爪"诇 讚拽讗讬 讗讚讘专讬 转"拽 讚讗讬讬讚讬 讘讬"诪 讚讘讞讛"诪 诇讗 砖讬讬讱 诇讗住讜专 诪讟注诐 诪讜拽爪讛 诪讞诪转 讗讬住讜专 讜讛讜讗讬诇 讜诇讗 谞砖讗专 砖讬谞讜讬讗 讝讛 讚诪讜拽讬 诇讛 讘住讜讻讛 讚注诇诪讗 讘诪住拽谞讗 诇讗 专爪讛 讙诪' 诇诪驻专讱 注诇讬讛 讗诇讗 谞拽讟 讛讗诪转 讚驻专讬讱 诇讛讜讻讬讞 砖讗驻讬' 讘住讜讻转 诪爪讜讛 诪讛谞讬 讘讛 转谞讗讛 讻谉 谞"诇 讘讬讬砖讜讘 讚讘专讬 讛转讜住' 讜讚讜"拽 讛讬讟讘:


讘专砖"讬 讚"讛 讜专' 砖诪注讜谉 诪转讬专 讜讻讜' 讜诇拽诪谉 驻专讬讱 诇讬讛 讜讛讗 拽讗 住转专 讗讛诇讗 讛讜讗 住讜祝 讛讚讘讜专 讜讗讞"讻 诪转讞讬诇 讚讘讜专 讗讞专 砖讗住讜专讬诐 讗驻讬' 讘讞讜诇 砖诇 诪讜注讚 讜讻讜' 讜拽讗讬 讗诪讛 讚拽转谞讬 讘讘专讬讬转讗 讜砖讜讬谉 讘住讜讻转 讛讞讙 讘讞讙 砖讗住讜专讛:


讘转讜住' 讘讚"讛 讗讘诇 注爪讬 住讜讻讛 讜讻讜' 讜拽砖讛 讚诪砖诪注 讛讻讗 讚诪讛 砖注爪讬 住讜讻讛 讗住讜专讬诐 讛讬讬谞讜 诪讟注诐 诪讜拽爪讛 讜讻讜' 讛转讜住' 诇讗 住"诇 讻讚诪砖诪注 诪驻讬专砖"讬 讚讛讗 讚拽讗诪专 讗讘诇 住讜讻讛 讚讞讬讬诇讗 拽讚讜砖讛 注诇讬讛 讗转拽爪讗讬 诇砖讘注讛 讛讬讬谞讜 砖注"讬 拽讚讜砖讛 讝讜 讗转拽爪讗讬 诇讝' 讜讗住讜专讬诐 诪讟注诐 讛讻转讜讘 讞讙 诇讛' 讚讛讻讬 诪砖诪注 诪诇砖讜谉 专砖"讬 讚讻转讘 讜注"讬 拽讚讜砖讛 讝讜 讛讜拽爪讛 诇砖讘注讛 讗诇讗 住"诇 诇转讜住' 讚讗转拽爪讗讬 诇砖讘注讛 讛讬讬谞讜 诪讟注诐 诪讜拽爪讛 讚诪讞诪转 诪爪讜讛 讜讻讬讜谉 讚诪爪讜转 住讜讻讛 谞讜讛讙 讻诇 讝' 讛讜讬 讻讜诇讛讜 讻讬讜诪讗 讗专讬讻转讗 讜讗住讜专 讻诇 讝' 诪讟注诐 诪讜拽爪讛 讚讗转拽爪讗讬 诇诪爪讜讛 讜讗讬住讜专 讝讛 讛讜讗 诪讚专讘谞谉 讜注讬讬谉 讘转讜住' 讘砖讘转 讚祝 讻"讘 讜讚祝 诪"讛 讜讘住讜讻讛 讚' 讬' 讜砖诐 讘砖讘转 讚祝 讛谞"诇 诪讘讜讗专 讬讜转专 讘讗专讬讻讜转 住讘专转 讛诪拽砖讛 讜讛诪转专抓 讘砖诪注转讬谉:


讚"讛 讻诇 讗讞转 讜讗讞转 讜讻讜' 注讚 讜诇讗 驻诇讬讙讬 专讘 讜专讘 讗住讬 讗诇讗 讘砖讗专 讬诪讬诐 专"诇 讘讛谞讛讜 讗转专讜讙讬诐 砖讛驻专讬砖 诇砖讗专 讬诪讬诐 讗讘诇 讘讗转专讜讙 砖讛驻专讬砖 诇讬讜诐 专讗砖讜谉 诇讻"注 讗住讜专 讻诇 讬讜诐 专讗砖讜谉 诪讟注诐 讚诪讙讜 讚讗转拽爪讗讬 诇讘讬谉 讛砖诪砖讜转 讗转拽爪讗讬 诇讻讜诇讬 讬讜诪讗:





讞讻诪转 砖诇诪讛

专砖"讬 讘讚"讛 讜讻讬 转谞讬讗 讻讜' 诇讛爪谞讬注诐 砖诐 讛住"讚:


讘讚"讛 讜专' 砖诪注讜谉 讻讜' 讗讛诇讗 讛住"讚:


讘讚"讛 讜注讟专讛 讻讜' 讗讜讘专讬讬抓 住讚讬谞讬诐 讻讜' 讛讚"讗:


讘讚"讛 讗讘讬讬 讜专讘讗 讻讜' 转谞讗讬 讝讛 砖讛专讬 注诇 讻专讞讜 讻讜' 讻爪"诇:


转讜住' 讘讚"讛 注讚 诪讜爪讗讬 讻讜' 谞讗讻诇 讘砖讘转 讛讬讛 诪讜讻谉 诪讬"讟 诇砖讘转 讜讛讜讬 讻注讬谉 谞讜诇讚 讻讜' 讻爪"诇:


讘讚"讛 讗诪专 专讘 诪谞砖讬讗 讘专讬讛 讚专讘讗 住讬驻讗 讻讜' 诪爪讬 谞诪讬 诇诪讬驻专讱 诇诪讗讬 讚住"诇 讻讜' 讻爪"诇. 讜谞"讘 讛"驻 讛诪拽砖讛 讚驻专讬讱 诪讚讘专讬 专讘 诪谞砖讬讗 讗诪讗讬 讚讗诪专 讚住讜讻讛 讚诪爪讜讛 诇讗 讛"讛 讚讛讜讬 诪爪讬 谞诪讬 诇诪讬驻专讱 讗诪讗讬 讚讗诪专 讚讘住讜讻讛 讚注诇诪讗 诪讛谞讬 转谞讗讛 讚讛讗 讛诪拽砖讛 注"讻 住"诇 讛讗 讚拽讗诪专 专讘讬 注拽讬讘讗 讚注爪讬 住讜讻讛 讗住讜专讬谉 讻诇 讝' 注"讻 诪砖讜诐 诪讜拽爪讛 诪讞诪转 讗讬住讜专 讚住转讬专转 讗讛诇 讛讜讗 讜拽专讗 讗住诪讻转讗 讘注诇诪讗 讛讜讗 讚讗讬 诪砖讜诐 诪爪讜讛 诪"砖 诪注讟专讛 讘拽专诪讬诐 讻讜' 讜转诇讛 讘讛 讗讙讜讝讬诐 讚砖专讬 讗诇讗 诪砖讜诐 讚诇讬转 讘讛讜 住转讬专转 讗讛诇 讜讗"讻 诪讗讞专 讚讗讬住讜专讜 诪讞诪转 诪讜拽爪讛 讚住转讬专讛 诇讗 诪砖转讻讞 转谞讗讬 讘砖讜诐 住讜讻讛 讗驻讬' 讘住讜讻讛 讚注诇诪讗 讚讛讗 谞诪讬 讗讬转 讘讬讛 住转讬专转 讗讛诇 讗诇讗 诪砖讜诐 讚讘诪住拽谞讗 注爪讬 住讜讻讛 讗住讜专讬 讻讱 讝' 诪拽专讗 诪砖讜诐 诪爪讜讛 讜诇讗 诪砖讜诐 住转讬专转 讗讛诇 讻诪讜 砖注诇讛 注诇 讚注转讜 讘讟注讜转 诪砖"讛 诇讗 讞砖 诇诪讬驻专讱 讜讚讬 诇讜 讘讝讛 诪讛 砖驻专讬讱 诪爪讜讛 讗诪爪讜讛 砖讛讜讗 拽砖讛 讗祝 诇驻讬 讛讗诪转 讜讚讜"拽:


讘讚"讛 讗讘诇 注爪讬 讻讜' 讜注诇 讛讬讜转专 拽讗诪专 砖讗住讜专 诪讟注诐 诪讜拽爪讛 讻讜'. 谞"讘 讜讛诪拽砖讛 讚驻专讬讱 诪谞讜讬讬 住讜讻讛 讗注爪讬 住讜讻讛 诇讗 讬讚注 砖讬砖 讞讬诇讜拽 讘讬谉 讬转专 诪讻讚讬 讛讻砖专 住讜讻讛 诇讻讚讬 讛讻砖专 住讜讻讛 讜诪砖谞讬 讘讗讜诪专 讗讬谞讬 讘讜讚诇 诪讛诐 讻诇 讘讬谉 讛砖诪砖讜转 讚诇讗 讞讬讬诇讗 拽讚讜砖讛 注诇 谞讜讬讬 住讜讻讛 讜讻谉 注诇 注爪讬诐 讛讬转专讬诐 注诇 讛讻砖专 住讜讻讛 诪讛谞讬 讘讛 转谞讗讛 讗讘诇 注爪讬 住讜讻讛 讻讚讬 讛讻砖专 讞讬讬诇讗 拽讚讜砖讛 注诇讬讬讛讜 注诇 讻专讞讜 讚讘专 转讜专讛 讻诇 讝' 讜诇讗 诪讛谞讬 转谞讗讛 讜讛讗 讚拽讗诪专 讛转诐 讜讗诐 讛转谞讛 注诇讬讛诐 讛讻诇 诇驻讬 转谞讗讜 讜驻专讬讱 诇诪讬诪专讗 讚诪讛谞讬 讘讛 转谞讗讛 讻讜' 讜诪砖谞讬 住讬驻讗 讗转讗谉 诇住讜讻讛 讚注诇诪讗 讜讘转专 讛讻讬 驻专讬讱 讜住讜讻转 讛讞讙 诇讗 诪讛谞讬 讘讛 转谞讗讛 讜讛转谞谉 住讬讻讻讛 讻讜' 诇讗 讘注讬 诇砖谞讜讬讬 讛讻诇 诇驻讬 转谞讗讜 注诇 讬转讬专讜转 诪讻讚讬 讛讻砖专 住讜讻讛 讚讛讻诇 诇驻讬 转谞讗讜 诪砖诪注 讘讻诇 讛住讜讻讛. 转讜住驻讜转 驻专拽 讘诪讛 诪讚诇讬拽讬谉:





专砖"砖

讙诪专讗 讛驻专讬砖 讝' 讗转专讜讙讬谉 诇讝' 讛讬诪讬诐 讻讜'. 诇驻讬 诪讗讬 讚诪住讬拽 讘住讜讻讛 (诪讚) 讚诇讚讬讚讛讜 谞诪讬 诇讗 讚讞讬 砖讘转 讜砖诪讬谞讬 住驻拽 讝' 讗讬谞谞讜 谞讬讟诇 讻诪砖"讻 讛转讜住' 砖诐 (专"讚 诪讝) 诇讗 诪"诇 讝' 讜注诪砖"讻 讘驻住讞讬诐 (诇) 讘住"讚:





讞讬讚讜砖讬 讞转"住

讗讬谉 谞讜讟诇讬谉 注爪讬诐 诪谉 讛住讜讻讛 讻讙讜谉 讘驻住讞 讗讜 讘注爪专转 讜讬讜砖讘 讘住讜讻讛 讘讙谞讛 讗讜 讘驻专讚住 注讻"诇 专砖"讬 讜讚讘专讬' 谞专讗讬诐 诪讬讜转专讬诐 讜讗讟讜 讘砖讜驻讟谞讬 注住拽讬谞谉 砖讬住讬拽 转谞讜专讜 讜讬住转讬专 住讜讻转讜 讛注砖讜讬 诇讛转注谞讙 讘讙谉 讜驻专讚住 讜讬讜转专 讛讬讛 专讗讜讬 诇驻专砖 讘住讜讻转 讛讞讙 砖注讜诪讚转 注讚讬讬谉 讘驻住讞 讜注爪专转 讜讛讬讗 住讜讻讛 讬砖谞讛 讜砖诇讗 诇爪讜专讱 讜注讻"驻 讛讬讛 诇讜 诇专砖"讬 诇砖转讜拽 诪讝讛 讛讗讜专讱 注讻谞诇注"讚 诇驻讬 诪讛 砖讛拽砖讛 驻"讬 讛讗 讛讜讛 住讜转专 砖诇讗 注"诪 诇讘谞讜转 讜讛讜讛 诪拽诇拽诇 讜诪砖讜诐 砖诪讞转 讬"讟 转砖转专讬 注"砖 讜讬"诇 讚诇驻注诪讬诐 讘住讜讻讛 讛注砖讜讬 诇讛转注谞讙 讘爪诇 讛住转讬专讛 讛讜讗 爪讜专讱 讘谞讬谉 讘注爪诪讜 讻讙讜谉 砖住讻讱 砖诇讛 注讘讛 讘讬讜转专 讜讛讚驻谞讜转 注讘讬谉 讘讬讜转专 讜讗讬谉 讛讗讜讬专 谞讻谞住 诇讛 讜讛讜讗 诪爪讟注专 诪讞诪转 讞讜诐 讜讟讜讘 诇讜 诇讟讜诇 诪诪谞讜 讜讛"诇 讻住讜转专 讘讚讜驻谉 诇注砖讜转 讞诇讜谉 讗讜 驻转讞 讚讛讜讛 讘讜谞讛 讘诇讬 住驻拽 讜诇拽诪谉 讘住讜讻转 讛讞讙 讘讞讙 谞诪讬 讬"诇 讻讬 讛讗讬 讙讜讜谞讬 讚讛讜讗 诪注讜讘讛 讘讬讜转专 诪讛砖讬注讜专 讛诪讘讜讗专 讘砖"注 住讬' 转专诇"讗 住注讬' 讘' 讜诪讙"讗 住拽"讙 讜讛讜讛 讛住转讬专讛 讙讜驻讬' 讘谞讬谉 讜讘讝讛 讬"诇 讚讘讗讜诪专 讗讬谞讜 讘讜讚诇 讘讬谉 讛砖诪砖讜转 讚诇讗 转讛讜讬 住讜讻转 诪爪讜讛 砖讜讘 诪诪讬诇讗 讗讬谉 讻讗谉 讗讬住讜专 住转讬专讛 讚讛讜讛 诪拽诇拽诇 讻讬讜谉 砖讗讬谞讛 诇诪爪讜讛 讗讬谉 讻讗谉 转讬拽讜谉 讘诪讛 砖谞讜讟诇 诪讛住讻讱 讜诪讬讜砖讘 拽讜' 诪讛专诪"诇 诇砖讬讟转 转讜住' 注讬讬' 讜拽"诇 讻讬 讛拽爪专转讬:


讗"谞 讬"诇 拽讜' 诪讛专诪"诇 注诇 讛专讬"祝 讚诪讬讬专讬 讘专注讜注讛 讻诇 讻讱 砖讗讬谞讬谞讜 讘谞讬谉 讻诇诇 讗讬 诇讗讜 讚诪爪讜转 讬砖讬讘转 住讜讻讛 讗讞砖讘讬' 讜讻注讬谉 讚讗讬转讗 讘住讜讻讛 讝' 注"讗 讗诪专 专讘讗 讜讻谉 诇注谞讬谉 砖讘转 注"砖 讛住讜讙讬' 讜讛"谞 讚讻讜讜转讬' 讜讛砖转讗 讗讬 讗讬谞讜 讘讜讚诇 诪诪谞讜 讘讬谉 讛砖诪砖讜转 诇讗 讗转拽爪讬 诇诪爪讜转 住讜讻讛 诪诪讬诇讗 诇讬转 讘讬讛 住转讬专讛 讜注讬' 诪诇讞诪讜转 讛' 讚讘专注讜注讛 诇讬转 讘讬讛 讗讬住讜专 住转讬专讛 诪谉 讛转讜专讛 讜讬"诇 讘住讜讻转 讛讞讙 讘讞讙 讛"诇 讗讬住讜专 住转讬专讛 诪谉 讛转讜专讛 注讬讬' 讜拽"诇:


诪讛 讞讙 诇讛' 讜讻讜'. 专"诇 讚拽讚讜砖转 讛讙讜祝 诇讗 驻拽注讛 讘转谞讗讬 讗诇讗 讚讗讬谞讜 讘讜讚诇 讻讚诪讜讻讞 讘谞讚专讬诐 讻"讟 注"讗 注"砖 讜讛"讛 住讜讻讛 讜爪"注 拽爪转 讘砖诪注转讬谉. 讜讗驻讬' 诇诪"讚 讛转诐 驻拽注讛 讛讬讬谞讜 拽讜讚诐 讛转讞诇转 讛拽专讘讛 讜讛讻讗 讬砖讬讘转 住讜讻讛 讻讛转讞讬诇 诇讛拽专讬讘 讚诪讬讗:


讜专"砖 诇讟注诪讬讛 讚诇讬转 诇讬讛 诪讜拽爪讛. 诇拽诪谉 讙讘讬 讘讬转 砖讛讜讗 诪诇讗 驻讬专讜转 驻讬专砖"讬 诪讜拽爪讛 诪讞诪转 讗讬住讜专 讚专讘谞谉 诇讗 讗诪专讬' 讻诪讜 砖诪爪讬谞讜 讙讘讬 讟讘诇 诪讜讻谉 讛讜讗 砖讗诐 注讘专 讜转拽谞讜 诪转讜拽谉 讜专诪讘"谉 讘诪诇讞诪讜' 讛拽砖讛 诪砖诪注转讬谉 讚住转讬专转 讗讛诇 讚专讘谞谉 讛讜讗 讜讗驻"讛 讗诪专讬' 诪讜拽爪讛 注"砖 讜注诪"砖 诇注讬诇 讘住诪讜讱 讜讬"诇 诇讗 诇讞谞诐 诪讬讬转讬 诇砖讜谉 讗诐 注讘专 讜转拽谞讜 诪转讜拽谉 讚讜讚讗讬 讘讻诇 讗讬住讜专 讚专讘谞谉 砖讗诐 注讘专 讜注砖讛 讗住讜专 诇讬讛谞讜转 诪诪谞讜 讘讬"讟 讻诇注讬诇 专驻"讘 讛讜讛 砖驻讬专 诪讜拽爪讛 诪讞诪转讜. 讗讱 讟讘诇 讚讛诪注砖专 讘砖讘转 讛"诇 诪转讜拽谉 讘砖讜讙讙 讗讜 讚诇讬转 诇讬讛 驻讬专讬 诪讬讛转 注"讻 诇讬转 诇讬讛 诪讜拽爪讛 讜讛住讜转专 讘讬"讟 讗驻砖专 讗住讜专 诇讬讛谞讜转 诪讛注爪讬诐 诪砖讗"讻 讗讜讬专讗 讚诇讬讘谞讗 讚讛讜讛 转专讬 讚专讘谞谉 讗诐 注讘专 讜讛驻讞讬转 诪讜转专. 讜讘诇讗"讛 讟注诪讜 砖诇 专砖"讬 讚诇讗 讙讝专讜 讗砖讘讜转 讘讬谉 讛砖诪砖讜转 注诪"砖 诇注讬诇 讘拽讜谞讟专住 诪讜拽爪讛 讜讛讻讗 讗转讬讗 讻诪"讚 讙讝专讜 注诇 砖讘讜转 讘"讛:





驻谞讬 讬讛讜砖注

讘讙诪专讗 讗讬谉 诪讘讬讗讬谉 注爪讬诐 诪谉 讛住讜讻讛 讗诇讗 诪谉 讛住诪讜讱 诇讛 讜诪拽砖讛 讘讙诪专讗 诪"砖 诪谉 讛住讜讻讛 讚诇讗 讚拽讗 住转专 讗讛诇讗 诪谉 讛住诪讜讱 诇讛 谞诪讬 拽住转专 讗讛诇讗 谞"诇 讚诇讗 诪爪讬 诇讗拽砖讜讬讬 讘驻砖讬讟讜转 讛讗 拽住转专 讗讛诇讗 诪砖讜诐 讚诇讻讗讜专讛 讗讬谉 讻讗谉 讗讬住讜专 住转讬专讛 诪讚讗讜专讬讬转讗 讚讛讗 讻诇 住讜转专 诪拽诇拽诇 讛讜讗 讜诇讗 诪讞讬讬讘 讗诇讗 讘住讜转专 注诇 诪谞转 诇讘谞讜转 讻讚讗讬转讗 讘驻专拽 讘诪讛 诪讚诇讬拽讬谉 (砖讘转 讚祝 诇' 注"讘) 讜讛讻讗 住讜转专 注诇 诪谞转 砖诇讗 诇讘谞讜转 讛讜讗 讗诇讗 讚讗驻"讛 讗讬住讜专讗 讚专讘谞谉 诪讬讛讗 讗讬讻讗 讜驻砖讬讟讗 诇转诇诪讜讚讗 讚讗驻"讛 讗讬谉 诇讛转讬专 诪砖讜诐 砖诪讞转 讬"讟 讜讛讻讬 谞诪讬 诪讜讻讞 诇拽诪谉 讘讚祝 讛住诪讜讱 讚讗驻讬诇讜 诇专讘讬 诪讗讬专 讚讗诪专 驻讜讞转 诇讻转讞诇讛 讜谞讜讟诇 诪拽砖讛 讘讙诪专讗 讜讛讗 拽住转专 讗讛诇讗 讜诪讜拽诪讬谞谉 诇讛 讘讗讜讬专讗 讚诇讬讘谞讬 讚讜拽讗 讚诇讗 砖讬讬讱 讘讻讛"讙 砖讜诐 住转讬专讛 讚讗讜专讬讬转讗 讜讛讜"诇 转专转讬 讚专讘谞谉 讚讛讗 讛讜讬 谞诪讬 住讜转专 注诇 诪谞转 砖诇讗 诇讘谞讜转 讜讗驻"讛 驻诇讬讙讬 专"诪 讜专讘谞谉 诪砖讗"讻 讛讻讗 讚讛讜讬 讗讛诇 讙诪讜专 讜砖讬讬讱 讗讬住讜专讗 讚讗讜专讬讬转讗 讛讬讻讗 讚讛讜讗 注诇 诪谞转 诇讘谞讜转 讗驻讬诇讜 专讘讬 诪讗讬专 诪讜讚讛. 讗诇讗 讚讗讻转讬 拽砖讛 诇讬 讚讛"谞 讛讜讬 转专转讬 诪讚专讘谞谉 诇诪讗谉 讚驻讜讟专 讘诪诇讗讻讛 砖讗讬谞讛 爪专讬讻讛 诇讙讜驻讛 讜讗诐 讻谉 讚诪讬 诇讙诪专讬 诇讞讜驻专 讙讜诪讗 讜讗讬谉 爪专讬讱 讗诇讗 诇注驻专讛 讚讗诪专讬谞谉 诇注讬诇 讚祝 讞' 讚诪砖讜诐 砖诪讞转 讬"讟 诪讜转专 诇讻转讞诇讛 讻诪"砖 讛转讜住' 砖诐 讘讚"讛 讜讗讬谞讜 爪专讬讱 讜注"砖 讜讘讞讚讜砖讬谞讜 讜讗"讻 讛"谞 讚讻讜讜转讬讛 讜讗"讻 讗讬讻讗 诇诪讬诪专 讚讗驻讬诇讜 专讘谞谉 讚讗住专讬 诇讻转讞诇讛 讙讘讬 讘讬转 诪诇讗 驻讬专讜转 诪砖讜诐 讚讛转诐 爪专讬讱 诪讬讛讗 诇讙讜驻讬讛 诇住转讬专讛 讝讜 讻讚讬 诇讬讟讜诇 讛驻讬专讜转 诪砖讗"讻 讛讻讗 讗讬谉 爪专讬讱 讗诇讗 诇注爪讬诐 讜讛讜"诇 诇讙诪专讬 讻讛讛讬讗 讚注驻专 转讬讞讜讞 诇讻讬住讜讬 讚驻砖讬讟讗 诇谉 诇注讬诇 讚砖专讬 讜讗讜诇讬 讬砖 诇讞诇拽 讜讛讬讬谞讜 讚讛讜爪专讱 讛砖"住 诇讛拽砖讜转 诪讻讞 诪讗讬 砖谞讗 诪谉 讛住讜讻讛 讚诇讗 讚拽住转专 讗讛诇讗 讜讗"讻 注"讻 诪转讜拽诪讬 讻专讘讬 讬讛讜讚讛 讚诪讞讬讬讘 讘诪诇讗讻讛 砖讗"爪 诇讙讜驻讛 讜讗讬 诪砖讜诐 诪拽诇拽诇 讛讜"诇 讞讚讗 诪讚专讘谞谉 讜讗住讜专 讗驻讬诇讜 讙讘讬 砖诪讞转 讬"讟 讗"讻 诪谉 讛住诪讜讱 诇讛 谞诪讬. 讗诇讗 讚诇驻"讝 讗讻转讬 拽砖讛 讛讗 讚诪拽砖讛 讛砖"住 讘住诪讜讱 讘讘专讬讬转讗 讗讛讗 讚专"讬 诪转讬专 讜讛讗 拽讗 住转专 讗讛诇讗 讜诪讗讬 拽讜砖讬讗 讚诇诪讗 诇专"砖 诪讜转专 诇讻转讞讬诇讛 诪砖讜诐 砖诪讞转 讬"讟 讚讛讜"诇 转专讬 诪讚专讘谞谉 诪讬讛讜 砖诐 讘转讜住驻转讗 驻专拽 讘诪讛 诪讚诇讬拽讬谉 诪砖诪注 诪诇' 讛转讜住驻转讗 讚诇讗 讘专讬专讗 诪诇转讗 讚讘注讬谞谉 住讜转专 注诇 诪谞转 诇讘谞讜转 讘砖讘转 讗诇讬讘讗 讚专"砖 讚驻讜讟专 讘诪诇讗讻讛 砖讗讬谞讜 爪专讬讱 诇讙讜驻讛 讜诇讗 讗砖讻讞谉 讘诪砖讻谉 砖讛讬讛 住讜转专讬谉 注诇 诪谞转 诇讘谞讜转 讘诪拽讜诪讜 讜讗诐 讻谉 讗驻砖专 讚诇专"砖 诪讞讬讬讘 讘住讜转专 讗驻讬诇讜 讘诪拽诇拽诇 讻诪讜 讘讞讜讘诇 讜诪讘注讬专 诇驻专砖"讬 讘砖讘转 讚祝 拽' 讜讗"讻 诇讻"注 诇讗 讛讜讬 讗诇讗 讞讚讗 诪讚专讘谞谉 讜讗"砖 讟驻讬 讚诇讗 讚诪讬 诇讘讬转 诪诇讗 驻讬专讜转 讚诇拽诪谉 讜砖诐 讗讘讗专 讬讜转专 讘注讝讛"讬:


砖诐 讗"专 讬讛讜讚讛 讗诪专 砖诪讜讗诇 诪讗讬 住诪讜讱 住诪讜讱 诇讚驻谞讜转 讜专讘讬 诪谞砖讛 诪讜拽讬 诇讛 讘讗住讜专讬讬转讗 讜诇讻讗讜专讛 诇驻"讝 砖谞讛 讛转谞讗 诪砖谞讛 砖讗讬谞讛 爪专讬讻讛 讚驻砖讬讟讗 讚住讜转专 讗住讜专 讘讬"讟 讜讘住诪讜讱 诇讚驻谞讜转 讗讬 讘讗住讜专讬讬转讗 讚诇讗 砖讬讬讱 住讜转专 驻砖讬讟讗 讚砖专讬 讜诇诪讗讬 讚驻专讬砖讬转 讘住诪讜讱 讗"砖 讚拽诪"诇 讚讗注"讙 讚讘住讜讻讛 讙讜驻讗 诇讬讻讗 住转讬专转 讗讛诇 讗诇讗 诪讚专讘谞谉 诪讛谞讬 讟注诪讬 讚驻专讬砖讬转 讗驻"讛 诇讗 砖专讬谞谉 诪砖讜诐 砖诪讞转 讬讜诐 讟讜讘 诇讻转讞诇讛 讜讻讚驻专讬砖讬转:


讜注讬"诇 讚注讬拽专 专讘讜转讗 讚诪转谞讬转讬谉 讚讗驻讬诇讜 讘住讜讻讛 谞讜驻诇转 讛注爪讬诐 讗住讜专讬诐 诪砖讜诐 诪讜拽爪讛 讗讬 讘住讜讻讛 讘专讬讗讛 讜诇讗砖诪注讬谞谉 讚讗驻讬诇讜 专"砖 诪讜讚讛 讛讬讻讗 砖讗讬谉 注讜诪讚 讜诪爪驻讛 讗讜 讘住讜讻讛 专注讜注讛 讜讗诇讬讘讗 讚专讘讬 讬讛讜讚讛 诇诪讗谉 讚驻住讬拽 讻讜讜转讬讛 讗驻讬诇讜 讘讬"讟 讜讛讬讬谞讜 讚诇讗 诪讻专注讗 诪转谞讬' 讚讛讻讗 讻诇讜诐 诇注谞讬谉 诪讜拽爪讛 讚讚讬讬拽 讛砖"住 讘专讬砖 诪讻讬诇转讬谉 讜诇驻"讝 拽砖讬讗 诇讬 诇讛讬驻讱 诇诪讗讬 讚驻专讬砖讬转 讘住诪讜讱 讚讗驻砖专 讚诇讗 砖讬讬讱 讘讻讛"讙 住转讬专转 讗讛诇讗 讗诇讗 诪讚专讘谞谉 讗诇讗 讚诪讻讞 诪"砖 讚诪拽砖讛 讗"讻 讘驻砖讬讟讜转 讛讜"诪 诇砖谞讜讬讬 讚诇注讜诇诐 讘转专讜讜讬讬讛讜 诇讗讜 诪砖讜诐 住转讬专转 讗讛诇 讗讬讬专讬 讗诇讗 讚注爪讬 住讜讻讛 讙讜驻讗 讗住讜专讛 诪砖讜诐 诪讜拽爪讛 砖注讜诪讚转 诇讘谞讬谉 讜讛讜"诇 讻诪讜 讛谞讬 诇讬讘谞讬 讚砖专讙讬谞讛讜 讜讗拽爪讬谞讛讜 诇讘谞讬谉 讚讗住讬专讬 诇拽诪谉 讜讛"谞 讚讻讜讜转讬讛 讻讬讜谉 讚讘住讜讻讛 讚注诇诪讗 讗讬讬专讬 讛专讬 讛谉 诇讙诪专讬 诪讜拽爪讛 砖注砖讗谉 讘谞讬谉 讜讘讚讬诇 诪讬谞讬讬讛讜 讗讘诇 讘注爪讬诐 讛住诪讜讻讬谉 诇讛 砖诇讗 讛拽爪讜诐 诪讚注转讜 诇讘谞讬谉 砖专讬讬谉 讚诇讗 讙专注 诪讬讜砖讘 讜诪爪驻讛 讗讜 砖讛转谞讛 注诇讬讛诐 砖讬讘讜讗专 讚讬谞谉 讘住诪讜讱:


诪讬讛讜 诪诇' 专砖"讬 讘住诪讜讱 谞专讗讛 诇讛讚讬讗 讚诇讗 砖讬讬讱 讘注爪讬 住讜讻讛 砖讜诐 诪讜拽爪讛 讗诇讗 诪讞诪转 住转讬专转 讗讛诇 讜爪专讬讱 诇讜诪专 讚诇讗 砖讬讬讱 讻讗谉 诪讜拽爪讬谉 诇讘谞讬谉 砖讗讬谉 讻讗谉 讘谞讬谉 讙诪讜专 讗诇讗 讗讛诇 注专讗讬 讜讗驻"讛 诇注谞讬谉 讗讬住讜专 住转讬专转 讗讛诇 讛讜"诇 诇讙诪专讬 讻讗讛诇 讙诪讜专 讜诇讗 讚诪讬 诇讻讬诇转 讞转谞讬诐 讜砖讗专 讗讛诇 注专讗讬 讚讬砖 诪讛谉 诪讜转专讬谉 诇讻转讞诇讛 讜讬砖 诪讛谉 驻讟讜专 讗讘诇 讗住讜专 诪讚专讘谞谉 讜诇讚注转讬 注讚讬讬谉 爪"注:


砖诐 讗诪专 专讘 谞讞诪谉 讘"讬 讛讻讗 讘住讜讻讛 谞讜驻诇转 注住拽讬谞谉 讜专"砖 诇讟注诪讬讛 讜讻讜' 讚转谞谉 诪讜转专 讛砖诪谉 讜讻讜' 讜专"砖 诪转讬专 讛讗 讚诪讬讬转讬 诪讘专讬讬转讗 讚诪讜转专 讛砖诪谉 讜诇讗 诪诪转谞讬' 讚拽讗诪专 专"砖 讻诇 讛谞专讜转 诪讟诇讟诇讬谉 讜诪转讬专 讘谞专 砖讻讘讛 讛讬讬谞讜 诪砖讜诐 讚诇注谞讬谉 讟诇讟讜诇 讛谞专 砖讛讜讗 讘住讬住 诇讗讬住讜专 讗讬讬专讬 讜讗讬谉 讝讛 注谞讬谉 诇诪讜拽爪讛 讚讛讻讗 讚讗讬讬专讬 讗讬 诪讜转专 诇讛谞讜转 讘注爪讬 诪讜拽爪讛 诇讛住讬拽 讘讛谉 讜讛讬讬谞讜 讚诪讚诪讬 诇讛讜 诇诪讜转专 讛砖诪谉 讗讘诇 拽砖讬讗 讚诇诪讗 讛讗 讚诪转讬专 专讘讬 砖诪注讜谉 讛转诐 诪讜转专 讛砖诪谉 讜诇讗 拽讞砖讬讘 诇讛 诪讜拽爪讛 诪讞诪转 讗讬住讜专 讻讬讘讜讬 讛讬讬谞讜 诪砖讜诐 讚讗讝讬诇 诇讟注诪讬讛 讚诪诇讗讻讛 砖讗"爪 诇讙讜驻讛 驻讟讜专 讜讛讜讛 诇讬讛 诪讜拽爪讛 诪讞诪转 讗讬住讜专 讚专讘谞谉 讚诇讚讬讚讬讛 诇讗 讛讜讬 讗讬住讜专 讻讬讘讜讬 诪讚讗讜专讬讬转讗 讗诇讗 讻砖诪讻讘讛 诇注砖讜转 驻讞诪讬谉 讚讜拽讗 讜专讘讬 讬讛讜讚讛 讚讗讜住专 讛讬讬谞讜 谞诪讬 诇讟注诪讬讛 讚诪诇讗讻讛 砖讗讬谞讛 爪专讬讻讛 诇讙讜驻讛 讞讬讬讘 讜讛讜"诇 诪讜拽爪讛 诪讞诪转 讗讬住讜专 讚讗讜专讬讬转讗 诪讬讛讜 诇驻诪"砖 诇注讬诇 讘住诪讜讱 讚讛讛讬讗 住讜转专 讗讛诇讗 讚讛讻讗 诇讗 讛讜讬 谞诪讬 讗诇讗 讗讬住讜专讗 讚专讘谞谉 讗转讬 砖驻讬专 住讜讙讬讗 讚讛讻讗. 讗讘诇 诪"诪 拽砖讬讗 讛讗 讚讗诪专讬谞谉 讘注诇诪讗 讚专讘讬 砖诪注讜谉 诇讬转 诇讬讛 诪讜拽爪讛 讜讗驻讬诇讜 诪讞诪转 讗讬住讜专 讚讗讜专讬讬转讗 讜诪讬讬转讬 诪讛讛讬讗 讚诪讜转专 讛砖诪谉 讜讗讻转讬 诪讬 讚诪讬 讚诇诪讗 砖讗谞讬 讛讻讗 讚诇专"砖 讛讜"诇 诪讜拽爪讛 诪讞诪转 讗讬住讜专 讚专讘谞谉 诪砖讗"讻 讘讚讗讜专讬讬转讗 讗驻砖专 讚诪讜讚讛 诇讗 诪讬讘注讬讗 诇砖讬讟转 专砖"讬 诇拽诪谉 讙讘讬 讘讬转 诪诇讗 驻讬专讜转 讚诪讞诇拽 讘讛讚讬讗 讘讬谉 诪讜拽爪讛 诪讞诪转 讗讬住讜专 讚讗讜专讬讬转讗 诇讚专讘谞谉 讗诇讗 讗驻讬诇讜 诇砖讬讟转 讛转讜住驻讜转 诇拽诪谉 讚诪讬讬转讬 诪住讜讙讬转 讛砖"住 讚诇专讘讬 讬讛讜讚讛 讚讗讜住专 讘诪讜拽爪讛 讗讬谉 诇讞诇拽 讗讻转讬 拽砖讛 讗住讜讙讬转 讛砖"住 讙讜驻讗 诪谞"诇 讚专"砖 驻诇讬讙 讻讜诇讬 讛讗讬 讗讚专"讬 讚诇诪讗 讚讜拽讗 讘诪讜转专 讛砖诪谉 驻诇讬讙 讚诇讚讬讚讬讛 讛讜讬 诪讚专讘谞谉 诪砖讗"讻 讘讚讗讜专讬讬转讗 诪讜讚讛 讗诐 诇讗 砖谞讗诪专 讚诇诪住拽谞转 讛转讜住驻转 讗讬谉 诇讞诇拽 讘砖讜诐 注谞讬谉 讘讗讬住讜专 诪讜拽爪讛 讘讬谉 诪讞诪转 讗讬住讜专 讚讗讜专讬讬转讗 诇专讘谞谉 讚住讜祝 住讜祝 讜讚讗讬 讛拽爪讛 诪讚注转讜 讘讬谉 讛砖诪砖讜转 讜注"讻 讛讗 讚诪转讬专 专"砖 诪砖讜诐 讚诇讬转 诇讬讛 诪讬讙讜 讚讗转拽爪讗讬 讘讬谉 讛砖诪砖讜转 讜注讜讚 讗驻专砖 讘讝讛 讘住诪讜讱 讜砖讬讟转 专砖"讬 讬讘讜讗专 诇拽诪谉 讘注讝讛"讬 讘住讜讙讬讗 讚讘讬转 诪诇讗 驻讬专讜转 砖谞驻讞转:


砖诐 诪讬 讚诪讬 讛转诐 讗讚诐 讬讜砖讘 讜诪爪驻讛 讻讜' 讛讻讗 讗讚诐 讬讜砖讘 讜诪爪驻讛 诪转讬 转驻讜诇 住讜讻转讜 驻讬专讜砖 讜讻讬讜谉 讚讗讬谉 讬讜砖讘 讜诪爪驻讛 驻砖讬讟讗 诇转诇诪讜讚讗 讚专"砖 谞诪讬 讗讬转 诇讬讛 诪讜拽爪讛 讻讚讗诪专讬谞谉 驻专拽 讻讬专讛 讚诪讜讚讛 专"砖 讘讻讜住 讜拽注专讛 讜注砖砖讬转 讚诇讗 讬讝讬讝诐 诪诪拽讜诪诐 讜讻"讻 讛专"谉 讝"诇 讗诇讗 讚诇注"讚 诪讛转诐 讗讬谉 专讗讬讛 讚砖讗谞讬 讛转诐 讚讚讞讬讛 讘讬讚讬诐 讜讻诪"砖 砖诐 讛转讜住驻讜转 诪砖讗"讻 讛讻讗 讘住讜讻讛 讚注诇诪讗 讚诇讗 讚讞讬讬讛 讘讬讚讬诐 讗讬讻讗 诇诪讬诪专 讚砖专讬 专"砖 讗驻讬诇讜 讘讗讬谉 讬讜砖讘 讜诪爪驻讛 诪讬讛讜 讬砖 诇讛讘讬讗 专讗讬讛 诪讛讗 讚拽讗诪专 专"砖 诇注讬诇 讙讘讬 讘讻讜专 砖谞驻诇 诇讘讜专 讻诇 砖讗讬谉 诪讜诪讜 谞讬讻专 诪讘注讜讚 讬讜诐 讗讬谉 讝讛 诪谉 讛诪讜讻谉 讜诪住拽讬谞谉 讘驻专拽 讻讬专讛 讚讛"谞 诪砖讜诐 讚讗讬谉 讬讜砖讘 讜诪爪驻讛 注"砖:


砖诐 讜诪讬 诪讛谞讬 讘讛 转谞讗讬 讜讛讗 讗诪专 专讘 砖砖转 诪砖讜诐 专"注 诪谞讬谉 诇注爪讬 住讜讻讛 砖讗住讜专讬谉 讻诇 砖讘注讛 讜讻讜' 讜驻砖讬讟讗 诇讬讛 诇转诇诪讜讚讗 讻讬讜谉 讚诪讚讗讜专讬讬转讗 讗住讜专讬谉 诇讗 诪讛谞讬 砖讜诐 转谞讗讬 讜讻"砖 诇诪讗讬 讚讬诇驻讬谞谉 讘讛拽讬砖讗 诪讞讙讬讙讛 讜谞讛讬 讚诇驻讬专讜砖 讛转讜住驻转 讘谞驻诇讛 诪讜转专讬谉 诪讚讗讜专讬讬转讗 讛讬讬谞讜 诪砖讜诐 讚讘讞讙讬讙讛 讙讜驻讗 讗砖讻讞谉 讻讛"讙 讚拽讚砖讬诐 砖诪转讜 讬讜爪讗讬谉 诪讬讚讬 诪注讬诇讛 讚讘专 转讜专讛 讻讚讗讬转讗 讘诪注讬诇讛 讜讻谉 讗诐 谞驻诇 诪讜诐 拽讘讜注 诪讜转专 注"讬 驻讚讬讬讛 讜讛讻讗 诇讗 砖讬讬讱 拽讚讜砖讬谉 拽讚讜砖转 讛讙讜祝 诪砖讗"讻 诇注谞讬谉 转谞讗讬 诪讚诪讛 砖驻讬专 诇讞讙讬讙讛 讜注讜讚 谞"诇 讚注讬拽专 拽专讗 诇讛讻讬 讛讜讗 讚讗转讗 讚讗讬 诇讗砖诪注讬谞谉 讗讬住讜专 讙专讬讚讗 讘诇讗"讛 讗住讜专讬谉 诪砖讜诐 讘讬讝讜讬 诪爪讜讛 讚诇讻讗讜专讛 讛讜讬 诪讚讗讜专讬讬转讗 讻讚讗诪专讬谞谉 讘驻' 讘诪讛 诪讚诇讬拽讬谉 讗讘讜讛讜谉 讚讻讜诇讛讜 讚诐 讜注"砖 讘转讜住驻讜转 讚诇讻讗讜专讛 诪砖诪注 砖住讘专讜转 讞诇讜拽讜转 讛谉 讗讬 讘讬讝讜讬 诪爪讜讛 讚讗讜专讬讬转讗 讗讜 诪讚专讘谞谉 讜注"砖 讜讗讻转讬 拽砖讬讗 诇讬 讚诪讗谉 讚讬诇讬祝 诪讞讙讬讙讛 诪砖诪注 讚诇讗 诪讬转住专 讗诇讗 住讻讱 讙讜驻讬讛 讗讘诇 讚驻谞讜转 讜讚讗讬 诇讗 讗讬转拽砖讜 诇讞讙讬讙讛 讻讚诪砖诪注 讘住讜讻讛 驻"拽 诇诪讗谉 讚讬诇讬祝 讚讗讬谉 诪住讻讻讬谉 讘讚讘专 讛诪拽讘诇 讟讜诪讗讛 诪讞讙讬讙讛 讜讗驻"讛 讘讚驻谞讜转 诪讜讚讜 讻"注 讚砖专讬 讜诇讗 讗讬转拽砖 诇讞讙讬讙讛 讜讗"讻 诪讗讬 诪拽砖讛 讛讻讗 讜诪讬 诪讛谞讬 转谞讗讛 讚诇诪讗 讗讚驻谞讜转 拽讗讬 讜讻"砖 诇讗讜拽讬诪转讗 讚专' 讬讛讜讚讗 讚诪驻专砖 讛讗讬 诪谉 讛住诪讜讱 诇讛 讚诪转谞讬' 住诪讜讱 诇讚驻谞讜转 诪砖讗"讻 讘住讻讱 讗驻讬诇讜 讘住诪讜讱 诇讛 讗住讜专 讗诇讗 讚驻砖讟讗 讚诪转谞讬' 讗讚驻谞讜转 拽讗讬 讜讗"讻 讘讘专讬讬转讗 谞诪讬 讚拽转谞讬 讘讛讗讬 诇讬砖谞讗 诪砖诪注 讚讗讚驻谞讜转 拽讗讬:


诪讬讛讜 讘砖讘转 驻专拽 讻讬专讛 讻转讘讜 讛转讜住驻转 讚讗讬讻讗 讚讙专住讬 讘讘专讬讬转讗 讜诇讗 诪谉 讛住诪讜讱 诇讛 讜讗诐 讻谉 诪砖诪注 诇讛讚讬讗 讚拽讗讬 讗住讻讱 讗驻讬诇讜 诇讗讜拽讬诪转讗 讚专' 讬讛讜讚讗 诪砖讗"讻 诇讛谞讬 讚讙专住讬 讗诇讗 诪谉 讛住诪讜讱 诇讛 讻诪讜 讘诪转谞讬' 讜讚讗讬 拽砖讛 诪讬讛讜 注诇 讛诪拽砖讛 讚讛讻讗 诇拽"诪 讚讗驻砖专 讚讗讬讛讜 谞诪讬 住"讚 讚讗驻讬诇讜 讘诪讜拽爪讛 诪讞诪转 诪爪讜讛 讚专讘谞谉 讻讚驻谞讜转 讜讻讬讜爪讗 讘讛谉 讜讗驻"讛 讗住讬专讬 诇讙诪专讬 讻诪讜 诪讜拽爪讛 诪讞诪转 诪爪讜讛 讚讗讜专讬讬转讗 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 讜讻诪讜 砖爪专讬讱 诇讜诪专 讘注"讻 讚讻谉 住讘专转 讛诪拽砖讛 讘住诪讜讱 诇注谞讬谉 谞讜讬 住讜讻讛 讗讘诇 注诇 讛诪住拽谞讗 讚诪讞诇拽 讛砖"住 讘讬谉 谞讜讬 住讜讻讛 诇注爪讬 住讜讻讛 讜讗驻"讛 诪讜拽讬 诇讘专讬讬转讗 讚讛讻讗 讘住讜讻讛 讚注诇诪讗 诇驻专砖"讬 讜讗诐 讻谉 讛讚专讗 拽讜砖讬讗 诇讚讜讻转讗 诪讗讬 讚讜讞拽讗 诇讗讜拽诪讬 讘住讜讻讛 讚诇诪讗 讛讜"诇 诇讗讜拽诪讬 讘住讜讻讛 讚诪爪讜讛 讜讗讚驻谞讜转 拽讗讬 讚谞讛讬 讚讚驻谞讜转 谞诪讬 讘转讞讬诇讛 讛讜拽爪讜 诪讞诪转 讗讬住讜专 讚住转讬专转 讗讛诇 讗驻"讛 讛讗讬 诪讜拽爪讛 诇讗 诪讛谞讬 讘讛 讻诇诇 讗诇讗 诇注谞讬谉 讬"讟 专讗砖讜谉 诪砖讗"讻 讘讞"讛 诇讗 砖讬讬讱 讘讛讜 诪讜拽爪讛 诪讞诪转 讗讬住讜专 讗诇讗 诪讜拽爪讛 诪讞诪转 诪爪讜讛 讚专讘谞谉 讘讚驻谞讜转 讗诐 讻谉 讬"诇 讚诪讛谞讬 转谞讗讬 讜讻"砖 讚诇砖讬讟转 讛拽讜谞讟专住 诇拽诪谉 讙讘讬 讘讬转 诪诇讗 驻讬专讜转 讗驻讬诇讜 讘诪讜拽爪讛 诪讞诪转 讗讬住讜专 诪讞诇拽讬谞谉 讘讬谉 讗讬住讜专 讚讗讜专讬讬转讗 诇专讘谞谉 诪讬讛讜 诇驻讬专砖"讬 讬"诇 讚讻讬讜谉 讚诇诪住拽谞讗 诪讜拽爪讛 诪讞诪转 讗讬住讜专 诇讗 讞诪讬专 讻诪讜 诪讜拽爪讛 诪讞诪转 诪爪讜讛 讚讛讗 讘住讜讻讛 讚注诇诪讗 诪讛谞讬 转谞讗讬 砖讗诐 转讬驻讜诇 讜诇注谞讬谉 诪讜拽爪讛 诪讞诪转 诪爪讜讛 诇讗 诪讛谞讬 讗诇讗 转谞讗讬 讚讗讬谞讜 讘讜讚诇 讛讬讻讗 讚砖讬讬讻讗 讗诐 讻谉 讬"诇 讚讗驻砖专 诇诪住拽谞讗 谞诪讬 讘讛讗讬 住讘专讗 拽讗讬 讚诇注谞讬谉 诪讜拽爪讛 诪讞诪转 诪爪讜讛 讗讬谉 诇讞诇拽 讘讬谉 讚讗讜专讬讬转讗 诇专讘谞谉 讗注"讙 讚讘诪讜拽爪讛 诪讞诪转 讗讬住讜专 诪驻诇讙讬谞谉 讜注讬"诇 讚驻砖讬讟讗 诇转诇诪讜讚讗 讚讛讗讬 讗诐 讛转谞讛 讚拽转谞讬 讘讘专讬讬转讗 讚讜砖讜讬谉 讗讬谉 诇驻专砖讜 讻诇诇 诇注谞讬谉 讞"讛 讚驻砖讟讗 讚诇讬砖谞讗 讚讜砖讜讬谉 讘住讜讻转 讛讞讙 诪砖诪注 讚讗讬"讟 讙讜驻讗 拽讗讬 讜注诇讛 拽转谞讬 讜讗诐 讛转谞讛 讻谞"诇 讜讚讜拽 讛讬讟讘 讜注讬讬谉 讘住诪讜讱 讗讞"讝 诪爪讗转讬 讘诇砖讜谉 讛专讗"砖 讘驻"讗 讚住讜讻讛 砖讛讘讬讗 砖讬讟转 讛专诪讘"诐 砖讗讜住专 讘讚驻谞讜转 讜讛砖讬讙 注诇讬讜 诪讻讞 住讘专讗 砖讻转讘转讬 讚讛拽讬砖讗 讚讞讙讬讙讛 诇讗 砖讬讬讱 讘讚驻谞讜转 讜讚讘专讬讜 爪"注 讚讛讗 讗讻转讬 讗住讬专讬 讛讚驻谞讜转 诪讚专讘谞谉 讚诇讗 讙专讬注讬 诪谞讜讬 住讜讻讛 讚讗住讜专讬谉:


讜注讜讚 谞"诇 诇讬讬砖讘 砖讬讟转 讛专诪讘"诐 讝"诇 讚讗驻讬诇讜 讗转"诇 讚讛讬拽讬砖讗 诇讗 拽讗讬 讗诇讗 讗住讻讱 讜诇讗 讗讚驻谞讜转 讗驻"讛 讬诇驻讬谞谉 讚驻谞讜转 讘诪讛 诪爪讬谞讜 诪住讻讱 讻讬 讛讬讻讬 讚讬诇驻讬谞谉 讘驻' 讘诪讛 诪讚诇讬拽讬谉 诇注谞讬谉 讘讬讝讜讬 诪爪讜讛 讜讗诪专讬谞谉 讛转诐 讗讘讜讛讜谉 讚讻讜诇讛讜 讚诐 讜讻转讘讜 砖诐 讛转讜住驻讜转 讚讛讗 讚诇讗 讬诇驻讬谞谉 讻讜诇讛讜 诪注爪讬 住讜讻讛 讚砖讗谞讬 住讜讻讛 讚讘诪住转驻拽 诪讛诐 讗讬讻讗 讘讬讟讜诇 诪爪讜讛 讜讗"讻 讘讚驻谞讜转 讚讗讬讻讗 讘讬讟讜诇 诪爪讜讛 讻诪讜 讘住讻讱 砖驻讬专 讬诇驻讬谞谉 讘诪讛 诪爪讬谞讜 讻谞"诇 谞讻讜谉:


讘转讜住驻讜转 讘讚"讛 讗"专 诪谞砖讬讗 讜讻讜' 诪爪讬 谞诪讬 诇诪驻专讱 讜讻讜' 诪讜拽爪讛 诪讞诪转 讗讬住讜专 诇讗 讗砖讻讞谉 讚诪讛谞讬 讘讬讛 转谞讗讬 注讻"诇. 谞专讗讛 诪讚讘专讬讛诐 讚驻砖讬讟讗 诇讛讜 讚诇讗 诪讛谞讬 转谞讗讬 讘诪讜拽爪讛 诪讞诪转 讗讬住讜专 诪讚诇讗 讗砖讻讞谉 讘砖讜诐 讚讜讻转讗 讘讙诪专讗 讚诇讛谞讬 转谞讗讬 讻讙讜谉 讘诪讜转专 讛砖诪谉 砖讘谞专 讗诇讗 讚拽砖讬讗 诇讬 讚讘驻专拽 讻讬专讛 (砖讘转 讚祝 诪"讚 注"讗 讚"讛 砖讘谞专) 讛拽砖讜 讛转讜住驻讜转 拽讜砖讬讗 讝讜 讜转讬专爪讜 讚砖讗谞讬 讛转诐 讚讚讞讬讛 讘讬讚讬诐 讜讞讬诇讜拽 谞讻讜谉 讛讜讗 砖讻谉 讛讜讗 讘讙诪专讗 讘讛讚讬讗 讘讻诪讛 讚讜讻转讬 讜诇讻讗讜专讛 讛讻讬 讛讜讗 讗诇讬讘讗 讚讛诇讻转讗 讜讗祝 讗诐 谞讗诪专 讚讛转讜住' 讚讛讻讗 诇讗 谞讞转讜 诇讛讗讬 住讘专讗 讜住讘专讬 讚讗注"讙 讚诇注谞讬谉 讗讬住讜专 诪讜拽爪讛 讗砖讻讞谉 诪讗谉 讚诪讞诇拽 讘讬谉 讛讬讻讗 讚讚讞讬讛 讘讬讚讬诐 讗讜 诇讗 诪"诪 诇诪讗谉 讚讗讬转 诇讬讛 诪讜拽爪讛 讗驻讬诇讜 讛讬讻讗 讚诇讗 讚讞讬讛 讻讙讜谉 住讜讻讛 讚注诇诪讗 讚讛讻讗 转讜 诇讗 砖讬讬讱 诇讞诇拽 讘讬谉 诪讜拽爪讛 诇诪讜拽爪讛 诇注谞讬谉 讚诪讛谞讬 转谞讗讬 讜讻讬讜谉 讚讗砖讻讞谉 讚诇讗 诪讛谞讬 转谞讗讛 讘诪讜转专 讛砖诪谉 诪讚拽转谞讬 住转诪讗 讗"讻 讛"讛 诇注谞讬谉 住讜讻讛 讚注诇诪讗 讗诇讗 讚讗讻转讬 拽砖讬讗 诇讬 讚诇诪讗 砖讗谞讬 讛转诐 讘诪讜转专 讛砖诪谉 讚讛讜拽爪讛 诇诪爪讜转讜 讻讚讗讬转讗 诇讛讚讬讗 驻专拽 讻讬专讛 (砖讘转 讚祝 诪"讜) 讜注"砖 讘讞讬讚讜砖讬谞讜 讜讗"讻 讛转讜住驻讜转 驻专拽 讻讬专讛 讚诪"讚 讛讜"诪 诇砖谞讜讬讬 讛讻讬 讗诇讗 讚诪砖诪注 砖诐 诪驻专砖"讬 讚祝 诪"讜 讚诇讗 砖讬讬讱 讘砖诪谉 砖讘谞专 诪讜拽爪讛 诇诪爪讜转讜 讗诇讗 讘砖注讛 砖讛讜讗 讚讜诇拽 讜诇讻讗讜专讛 砖讝讛 诪讜讻专讞 诪讚讗诪专讬谞谉 讛转诐 讚专"砖 诇讬转 诇讬讛 诪讜拽爪讛 讗诇讗 讘砖诪谉 砖讘谞专 讘砖注讛 砖讛讜讗 讚讜诇拽 讗讘诇 诇讗讞专 砖讻讘讛 诪讜转专 讜诪"砖 诪住讜讻转 诪爪讜讛 讚讛讻讗 讚拽转谞讬 讜砖讜讬谉 讘住讜讻转 讛讞讙 讘讞讙 砖讗住讜专讛 讜注"讻 讘谞驻诇讛 讗讬讬专讬 讚讜诪讬讗 讚专讬砖讗 讚拽转谞讬 讜专"砖 诪转讬专 讜诪讜拽诪讬谞谉 诇讛 讘谞驻诇讛 讜讗驻"讛 讘住讜讻转 讛讞讙 讗讜住专 讗注"讻 讚讬砖 诇讞诇拽 讘讬谉 诪爪讜转 住讜讻讛 讜讘讬谉 诪爪讜转 砖诪谉 砖讘谞专 讚诇讗 砖讬讬讱 讻诇诇 讛讬讻讗 砖讻讘讛 讜讟注诪讗 讚诪诇转讗 诇讗 讬讚注谞讗 讜诪讚专"砖 谞砖诪注 诇专' 讬讛讜讚讗 讜诇讝讛 讻讬讜讜谞讜 讛转讜住' 讚讛讻讗 诇讗 诪讛谞讬 转谞讗讬 讘诪讜拽爪讛 诪讞诪转 讗讬住讜专 诪讚诇讗 诪讛谞讬 诇专' 讬讛讜讚讗 讘诪讜转专 讛砖诪谉 讚讗注"讙 讚诇讗 砖讬讬讱 讘讬讛 诪讜拽爪讛 诪讞诪转 诪爪讜讛 讗诇讗 诪讞诪转 讗讬住讜专 讗驻"讛 诇讗 诪讛谞讬 讜诇驻"讝 讛讜"诪 诇诪讬驻专讱 讛讻讗 诪"砖 住讜讻讛 讚注诇诪讗 讚诪讛谞讬 转谞讗讬 诪讬讛讗 讗讻转讬 讬"诇 讚讛讗 讚诇讗 诪讛谞讬 诇专讘 讬讛讜讚讗 转谞讗讬 讘诪讜转专 讛砖诪谉 讛讬讬谞讜 诪砖讜诐 讚讛讜"诇 诪讜拽爪讛 诪讞诪转 讗讬住讜专 讚讗讜专讬讬转讗 诪砖讗"讻 讛讻讗 讘住讜讻讛 讚讛讜"诇 诪讜拽爪讛 诪讞诪转 讗讬住讜专 讚专讘谞谉 讚讛讜"诇 诪拽诇拽诇 诪砖"讛 诪讛谞讬 转谞讗讬 讜爪"注:


讜注讬"诇 讚讛转讜住' 驻专拽 讻讬专讛 谞诪讬 诇讗 谞拽讟讜 讘拽讜砖讬讬转诐 诪砖诪谉 砖讘谞专 讗诇讗 诇讚讜讙诪讗 讗讘诇 讘诇讗"讛 驻砖讬讟讗 诇讛讜 讚诇讗 讗讬砖转诪讬讟 砖讜诐 转谞讗 讘讚讜讻转讗 讘转诇诪讜讚讗 砖讬住讘讜专 讚诇讬讛谞讬 转谞讗讬 讘诪讜拽爪讛 诪讞诪转 讗讬住讜专 讜诇转讬专讜爪诐 砖诐 诇讞诇拽 讘讬谉 讚讞讬讛 讘讬讚讬诐 谞讬讞讗 诇讛讜:


讘讗"讚 讗诇讗 讚讗讬谞讜 讞讜砖砖 诇诪讬驻专讱 诪砖讜诐 讚讗讬谞讜 谞砖讗专 讘诪住拽谞讗 讗诇讗 谞拽讟 讛讗诪转 注讻"诇 讻诇 讛诪驻专砖讬诐 讛讗专讬讻讜 讘讝讛 讜诪讛专砖"讗 讝"诇 讻转讘 讚讛转讜住驻讜转 谞讞转讜 诇讛讻讗 诇住讘专转 讛专讬"祝 讜讛专诪讘"诐 讚讛讗 讚诪住拽讬谞谉 讚诇讗 诪讛谞讬 转谞讗讬 讘住讜讻讛 讚诪爪讜讛 讛讬讬谞讜 转谞讗讬 砖讗诐 转讬驻讜诇 讗讘诇 转谞讗讬 讚讗讬谞讬 讘讜讚诇 诪讛谞讬 讗驻讬诇讜 讘注爪讬 住讜讻讛 讜注"讝 讻转讘讜 讛转讜住' 砖讗讬谞讜 谞砖讗专 讘诪住拽谞讗 讗诇讗 讘住讜讻讛 讚诪爪讜讛 诪讜拽诪讬谞谉 诇讛 讗诇讗 讚诇注谞"讚 拽砖讛 讛讚讘专 诇讗诪专讜 讚谞讛讬 讚诇讛专讬"祝 讜诇讛专诪讘"诐 诪砖诪注 诇讛讜 讛讻讬 讛讬讬谞讜 诪砖讜诐 讚诇讚讬讚讛讜 讘诪讜拽爪讛 诪讞诪转 讗讬住讜专 诪讛谞讬 转谞讗讬 讻诪讜 砖讛讘讬讗 讛专诪讘"谉 讘砖诐 讛讬专讜砖诇诪讬 诪砖讗"讻 诇讛转讜住' 讻讗谉 讚注讬拽专 拽讜砖讬讬转诐 讚讘诪讜拽爪讛 诪讞诪转 讗讬住讜专 诇讗 讗砖讻讞谉 讚诪讛谞讬 转谞讗讬 讗"讻 诇诪住拽谞讗 谞诪讬 讚诪讜拽诪讬谞谉 诇讛 讘住讜讻转 讛讞讙 讗讻转讬 拽砖讛 谞讛讬 讚诪讛谞讬 转谞讗讬 讚讗讬谞讬 讘讜讚诇 诇注谞讬谉 诪讜拽爪讛 诪讞诪转 诪爪讜讛 讗讻转讬 讛讬讻讬 砖专讬 讘讞讙 讙讜驻讗 讚讛讬讬谞讜 讘讬"讟 讛讗 讛讜"诇 诪讜拽爪讛 诪讞诪转 讗讬住讜专 讚诇讗 诪讛谞讬 砖讜诐 转谞讗讬 讜注"讻 讘讜讚诇 诪讛诐 讜转谞讗讬 讚砖讗诐 转驻讜诇 谞诪讬 讛讗 诇讗 诪讛谞讬 诇住讘专转 讛转讜住' 讘诪讜拽爪讛 诪讞诪转 讗讬住讜专 讜诇讬讻讗 诇诪讬诪专 讚讛讗 讚诪住拽讬谞谉 讘诪住拽谞讗 讘住讜讻转 讛讞讙 诇讗讜 诇诪砖转专讬 讘讬"讟 诪讛谞讬 转谞讗讬 讗诇讗 诇讗砖转专讬 讘讞"讛 讛讗 诇讬转讗 诇诪讗讬 讚驻专讬砖讬转 讚诪讜讻讞 诪住讜讙讬讗 讚砖诪注转讗 讚讜砖讜讬谉 讘住讜讻转 讛讞讙 讚拽讗诪专 讛讬讬谞讜 诇注谞讬谉 讬"讟 讙讜驻讗 诪讚诇讗 诪讜拽讬 诇讛 诪注讬拽专讗 讘讚驻谞讜转 讜讬讜转专 拽砖讛 讚讘砖讘转 驻专拽 讘诪讛 诪讚诇讬拽讬谉 讚讻"讘 讻转讘讜 讛转讜住驻转 讚讘谞驻诇讛 诪讜转专 讘讞"讛 讗祝 讘诇讗 转谞讗讬 讻诪"砖 诪讛专砖"讗 讝"诇 注讬讬谉 注诇讬讜 讜讗诐 讻谉 注"讻 讛讻讗 讘讬"讟 讙讜驻讗 讗讬讬专讬:


诪讬讛讜 讘讛讗 诪爪讬谞谉 诇诪讬诪专 讚诪"砖 砖诐 讚讘谞驻诇讛 诪讜转专 讘讞"讛 讛讬讬谞讜 讘诪讛 砖讛讜讗 讬讜转专 诪讻讚讬 讛讻砖专 住讜讻讛 讚讜拽讗 讗讘诇 讻讚讬 讛讻砖专 住讜讻讛 讚讗住讜专 诪讚讗讜专讬讬' 讗住讜专 讗驻讬诇讜 讘讞"讛 讗驻讬诇讜 讘谞驻诇讛 讜诇驻"讝 讗"砖 讚诪讛谞讬 转谞讗讬 诇注谞讬谉 讞"讛 讚诪砖诪注 砖诐 讚专"转 讜专"讬 转专讜讜讬讬讛讜 讗讬转 诇讛讜 讚讛讚讚讬 讻讚诪讜讻讞 讛转诐 讜讛讗 讚诇讗 诪砖谞讬 讛讻讗 诪注讬拽专讗 诇讞诇拽 讘讬谉 砖讬注讜专 讛讻砖专 住讜讻讛 诇讬转专 诪讻讗谉 讻讘专 讬砖讘讜 砖诐 讛转讜住' 讜讗讬谉 诇讛讗专讬讱 讘讚讘专讬讛诐 讻讗谉 讗诇讗 讚诇注谞"讚 讗讚专讘讗 诪住讜讙讬讗 讚讛讻讗 诪砖诪注 讻谉 讜讘讛讻讬 讗转讬 诇讬 砖驻讬专 讻诇 讛住讜讙讬讗 讚砖诪注转讬谉 讚讛讗 讚诪拽砖讛 讛讻讗 诪注讬拽专讗 讜诪讬 诪讛谞讬 转谞讗讬 讛讬讬谞讜 诪砖讜诐 讚诪注讬拽专讗 讛讜讬 诪砖诪注 诇讬讛 讚讗诐 讛转谞讛 拽讗讬 讚讜拽讗 讗住讬驻讗 讚住讜讻转 讛讞讙 讚住诪讬讱 诇讬讛 讜诪讚诇讗 谞拽讬讟 讜讗诐 讛转谞讛 讘专讬砖讗 诪砖诪注 诇转诇诪讜讚讗 讚注"讻 讚讘住讜讻讛 讚注诇诪讗 诇讗 诪讛谞讬 砖讜诐 转谞讗讬 讘诪讜拽爪讛 诪讞诪转 讗讬住讜专 讜讗"讻 讗祝 诇诪讗讬 讚诪讜拽讬 诇讜讗诐 讛转谞讛 讗住讬驻讗 谞诪讬 诇讗讜 诇讗砖转专讜讬讬 讘讬"讟 拽讗讬 讚讗讻转讬 讛讜"诇 诪讜拽爪讛 诪讞诪转 讗讬住讜专 讗注"讻 诇讗砖转专讜讬讬 讘讞"讛 讗讬讬专讬 讜诪诪讬诇讗 讚讘诇讗 转谞讗讬 讗住讜专 讗祝 讘讞"讛 讗驻讬' 讘谞驻诇讛 讚讛讗 讘谞讜驻诇转 讗讬讬专讬 讚讜诪讬讗 讚专讬砖讗 讜诪讚讗住专讬' 讘讞"讛 讗驻讬' 讘谞驻诇' 讘诇讗 转谞讗讬 讗诇诪讗 讚注"讻 讘砖讬注讜专 讛讻砖专 住讜讻讛 讗讬讬专讬 讻诪讜 砖讛讜讻讞转讬 诪诇' 讛转讜住' 讚砖讘转 讜讗"讻 诪拽砖讛 讛砖"住 砖驻讬专 讚讘砖讬注讜专 讛讻砖专 住讜讻讛 诇讗 诪讛谞讬 转谞讗讬 讗驻讬' 讘讞"讛 讚讛讗 诪拽专讗 讬诇驻讬谞谉 讚讗住讜专讬谉 讻诇 砖讘注讛 讻诪讜 讞讙讬讙讛 讜诪诪讬诇讗 讚转讜 诇讗 诪讛谞讬 转谞讗讬 讻讚驻专讬砖讬转. 讗讘诇 诇讘转专 讚诪砖谞讬 专' 诪谞砖讬讗 讚讗讬讬专讬 讘住讜讻讛 讚注诇诪讗 讜注"讻 住讜讘专 讚诪讛谞讬 转谞讗讬 讘诪讜拽爪讛 诪讞诪转 讗讬住讜专 讜讗"讻 讘讻讛"讙 讙讜驻讗 讛讜"诪 诇讗讜拽诪讬 讗驻讬' 讘住讜讻转 讛讞讙 谞诪讬 讜讘讬谉 讗专讬砖讗 讜讘讬谉 讗住讬驻讗 拽讗讬 砖驻讬专 讜讗驻讬诇讜 讘讬"讟 诪讛谞讬 转谞讗讬 讜讘讬讜转专 诪砖讬注讜专 讛讻砖专 住讜讻讛 讗注"讻 诪讚诪住讬拽 专' 诪谞砖讬讗 讗讘诇 讘住讜讻讛 讚诪爪讜讛 诇讗 诪讛谞讬 转谞讗讬 驻砖讬讟讗 诇讬讛 讚讘住讜讻转 讛讞讙 诇讗 诪转讜拽诪讗 讻诇诇 讚诇讗 诪讛谞讬 砖讜诐 转谞讗讬 讘诪讜拽爪讛 诪讞诪转 诪爪讜讛 讜诇讗 砖谞讬 诇讬讛 讘讬谉 砖讬注讜专 讛讻砖专 住讜讻讛 诇讬讜转专 诪讻砖讬注讜专 讜注"讝 诪拽砖讛 讛砖"住 砖驻讬专 讜诇讗 诪讛谞讬 转谞讗讬 讜讛转谞讬讗 住讬讻讻讛 讻讛诇讻转讛 讚诪讛谞讬 讜谞讛讬 讚诪驻砖讟讗 讚讘专讬讬转讗 诇讗 拽砖讬讗 诇讬讛 诇转诇诪讜讚讗 诪讬 诪讛谞讬 转谞讗讬 讻讚驻砖讬讟讗 诇讬讛 诪注讬拽专讗 诪讚讗讬转拽讬砖 诇讞讙讬讙讛 讚砖驻讬专 讛讜讬 讬讚注 诇讞诇拽 讘讬谉 注爪讬 住讜讻讛 讚讗住讜专讬谉 诪讚讗讜专讬讬转讗 讜讘讬谉 谞讜讬讬 住讜讻讛 讚诇讗 诪讬转住专 讗诇讗 诪讚专讘谞谉 诪砖讗"讻 诇砖讬谞讜讬' 讚专' 诪谞砖讬讗 讚讗驻讬' 讘讬讜转专 诪砖讬注讜专 讛讻砖专 住讜讻讛 驻砖讬讟讗 诇讬讛 讚诇讗 诪讛谞讬 转谞讗讬 注"讝 诪拽砖讛 砖驻讬专 讜诇讗 诪讛谞讬 转谞讗讬 讚讛讗 讬讜转专 诪讛讻砖专 住讜讻讛 讚诪讬 诇讙诪专讬 诇谞讜讬 住讜讻讛 讚讻讜诇讛讜 砖专讬 诪讚讗讜专讬讬转讗 讜讗住讬专讬 诪讚专讘谞谉 讜讛讗 讚诇讗 诪住讬拽 讛砖"住 讘讗诪转 诇讞诇拽 讘讻讛"讙 讛讬讬谞讜 诪砖讜诐 讚住转诪讗 讚转诇诪讜讚讗 住讜讘专 讚诇注谞讬谉 诪讜拽爪讛 诪讞诪转 讗讬住讜专 诇讗 诪讛谞讬 讜住讜祝 住讜祝 讛讗讬 讜讗诐 讛转谞讛 诇讗 诪爪讬 诇讗讜拽诪讬 诇讗砖转专讜讬讬 讘讬"讟 讗诇讗 讘讞"讛 讜注"讻 讘砖讬注讜专 讛讻砖专 住讜讻讛 讗讬讬专讬 讜讗驻"讛 诪讛谞讬 转谞讗讬 讚讗讬谞讬 讘讜讚诇 讜讛讬讬谞讜 讚诪砖谞讬 诇讞诇拽 讘讬谉 转谞讗讬 诇转谞讗讬 讻谞"诇 诇砖讬讟转 讛转讜住驻转 讻讗谉 讜讻驻讬专讜砖 诪讛专砖"讗 讗诇讗 讚诪诇' 讛转讜住驻转 驻专拽 讻讬专讛 诇讗 诪砖诪注 讻谉 讜注讜讚 讬讘讜讗专 讘住诪讜讱 讘诇砖讜谉 讛转讜住':


讘讚"讛 讗讘诇 注爪讬 住讜讻讛 讜讻讜' 讜转讬专抓 专"转 讜讻讜' 讜专"讬 驻讬' 讚讻诇 讝诪谉 砖讛住讜讻讛 讜讻讜' 注讻"诇. 讻讘专 讻转讘转讬 讚诪诇' 讛转讜住驻转 驻专拽 讘诪讛 诪讚诇讬拽讬谉 诪讜讻讞 讚专"转 讜专"讬 转专讜讜讬讬讛讜 讗讬转 诇讛讜 讚讛讚讚讬 讚转专转讬 砖讬谞讜讬讬 讗讬爪讟专讬讻讜 讜讘讞讚讗 诇讗 住讙讬 诇讞诇拽 讘讬谉 讛讗讬 讚谞驻讬拽 诪拽专讗 讜讘讬谉 讛讗讬 讚诇讗 诪讬转住专 诪拽专讗 讚讞讙 讛住讜讻讜转 讚讗讻转讬 拽砖讛 讗诪讗讬 讗讬爪讟专讬讻讜 转专讬 讟注诪讬 讚讟注诪讗 讚讘讬讝讜讬 诪爪讜讛 讜讟注诪讗 讚讗讬转拽爪讗讬 诇诪爪讜讛 讚讛讜"诇 诪讚专讘谞谉 讜讛讜"诇 转诇转讗 讟注诪讗 讗注"讻 讚诪拽专讗 诇讗 讬诇驻讬谞谉 讗诇讗 讘讛讻砖专 住讜讻讛 讜讘注讜诪讚转 讚讜拽讗 讜讗住讜专 讻诇 砖讘注讛 诪砖讗"讻 讘谞驻诇讛 讗驻讬' 讘砖讬注讜专 讛讻砖专 住讜讻讛 砖专讬 诪讚讗讜专讬讬转讗 讜讗住讜专 诪讚专讘谞谉 诪砖讜诐 讚讗讬转拽爪讗讬 讜讗讻转讬 讘讬讜转专 诪讻砖讬注讜专 讗驻讬' 讘注讜诪讚转 诇讬转 诇谉 诇诪讬转住专 讗诇讗 诪砖讜诐 讘讬讝讜讬 诪爪讜讛 讚谞讛讬 讚讘讬"讟 讙讜驻讬讛 讘诇讗"讛 讗住讜专 诪砖讜诐 诪讜拽爪讛 诪讞诪转 讗讬住讜专 住转讬专讛 讗讻转讬 讘讞"讛 讛讜讬 砖专讬 讜讗讬爪讟专讬讱 讟注诪讗 讚讘讬讝讜讬 诪爪讜讛 诇讗住讜专 讘讬讜转专 诪讻砖讬注讜专 讘讞"讛 讜诇驻"讝 拽砖讛 诇讛转讜住驻讜转 讚讛讻讗 讘诪讗讬 拽诪讬驻诇讙讬 专"转 讜专"讬 诪"讟 诪专 诇讗 讗诪专 讻诪专 谞讛讬 讚专"讬 诇讗 专爪讛 诇驻专砖 讻驻讬' 专"转 讚讛讻讗 讗讬讬专讬 讘讬讜转专 诪讻砖讬注讜专 讜讘注讜诪讚转 讚讗"讻 讗诪讗讬 诪驻讬拽 诇讬讛 讘诇砖讜谉 讗讬转拽爪讗讬 讗讚专讘讛 讛讜"诇 诇诪讬诪专 讟注诪讗 讚讘讬讝讜讬 诪爪讜讛 讚讛讗 诇' 讗讬转拽爪讗讬 诇讗 砖讬讬讱 讻诇诇 讘讞"讛 诇诪讗讬 讚诇讬转 诇讬讛 砖讬讟转 专砖"讬 讜诪砖"讛 诪驻专砖 诇讛 讘谞驻诇讜 讚砖讬讬讱 诇砖讜谉 讗讬转拽爪讗讬 讗驻讬' 讘讞讜诇 讛诪讜注讚 诪砖讜诐 诪讜拽爪讛 诪讞诪转 诪爪讜讛 讗讘诇 诇专"转 讜讚讗讬 拽砖讛 诪讗讬 讚讜讞拽讬讛 诇讗讜拽诪讬 讘注讜诪讚转 讚讛讗 讘诇讗"讛 讛讻讗 讘谞讜驻诇转 讗讬讬专讬 讛讗讬 讘专讬讬转讗 讚诇讗 诪讛谞讬 转谞讗讬 讜注讜讚 拽砖讬讗 诇驻讬专讜砖讜 诇砖讜谉 讗讬转拽爪讗讬 讛讜"诇 诇诪讬诪专 诪砖讜诐 讘讬讝讜讬 诪爪讜讛 讜诇讻讗讜专讛 讛讬讛 谞"诇 诇驻专砖 讚诇讗 专爪讛 诇驻专砖 讻驻讬专讜砖 专"讬 诪砖讜诐 讚拽砖讬讗 诇讬讛 讗"讻 诪注讬拽专讗 讗诪讗讬 诇讗 诪砖谞讬 讘驻砖讬讟讜转 讻讛"讙 讜诪讗讬 诪拽砖讛 诪讬 诪讛谞讬 转谞讗讬 讜转"诇 讚讛讻讗 讗讬讬专讬 讘谞讜驻诇转 诪砖"讛 讗讬爪讟专讬讱 诇讞诇拽 讘讬谉 讻砖讬注讜专 讛讻砖专 诇讬转专 诪讻砖讬注讜专 讚诇驻"讝 讛讬讬谞讜 讛讗讬 讚诪砖谞讬 讛砖"住 讘诪住拽谞讗 诇讞诇拽 讘讬谉 谞讜讬 住讜讻讛 讜讘讬谉 注爪讬 住讜讻讛 讜诪诪讬诇讗 砖讝讛 讛讞讬诇讜拽 讘讬讜转专 诪讻砖讬注讜专 讚讚诪讬 诇谞讜讬 住讜讻讛 讻诪讜 砖驻讬' 专"转 诇讛讚讬讗 讘驻' 讘诪讛 诪讚诇讬拽讬谉 讜诪注讬拽专讗 讚诪拽砖讛 讛砖"住 讛讬讬谞讜 诪砖讜诐 讚诪砖诪注 诇讬讛 讜讗诐 讛转谞讛 讗驻讬' 讘讻砖讬注讜专 讛讻砖专 讻诪讘讜讗专 砖诐 诇讛诪注讬讬谉 讛讬讟讘 讜讗讬谉 诇讛讗专讬讱 讻讗谉 讘讚拽讚讜拽 诇砖讜谉 专"转 诇讛砖讜讜转 讛驻讬专讜砖讬诐 讗讘诇 讗讻转讬 讛讬讗 讙讜驻讗 拽砖讬讗 讻讬讜谉 讚专"转 谞诪讬 诪讜讚讛 讚讘谞驻诇讛 诇讗 讗住讜专 讗诇讗 诪讚专讘谞谉 讗"讻 诪讗讬 诪拽砖讛 诪注讬拽专讗 讜诪讬 诪讛谞讬 转谞讗讛 讜转讬驻讜拽 诇讬讛 讚讛讻讗 讘谞驻诇讛 讗讬讬专讬 讜砖驻讬专 讬砖 诇讞诇拽:


讜讛谞专讗讛 诪讝讛 讚专"转 讜专"讬 诇讚讬谞讗 驻诇讬讙讬 讚专"转 住讜讘专 讚讘谞驻诇讛 诪讜转专 讘讞"讛 讗驻讬' 讘注爪讬 住讜讻讛 诪诪砖 讜诪砖讜诐 讛讻讬 讗"讗 诇驻专砖 讗讬转拽爪讗讬 诇砖讘注讛 诇注谞讬谉 谞驻讬诇讛 讚讗诐 讻谉 讘讞"讛 诪讜转专讬谉 讗诇讗 注"讻 讚讘注讜诪讚转 讗讬讬专讬 讜讗驻"讛 诇讗 诪讬转住专讬 讗诇讗 诪讚专讘谞谉 诪砖讜诐 讚讘讬讜转专 诪讻砖讬注讜专 讗讬讬专讬 讜诪讚专讘谞谉 诪讬讛讗 讗讬讬专讬 讗驻讬' 讘讞"讛 讻诪讜 谞讜讬 住讜讻讛 讗注"讙 讚讘专讬讬转讗 讚讜讗诐 讛转谞讛 讘谞驻诇讛 讗讬讬专讬 讛讬讬谞讜 诇注谞讬谉 讬"讟 讙讜驻讬讛 讜讛讗 讚谞拽讟 讛讻讗 讗讬转拽爪讗讬 诇砖讘注讛 诇讗讜 讗讘专讬讬转讗 拽讗讬 讗诇讗 讘注诇诪讗 讗转讬 诇讗砖诪注讬' 讚讗驻讬' 讘讬讜转专 诪讻砖讬注讜专 讚诇讗 诪讬转住专 讗诇讗 诪讚专讘谞谉 讗驻"讛 讗讬转拽爪讗讬 诇砖讘注讛 讘注讜诪讚转 讜诇讗 诪讛谞讬 讘讬讛 转谞讗讛. 讜诪转讜讱 诪讛 砖讻转讘转讬 谞"诇 诇讬讬砖讘 讙"讻 讗讙讘 讙专专讗 住讜讙讬讗 讚驻专拽 讻讬专讛 讚诪"讛 讘讛讗 讚讚讬讬拽讬谞谉 讛转诐 讜诇讬转 诇讬讛 诇专"砖 讛讜拽爪讛 诇诪爪讜转讜 讜讛转谞讬讗 住讬讻讻讛 讻讛诇讻转讛 讜讻讜' 讜诪诪讗讬 讚专"砖 讛讬讗 讚转谞讬 专讘讬 讞讬讬讗 讘专"讬 讗讬谉 谞讜讟诇讬谉 注爪讬诐 诪谉 讛住讜讻讛 讜讻讜' 讜讛住讜讙讬讗 转诪讜讛' 讚诪注讬拽专讗 讛讜"诇 诇讗转讜讬讬 讘专讬讬转讗 讚专"讞 讘专"讬 讻诪讜 砖讚拽讚拽转讬 砖诐 讘讞讬讚讜砖讬谞讜 讜讻转讘转讬 诇讬讬砖讘 注"砖 讗诪谞诐 诪转讜讱 诪讛 砖讻转讘转讬 讻讗谉 讬砖 诇讬讬砖讘 注讜讚 讘讚专讱 讗讞专 诪砖讜诐 讚讘诇讗讜 讛讻讬 讬砖 诇讚拽讚拽 讘讛讗 讚拽讗诪专 讜诪诪讗讬 讚专"砖 讛讬讗 讜诪讛讬讻讬 转讬转讬 谞讗诪专 讚专"砖 驻诇讬讙 讘诪讜拽爪讛 诪讞诪转 诪爪讜讛 讻讬讜谉 讚诇讗 讗砖讻讞谉 讚驻诇讬讙 讗诇讗 讘诪讜拽爪讛 诪讞诪转 讗讬住讜专 讜拽讬"诇 讗驻讜砖讬 驻诇讜讙转讗 诇讗 诪驻砖讬谞谉 讗注"讻 讚讛讜讬 住讘专 讚讻讬讜谉 讚驻诇讬讙 讘诪讜拽爪讛 诪讞诪转 讗讬住讜专 砖讘转 讚讞诪讬专 讻"砖 讚驻诇讬讙 讘诪讜拽爪讛 诪讞诪转 诪爪讜讛 讚拽讬诇 讜诇讬讻讗 诇诪讬诪专 讚诪讞诪转 诪爪讜讛 讞诪讬专 讟驻讬 讛讗 诇讬转讗 讚注"讻 诪讜拽爪讛 诪讞诪转 诪爪讜讛 拽讬诇 讟驻讬 讚讛讗 诪讛谞讬 讘讬讛 转谞讗讬 诪砖讗"讻 诪讞诪转 讗讬住讜专 诇讗 诪讛谞讬 讻诪"砖 讛转讜住' 讻讗谉 讜诇驻"讝 诇讗 诪爪讬 诇讗转讜讬讬 诪注讬拽专讗 诪讘专讬讬转讗 讚讜砖讜讬谉 讘住讜讻转 讛讞讙 讚讗讬讻讗 诇诪讬诪专 讚砖讗谞讬 讛转诐 讚讛讜拽爪讛 诇诪爪讜转讛 讜讛讜拽爪讛 谞诪讬 诇讗讬住讜专讗 诪砖讜诐 住转讬专转 讗讛诇 讜谞讛讬 讚讘讘专讬讬转讗 拽诪讗 诪讜讻讞 讚讗讬讬专讬 讗驻讬' 讘讞"讛 讻诪讜 砖讚拽讚拽 专砖"讬 砖诐 诪"诪 讛讗讬 讚讜砖讜讬谉 讗讬讻讗 诇诪讬诪专 讚诇讗 讗讬讬专讬 讗诇讗 讘讬"讟 诇讞讜讚 讜诇讗 讘讞"讛 讜讗讬 转讬拽砖讬 讗讬 讘讬"讟 讗讬讬专讬 讛讬讗讱 拽转谞讬 注诇讛 讜讗诐 讛转谞讛 讗讬讻讗 诇诪讬诪专 讚诪讛谞讬 转谞讗讬 诇注谞讬谉 讗讬住讜专 讗讘诇 诪讚诪讬讬转讬 诪注讬拽专讗 讚讘诪讞诪转 诪爪讜讛 诪讛谞讬 转谞讗讬 讜诪住讬拽 注诇讛 讜诪诪讗讬 讚专"砖 讛讬讗 诪砖讜诐 讚拽讬诇 讟驻讬 讜诇驻讬 住讘专讗 讝讜 注"讻 诪砖讜诐 讚诪讞诪转 讗讬住讜专 诇讗 诪讛谞讬 转谞讗讬 讜讗"讻 注"讻 讛讗讬 讚讜砖讜讬谉 讗讬讬专讬 讘讞"讛 诪讚诪讛谞讬 转谞讗讬 讗"讻 诪讬讬转讬 砖驻讬专. 讜诪讛 砖讬砖 诇讚拽讚拽 讘讘注诇 讛诇讻讜转 讙讚讜诇讜转 讜诪驻专砖讬诐 砖讛讘讬讗 诪讛专砖"诇 讝"诇 讘住' 讬砖"砖 讘砖诪注转讬谉 砖讻转讘 诇讞诇拽 讘讗讬住讜专 讟诇讟讜诇 讚谞讜讬 住讜讻讛 砖谞驻诇讜 讚讘砖讘转 讗住讜专讬谉 讘讗讻讬诇讛 讜讘讟诇讟讜诇 讜讘讬"讟 讗住讜专讬谉 讘讗讻讬诇讛 讜砖专讬 讘讟诇讟讜诇 讜讙诐 诪讛 砖讛拽砖讛 诪讛专砖"诇 注诇 讛讘"讬 讬讘讜讗专 讘拽"讗:





讬诐 砖诇 砖诇诪讛

讚讬谉 住讜讻讛 砖讗讬谞讛 砖诇 诪爪讜转 讞讙 讛住讜讻讜转 讗诇讗 注砖讜讬谉 诇爪诇 讻诪讜 讘讞讙 讛砖讘讜注讜转 讗讬谉 谞讜讟诇讬谉 注爪讬诐 诪诪谞讛 讘讬"讟 讗讘诇 拽谞讬诐 讛讝拽讜驻讬谉 砖住讘讬讘讜转 讛讚驻谞讜转 砖讗讬谞诐 谞讗专讙讬诐 注诐 讛讚讜驻谉 诪讜转专 诇讬拽讞 诪讗讜转谉 讛拽谞讬诐 讗讘诇 讗诐 谞转讻讜讬谉 讘转讞讬诇转 注砖讬讬转 讚讜驻谉 讻讚讬 诇注讘讜转讛 讗讜 诇讞讝拽讛 讗驻讬' 诇讗 谞讗专讙讜 注诐 讛讻讜转诇 讗住讜专 讗讻诇 诇讗讞专 砖谞讙诪专 讻讘专 讛讚讜驻谉 注诐 住讻讻讛 讜住诪讱 注诇讬讛 拽谞讬诐 诇注讘讜转讛 讜诇讗 谞讗专讙讜 注诪讛 讗讬谉 讘讛诐 讗讬住讜专 讜讻谉 讞讘讬诇讜转 砖诇 拽谞讬诐 砖谞转谞谉 注诇 讛住讻讱 讜诇讗 讛转讬专 讗讙讚谉 诇讗 讘讟诇讬谞讛讜 讜诪讜转专 诇讬拽讞 诪讛诐 讜诇注谞讬谉 讛讬转专 讛拽谞讬诐 讛讝拽讜驻讬诐 讜注讜诪讚讬诐 讗爪诇 讛讻讜转诇 讜讻谉 讻讬诇转 讛拽谞讬诐 讗砖专 注诇 讛住讻讱 讗讬谉 讞讬诇讜拽 讘讬谉 住讜讻讛 讚注诇诪讗 诇住讜讻转 讛讞讙 讜讘讻诇 注谞讬谉 诪讜转专 讗讻谉 讗诐 讻讜讜谞转讜 诇注讘讜转讛 讗注"讙 讚讘住讜讻讛 讚注诇诪讗 诪讜转专 讻注谞讬谉 砖讻转讘谞讜 诪"诪 讘住讜讻讜转 讛讞讙 讗讬谉 诇讛拽诇 讜讘住讜讻讛 注爪诪讛 讚注诇诪讗 砖讛讬讗 专注讜注讛 诪讜转专 诇讬讟讜诇 讗祝 诪诪谞讛 讗讘诇 讗诐 讗讬谞讛 专注讜注讛 讗驻讬' 谞驻诇讛 讗住讜专讛 讜讗诐 讛转谞讛 诇讬讟诇 诪诪谞讛 讘讬"讟 诪讜转专 讗驻讬' 讘住讜讻讛 讘专讬讗讛 讜讛讜讗 砖谞驻诇讛 讘"讟 讜住讜讻讜转 讛讞讙 讘讬谉 讚驻谞讜转 讘讬谉 住讻讻讛 讗住讜专讬谉 诪谉 讛转讜专讛 讗驻讬' 谞驻诇讛 讜讗驻讬' 讬转专 诪讻讚讬 讛讻砖专 住讜讻讛 讜讗讬谉 诪讜注讬诇 讘讛 砖讜诐 转谞讗讬 讜谞讜讬 住讜讻讛 讗住讜专讬谉 讗"诇 讘转谞讗讬 讜砖讬注诪讜讚 住诪讜讱 诇讘讬谉 讛砖诪砖讜转 讚讻谞讬住转 讬"讟 讜讬讗诪专 讗讬谞讬 讘讜讚诇 诪讛诐 讻诇 讘讛"砖 讗讜 诇讻砖讗专爪讛 讗讟讜诇 诪讛诐 讗讘诇 讗诐 讗诪专 诇讻砖讬驻诇讜 讗讟讜诇 诪讛诐 讗讬谞讜 诪讜注讬诇:

讚讬谉 讚谞讜讬 住讜讻讛 讗住讜专 诇讛住转驻拽 诪讛诐 注讚 诪讬"讟 讛讗讞专讜谉 砖诇 讞讙 讚讛讬讬谞讜 注讚 砖讬转讞讬诇 讬诪讬 讛讞讜诇 讜讘讗专谞讜 讚讗诐 讞诇 砖"转 讗讞专 讛砖讘转 诪讜转专 诇讗讻讜诇 讛讗转专讜讙 讘砖"转:


驻住拽 讻转讘讜 讛转讜' 注诇 讛讗 讚诪住拽讬谞谉 砖谞讜讬 住讜讻讛 讗住讜专 诇讛住转驻拽 诪讛谉 注讚 诪讬"讟 讛讗讞专讜谉 砖诇 讞讙 驻讬' 注讚 砖讬转讞讬诇 讬讜诐 讛讞讜诇 讜讗"转 讛转讬谞讞 讜"讟 讞' 诪讜拽爪讛 讛讜讗 诪砖讜诐 讚讛讜讬 住驻拽 讝' 讜讙诐 讘讬讜诐 讟' 砖诐 诪讜拽爪讛 注诇讬讜 讛讜讗讬诇 讜讗转拽爪讗讬 诇讘讛"砖 讗转拽爪讗讬 谞诪讬 诇讻讜诇讗 讬讜诪讬 讜砖驻讬专 讗诪专讬谞谉 诪讜拽爪讛 诪讞诪转 讬讜诐 砖注讘专 讘诪讜拽爪讛 诪讞诪转 诪爪讜讛 讻讙讜谉 讛讻讗 讘注爪讬 住讜讻讛 讗讘诇 谞讛讙讜 讛注讜诇诐 讻砖讞诇 讟' 砖诇 讞讙 讘注"砖 砖讗讬谉 诪住转驻拽讬谉 诪讛谉 讘砖讘转 砖讛讬讗 注砖讬专讬 讜诪"讟 讗讬 诪砖讜诐 住转讬专转 讗讛诇 诇讗 砖讬讬讱 讘驻讬专讜转 讜讗讬 诪砖讜诐 讚讗讬转拽爪讗讬 讘讛"砖 讚讟' 转专讬 诪讙讜 讻讛"讙 诇讗 讗诪专讬谞谉 讚讘讟' 谞诪讬 诇讗 谞讗住专 讗诇讗 诪讟注诐 诪讙讜 讜讬"诇 讚讛讬讬谞讜 讟注诪讗 诪砖讜诐 讛讻谞讛 讚讛讜讗讬诇 讘注"砖 讛讬讛 讗住讜专 砖讛讜讗 讟' 讜讛讜讗 讬"讟 讗诐 讛讬讛 谞讗讻诇 讘砖讘转 讛讬讛 诪讜讻谉 诪讬"讟 诇砖讘转 讜讛讜讛 讘注讬谉 谞讜诇讚 讻讬讜谉 砖讘讗 注转讛 专讗讜讬转 砖诇讛 讜诇讗 讘讗 讘讬"讟 讜诪讝讛 讛讟注诐 讬砖 谞讝讛专讬谉 讻砖讞诇 砖"转 讗讞专 讛砖讘转 诪诇讗讻讜诇 讗转专讜讙 讘讗讜转讜 讬讜诐 讚讛讜讗讬诇 讜讘砖讘转 讛讬讛 讗住讜专 砖讛讜讗 讞' 讜注讜讚 讻讬 讛讬讛 专讗讜讬 诇讘专讱 讘讜 讗讬 讗转讬 讗诇讬讛讜 讜讗诪专 讚注讘专谉 诇讗诇讜诇 讗"讻 讗诐 讛讬讛 讗讜讻诇 讘砖"转 讻讚讗诪专 讛讜讬 砖讘转 诪讻讬谉 诇讬"讟 注"讻 讜讛谞讛 诪"砖 讚诪讜拽爪讛 诪讞诪转 诪爪讜讛 讗诪专讬谞谉 诪讜拽爪讛 诪讞诪转 讬"讟 砖注讘专 诇讗讜 诪砖讜诐 诪爪讜讛 诇讞讜讚 讛讜讗 讚讗诪专讬谞谉 讛讻讬 讗"讻 讗转专讜讙 谞诪讬 诇讗住讜专 讘讞' 讜讻讘专 驻住拽讬谞谉 讻专' 讬讜讞谞谉 讚讗讜住专 住讜讻讛 讗祝 讘讞' 讜讗转专讜讙 讘讝' 讗住讜专 讜讘讞' 诪讜转专 讜诇讚讬讚谉 住讜讻讛 讟' 住驻拽 讞' 讗住讜专讛 讗转专讜讙 讞' 住驻拽 讝' 讗住讜专 讜转讜 诇讗 讗诇讗 讘讜讚讗讬 诇讗 讗诪专讬谞谉 诪讙讜 讚讗转拽爪讗讬 诇讘讛"砖 诪讞诪转 讬讜诐 砖注讘专 讗驻讬' 讘讗转专讜讙 讚讛讜拽爪讜 诇诪爪讜转讛 讻"讗 讘住讜讻讛 诇讞讜讚 讗诇讗 住讜讻讛 讚讞讝讬 诇讘讛"砖 讚讗讬 讗转专诪讬 诇讬讛 住注讜讚讛 讘注讬 诇诪讬讻诇 讘讙讜讛 讗转拽爪讗讬 讘讛"砖 讗讘诇 讗转专讜讙 讚诇讗 讞讝讬 诇讘讛"砖 诇讗 讜诪"砖 讻砖讞诇 砖"转 讗讞专 讛砖讘转 砖谞讝讛专讬谉 诪诇讗讻讜诇 讛讗转专讜讙 讻"讻 讛专"专 驻专抓 讘住诪"拽 讜讛讬讗 讻住讘专转 讛专"谉 砖讻' 诇注讬诇 讘驻"拽 住讬' 讙' 讚讻诇 砖谞讗住专 讛讬讜诐 讜诇诪讞专 砖专讬 讛讜讬 讛讻谞讛 讜诇讬转讗 讻讗砖专 讻' 诇砖诐 讜讗祝 砖讻' 讘驻' 讗"爪 住讬' 讜' 讚讜拽讗 诇讛诇讻讛 讜诇讗 诪注砖讛 诇讛转讬专 驻讬专讜转 砖谞转诇砖讜 诇爪讜专讱 讻讜转讬 讗讜 砖谞砖专讜 诪讗诇讬讛谉 讜讻谉 讚讙讬诐 砖谞爪讜讚讜 诪砖讘转 诇讬"讟 讜讗住讜专讬谉 诪砖讜诐 讛讻谞讛 砖讗谞讬 讛转诐 讚讗驻砖专 诇讜诪专 诪讗讞专 砖讛讬讜诐 谞转诇砖讜 讝讜 讛讬讗 讛讻谞转讜 讜拽讜讚诐 转诇讬砖转讜 讞砖讘讬谞谉 讻讗诇讜 诇讗 讘讗讜 诇注讜诇诐 讜讚诪讬讗 拽爪转 诇爪讬讚转 讘讬爪讛 诪砖讗"讻 讛讻讗 砖讛讬讛 讻讘专 讘注讜诇诐 讜注讜讚 讛转诐 讛讜讗 讛讻谞讛 砖谞转诇砖讛 讛讬讜诐 砖讗诇诪诇讗 注讚讬讬谉 诇讗 谞转诇砖讜 讜谞转诇砖讜 诇诪讞专 讛讜讬 讗住讜专讬谉 讜讻谉 诇讬讚转 讘讬爪讛 讻讛"讙 讜讻诪"砖 讛转讜住驻' 诇砖诐 讘驻"拽 诇讞讚 砖讬谞讜讬讗 砖讝讜 讛讬讗 讛讻谞讛 砖讛拽讚讬诪讛 诇讬讚转讛 诪砖讗"讻 讘讗转专讜讙 砖转诇讜讬 讘讝诪谉 讜诇讗 讛讬讛 讻讗谉 诪注砖讛 砖专讗讜讬 诇讜诪专 砖讛拽讚讬诐 讘诪注砖讛 讚讗住讜专 诪砖讜诐 讛讻谞讛 讜砖专讬 讗祝 讛诇讻讛 诇诪注砖讛 讜讻"讻 讛专讗"砖 诇讛讚讬讗 砖讻讱 谞讛讙讜 诇讛转讬专:





讬讚 讚讜讚

讗讬谉 谞讜讟诇讬谉 注爪讬诐 诪谉 讛住讜讻讛 注诇 讻诇 讛住讜讙讬讗 注讬讬谉 讘转讬 讻讛讜谞讛 讘讬转 讗讘讜转. 讝拽谉 砖诪讜讗诇 讚祝 讝壮. 砖注专 讛诪诇讱 讞"讗 诪状讙. 专讜讞 讗诇讬壮 讬状讘 注诇 讛住讜讙讬讗 讜转讜住驻讜转:


讘住讜讻讛 专注讜注 讜专状砖 诇讟注诪讬讛 讜讻转讘 讛讟讜专 讘住讬壮 转拽讬"讞 讚住讜讻讛 专注讜注 砖谞驻诇讛 驻诇讜讙转讗 讚专状砖 讜专状讬. 讜讛拽砖讛 讛诪讙状讗 讚诇诪讗讬 讛诇讻转讗 讻转讘 讛讟讜专 讛讱 驻诇讜讙转讗 讗讬 诇讗砖诪注讬谞谉 讚诇讛驻讜住拽讬诐 讻专状砖 讘讬状讟 砖专讬 讛讗 讝讛 讗驻讬壮 讘砖讘转 讗住讜专 讚讛讜讛 诪讜拽爪讛 诪讞诪转 讗讬住讜专 讜讘诪讜拽爪讛 诪讞诪转 讗讬住讜' 拽讬诪状诇 讻专讘讬 讬讛讜讚讗 诇讻谉 讛讻专讬注 讚讗驻讬诇讜 诇讛驻讜住拽讬诐 讻专状砖 讘讬状讟 讗住讜专 讜讗诪转 讻谉 讻转讘 讘讘注诇 讛诪讗讜专 讚讘住讜讻讛 专注讜注 砖谞驻诇讛 讗住讜专 讚拽讬状诇 讻专状讬 讘讬状讟 讜讗祝 讘砖讘转 讻讛状讙 讗住讜专 讚讛讜讛 讻诪讜 砖诪谉 砖讘谞专 讗诪谞诐 讘讛讙讛讜转 讛专讗状砖 讻转讘 讻讗谉 诇讛讚讬' 讚住讜讻讛 专注讜注 砖谞驻诇讛 诪讜转专 讜讻状讻 专讘讬谞讜 讬专讜讞诐 讜讻状讻 讘砖诇讟讬 讛讙讬讘讜专讬诐 讘砖诐 专讬讗状讝. 讗讬讘专讗 讚诪讚讘专讬 专讬讗状讝 讗讬谉 专讗讬壮 砖讛专讬 讻转讘 讘讛讙讛讜转 讛专讬状祝 讘驻专拽 讻讬专讛 讙讘讬 谞专 砖讛讚诇讬拽讜 讘讜 讘讗讜转讜 砖讘转 讚讙诐 讘讝讛 讛诇讻讛 讻专状砖 讜讘讗诪转 砖讚讘专讬诐 转诪讜讛讬壮 讛诐 讗讘诇 诇讛讙讛讜转 讛专讗状砖 讜专讘讬谞讜 讬专讜讞诐 讜讛讟讜专 拽砖讛. 讗诪谞诐 讚讘专 讝讛 诪讞诇讜拽转 讬砖谞讛 砖讛专讬 讛专砖讘状讗 讘转讜专转 讛讘讬转 讛讗专讜讱 讚祝 讬状讟 讻转讘 讙讘讬 讛砖讜讞讟 诇讞讜诇讛 讘砖讘转 讗驻讬壮 讞讜诇讛 讘讜 讘讬讜诐 讚拽讬诪状诇 讘砖讘转 讘诪讜拽爪讛 讻专状砖 讜讛砖讬讙 注诇讬讜 讛专讗"讛 讘讘讚拽 讛讘讬转 讚讛讗 讘砖诇讛讬 砖讘转 讗诪专讬谞谉 讚讘诪讜拽爪讛 诪讞诪转 讗讬住讜专 讗讬谉 讛诇讻讛 讻专状砖 讜讛砖讬讘 注诇讬讜 讛专砖讘状讗 讘诪砖诪专转 讛讘讬转 讜讝状诇 讜讛讗 讚讗诪专讬谞谉 诇讘讚 诪诪讜拽爪讛 诪讞诪转 讗讬住讜专 讛讗 驻讬专砖讜 讜诪讗讬 谞讬讛讜 谞专 砖讛讚诇讬拽讜 讘讜 讘讗讜转讜 砖讘转 讚讗诇诪讗 讻砖讚讞讗讜 讘讬讚讬诐 讚讜拽讗 讗诪专讜 讗讘诇 讘砖讗专 讗讬住讜专讬诐 砖讛讜拽爪讜 诪注爪诪谉 讛诇讻讛 讻诪讜转讜 砖诇讗 讛讜拽爪讛 讛讜讗 讗讜转谉 讗诇讗 讗讬住讜专讗 讛讜讗 讚专讻讬讘 注诇讬讬讛讜 讜讻诇 砖谞住转诇拽 讛讗讬住讜专 砖诇讗 讘注讘讜讚讛 讞讝专 诇讛讻砖讬专讜 讜讝讛 讟注诐 讘讬爪讛 砖谞讜诇讚讛 讘砖讘转 砖讗讬谞讜 讗住讜专' 讗诇讗 诪砖讜诐 讙讝讬专讛 讗讟讜 讬讜诐 讟讜讘 讗讞专 讛砖讘转. 讜讛讬讬谞讜 讚诪拽砖讬 砖讘转 讚注诇诪讗 转砖转专讬 讚讻诇 砖诇讗 讚讞讗讜 讘讬讚讬诐 讛诇讻讛 讻专状砖 注状讻 讜讝讛 讙状讻 讚注转 讛专诪讘状谉 讙讘讬 讙讜讬 砖讛讘讬讗 讘诪讞讜讘专 讘驻' 讗讬谉 爪讚讬谉 讜讚诇讗 讻讘注诇 讛诪讗讜专 砖诐 讜讝讛 讚注转 讛专讘 讛诪讙讬讚 讘驻状讘 诪讛诇讻讜转 砖讘转 讜讻谉 讚注转 讛专讗状砖 讜讛讟讜状专 砖驻住拽讜 讘住讬诪谉 砖讬状讞 讚讗驻讬诇讜 讞讜诇讛 讘砖讘转 诪讜转专 讜讻讚注转 专' 讬讜谞讛 讜讛专诪讘状谉 谞诪爪讗 讚讛讟讜专 诇砖讬讟转讜 讗讝讬诇 讘住讬诪谉 砖讬状讞 讜讝讛 讚注转 讛讙状讗 讜专讘讬谞讜 讬专讜讞诐 讜讬讜转专 转讬诪讗 诪讛专讘 诪讙"讗 砖讘住讬诪谉 砖讬状讞 讻转讘 讛讜讗 注爪诪讜 住讘专讗 讝讜 讚讗讬谉 诪讜拽爪讛 讗诇讗 砖讚讞讗讜 讘讬讚讬诐 讘砖诐 讛专讘 讛诪讙讬讚 讜讗讬讱 诇讗 谞讝讻专 讻讗谉 诪讝讛 讜砖诐 讛拽砖讛 诇诪讛 诪讜拽爪讛 讚诪讞讜讘专 讗住讜专 讜转讬专抓 诪砖讜诐 砖诪讗 讬注诇讛 讜讬转诇讜砖 讜讛诐 讚讘专讬 讛专诪讘"谉 讘诪诇讞诪讜转. 讜讚讘专讬 讘注诇 讛诪讗讜专 讻讗谉 诇讗 讝讻讬转讬 诇讛讘讬谞讬诐 讚讛讗 讻转讘 讚诇专状讬 诪讛谞讬 转谞讗讛 讚诇讗 讛讜讬 诪讜拽爪讛 诪讞诪转 讗讬住讜专 讚讛专讬 讗驻讬诇讜 讻砖讛讬讗 拽讬讬诪转 讗讬谉 讘讛 讗讬住讜专 住转讬专讛 讻讬讜谉 砖专注讜注 讛讬讗 讗状讻 讗讬讱 讻转讘 讘住诪讜讱 讚讘讗注讜注 讜谞驻诇讛 讘诇讗 转谞讗讬 讗祝 讘砖讘转 讘讻讛状讙 讗住讜专 讻诪讜 谞专 讚讛讜讛 诪讜拽爪讛 诪讞诪转 讗讬住讜专 讜讛专讬 讛讜讗 注爪诪讜 讻转讘 讘住诪讜讱 讚诇讗 讛讜讬 诪讜拽爪讛 诪讞诪转 讗讬住讜专. (讜诪砖诪注 讚住讘专 讚讘诪讜拽爪讛 诪讞诪转 讗讬住讜专 诇讗 诪讛谞讬 转谞讗讬 讜诇讗 讻讚注转 讛专诪讘状谉 讚诪讛谞讬 谞诪讬 讙讘讬 谞专) 讜讘注状讻 爪状诇 讚住状诇 诇讘注诇 讛诪讗讜专 讗注状讙 讚诇注谞讬谉 讝讛 诇讗 讛讜讛 讻诪讜拽爪讛 诪讞诪转 讗讬住讜专 砖诇讗 讬讛谞讛 讘讜 转谞讗讬 讗讘诇 诪状诪 讻讬讜谉 讚诇讻转讞讬诇讛 讗住讜专 讚诪讞讝讬 讻住讜转专 讛讜讛 讻诪讜拽爪讛 诪讞诪转 讗讬住讜专 讚讘诇讗 转谞讗讬 讗住讜专 诇专讘讬 讬讛讜讚讗. 讜讘住驻专 诪拽讜专 讘专讜讱 住讬诪谉 讘壮 讛讜拽砖讛 诇讜 讚诪谞诇讬讛 讝讛 诇讘注诇 讛诪讗讜专 讜谞专讗讛 讚讛讜爪专讱 诇讝讛 诇讞诇拽 讘讬谉 住讜讻讛 讚诪讛谞讬 讘讬讛 转谞讗讬 诇专状讬 讜谞专 讚诇讗 诪讛谞讬 讘讬讛 转谞讗讬 讻诪讜 砖讛拽砖讜 讛转讜' 砖诐 讘砖讘转 讜注状砖 讘诪拽讜专 讘专讜讱. 讜讛专诪讘"谉 讘诪诇讞诪讜' 专"驻 讗讬谉 爪讚讬谉 讙讘讬 讙讜讬 砖讛讘讬讗 讚讜专谉 诇讬砖专讗诇 讞讜诇拽 注诇 讘注诇 讛诪讗讜专 讘诪讛 砖住讘专 讚讗讬谉 讗讬住讜专 住转讬专讛 讘住讜讻讛 专注讜注 讘注讜讚讛 拽讬讬诪转 讜讝状诇 讗祝 讘住讜讻讛 专注讜注 诪讛谞讛 讘讛 转谞讗讬 讗注状驻讬 砖讬砖 讘讛 诪砖讜诐 住转讬专转 讗讜讛诇 讻讜' 讜砖诇讗 讻讚讘专讬 讘注诇 讛诪讗讜专 砖诐 讜讻诇 诪讛 砖讻转讘 拽讜讚诐 诇讝讛 砖诐 讛讜讗 讗诇讬讘讗 讚专状砖 讜讬砖 诇转诪讜讛 诇专状砖 诪讗讬 转谞讗讬 爪专讬讱 讛讗 讗驻讬壮 讘诇讗 转谞讗讬 诪讜转专 讘谞驻诇讛 讜爪状诇 讚讻讜讜谞转 讛专诪讘状谉 诇专状讬 讜拽砖讛 诇讛诇讜诐 讘讚讘专讬讜. 讜砖讜讘 专讗讬转讬 讘砖注专 讛诪诇讱 讞状讗 讚祝 诪状讙 讻转讘 诇转专抓 拽讜砖讬讜转 讛专讘 诪讙状讗 注诐 诪讛 砖讻转讘讜 讛转讜住驻讜壮 讘讻讬专讛 砖讻转讘讜 讚诪讛谞讬 转谞讗讬 讻讬讜谉 讚诇讗 讚讞讗讜 讘讬讚讬诐 讜讗讬谉 诪砖诐 专讗讬讛 讚讗驻砖专 讚专拽 诇注谞讬谉 转谞讗讬 讻转讘讜 讻谉 讗讘诇 诇讗 讚诇讗 讬讛讬壮 诪讜拽爪讛 诪讞诪转 讗讬住讜专 讘谞驻诇讛 讘诇讗 转谞讗讬 砖讛专讬 讙诐 诇讚注转 讘注诇 讛诪讗讜专 爪状诇 讻谉 砖讬砖 讞讬诇讜拽 讘诪讜拽爪讛 诪讞诪转 讗讬住讜专 讘讬谉 转谞讗讬 诇诇讗 讛转谞讛 讻诪状砖 讜讛谞讻讜谉 讻诪状砖 讜讻诪状砖 讛专诪讘状谉 讜讛专砖讘状讗. 讜注讬讬谉 注讜讚 讘专诪讘状谉 讘诪诇讞诪讜转 讙讘讬 讘讬转 讜谞驻讞转 讘驻专拽讬谉 砖讛讘讬讗 注讜讚 讚注转 讛专讬祝 讚讚讜拽讗 讛讬讻讗 讚讚讞讗讜 讘讬讚讬诐 讜讚注转 讛讞讜诇拽讬壮 讚讗祝 讘讻诇 诪讜拽爪讛 诪讞诪转 讗讬住讜专 讗祝 砖诇讗 讚讞讗讜 讗住讜专. 讜注讬讬谉 拽专讬转 诪诇讱 专讘 讞状讗 讻状讗 注"讙:


砖谞讗诪专 讞讙 讛住讜讻讜转. 注讬讬谉 讝讘讞讬诐 诇"讝 讚状讛 讗诇讗 诪注转讛:


讜住讜讻讛 讚诪爪讜讛 诇讗 诪讛谞讬 转谞讗讬. 讬讚讬 讗诇讬讛 爪状讞. 讘讗专 讬注拽讘 诇状讝 注状讗:


讘讗讜诪专 讗讬谞讬 讘讜讚诇 诪讛诐 讻诇 讘讬谉 讛砖诪砖讜转. 注讬讬谉 诪讛专砖状讗 讜诪状砖 注诇讬讜 讘砖注专 讛诪诇讱 讞状讗 驻"讟 注状讚:


转讜住壮 讚状讛 注诇 诪讜爪讗讬 讬状讟. 讛诇讬讻讜转 讗诇讬 讚祝 诪状讝:


转讜住壮 讚状讛 住讬驻讗 讗转讗谉 诇住讜讻讛 讚注诇诪讗. 讚注 讚讛专讬状祝 诇讗 讙专讬住 诇讬讛 讜诪驻专砖 讚住讬驻讗 讘住讜讻讛 讚诪爪讜讛 讜讘讗讜诪专 讗讬谞讬 讘讜讚诇 讚诇讗 谞讞讬转 诇讬讛 拽讚讜砖讛 讜讘讬谉 讗谞讜讬 住讜讻讛 讜讘讬谉 注诇 注爪讬 住讜讻讛 拽讗讬 讜诪讛谞讬 诇注爪讬 住讜讻讛 讘讞讛状诪 讗讜 诇讻砖谞驻诇讛. 讜讻转讘 讛专诪讘状谉 砖讗驻讬诇讜 诇驻讬 讛讙讜专住讬诐 住讬驻讗 讗转讗谉 诇住讜讻讛 讚注诇诪讗 讗驻砖专 讘诪住拽谞讗 诇讗 拽讗讬 讛讻讬 讗诇讗 讻诪状砖 诇讚注转 讛专讬状祝 诪讬讛讜 诇讚注转 讛转讜住驻讜转 讗讬 讗驻砖专 诇讜诪专 讚诪讛谞讬 诇注爪讬 住讜讻讛 讻砖谞驻诇讛 讘注状讻 爪状诇 讚转谞讗讬 讚讗讬谞讜 讘讜讚诇 诇讗 诪讛谞讬 讗诇讗 诇讞砖状诪 讗讘诇 诇讗 讘讬"讟 讚讛讗 讻转讘讜 讚讛讜讛 诪讜拽爪讛 诪讞诪转 讗讬住讜专 讜诇讗 诪讛谞讬 讘讛讜 转谞讗讬 讜讗状讻 诇驻状讝 讚讘专讬讛诐 住讜转专讬诐 诇诪讛 砖讻转讘讜 讘驻专拽 讻讬专讛 讚砖诐 讻转讘讜 讚诪讛谞讬 转谞讗讬 讜讻转讘讜 诇转专抓 砖诇讗 讬拽砖讛 注诇 讛讛讬讗 讚谞专 讚诇讗 诪讛谞讬 转谞讗讬 讻诪状砖 诇注讬诇 讜讗驻砖专 讚诪讟注诐 讝讛 诇讬转讗 讘转讜住驻讜转 讬砖谞讬诐 讜讻诪状砖 诪讛专砖状讗. 讜注讬讬谉 讘讘转讬 讻讛讜谞讛 讜讘诪砖驻讟 爪讚拽 讞状讗 住"住 诇状讟:

讝讻专 讬讛讜住祝

专讘 诪谞砖讬讗 讜讘专讗"砖 讛讙讬壮 专讘 讗砖讬: 讻砖诐 砖讞诇 注诇 讛讞讙讬讙讛, 讜讛讗 讚诇讗 讚专讬砖 诪诇讛壮 讚讻转讬讘 讘住讜讻讛 讚讬"诇 讚讛讜状讗 讚讗转讬讗 讚讘注讬 诇砖诐 讞讙 讜注' 转讜' 住讜讻讛 讟壮 讗壮, 诪讛讗 讚讗转诪专 讛驻专讬砖 讜注' 讘讛讙"讗 讜注讟状讝 专状住 转专讻状讛 砖讗驻讬壮 讘讬讜诐 讛专讗砖讜谉 拽讜讚诐 砖谞讟诇讜 诇诪驻拽 讘讬' 讬砖 讗讬住讜专 诪讜拽爪讛 讜诇状讚 诇诪状砖 讛讘状讬 讘砖诐 讛讙"讗 注讘讚讬壮 诇讛讜砖注谞讗 讜诇讗 讗讙讘讬壮 诇诪讬驻拽 讘讬壮 讚砖专讬 讘讛谞讗讛 讚讛讝诇诪状讛 讚讻状讝 砖诇讗 注砖讛 讛诪注砖讛 讚讛讬讬谞讜 讛讗讙讜讚讛 诇讗 讗拽爪讬 讚注转讬壮 诪讬谞讬壮, 讜谞"讘 讘讻"讬 讗状诪 讝"诇 讜诇讛诪注讬讬谉 讘讛讙"讗 讚讙专讬住 讜诇讗 讗讙讚讬壮 讜驻砖讜讟 讚讻诇 讛讝诇诪状讛 讗状讻 讘讬讜诐 讛专讗砖讜谉 拽讜讚诐 砖谞讟诇讜 讗"讘 讗讬住讜专 诪讜拽爪讛 讜讚诇讗 讻讟状讝 砖谞转讞诇祝 诇讜 讘壮 讘讚壮 注讻"诇 讜注壮 讘住讬壮 转专诇状讞 住状拽 讝壮 讘讟状讝 讜讘诪"讗 住拽状讙. 讜讘讗诪转 诇驻"讚 讛讟状讝 讛讜诇"诇 讛讟注诐 诪砖讜诐 讚讘讻讛状讙 诇讗 讛讜讬 讛讝诪谞讛 讻诇诇 讻讬讜谉 讚诇讗 讛讬' 讛讗讬讙讜讚 讜讘讗诪转 诇讚讬讚谉 讚拽讬讬状诇 讚讻诇 讛讝诇诪状讛:

